
Die  bykomstige  seksie  in  hierdie  uitgawe 
is  geborg  deur 

VOORTREKKERPERS,  JOHANNESBURG 


REDAKSIONEEL 


GULBRANSSEN  IN  AFRIKAANS  - MAAR  ONGELEES 

Vir  ’n  Afrikaner  behoort  die  Noorse  letterkunde  eintlik 
nader  aan  die  hart  te  lê  as  die  Nederlandse.  Tog  lees  ons 

mense  dit  nie,  selfs  nie  as  dit  in  Afrikaans  vertaal  is  nie.  In 

1925  het  C.  G.  S.  de  Villiers  Knut  Hamsun  se  Viktoria  in 
Afrikaans  vertaal.  In  1944  het  ek  my  eksemplaar  op  die 

Pretoriase  stasie  vir  ’n  halfkroon  gekoop.  Nege  jaar  later  het 

ek  dit  vir  sekere  onderwysstudente  voorgeskryf  en  hulle  kon 
nog  tot  ongeveer  1956  van  die  oorspronklike  oplaag  te  koop 
kry.  Die  positiewe  reaksie  op  die  boek  is  sodanig  dat  ’n  mens 
weer  opnuut  besef  dat  naas  al  die  noukeurige  ontleedwerk 
daar  ook  boeke  voorgeskryf  moet  word  om  studente  dood- 
gew'oon  lief  te  maak  vir  die  letterkunde. 

Toe  ons  nou  die  reaksie  merk,  het  ons  ook  Gulbranssen  se 
beroemde  trilogie  in  die  Nederlandse  vertaling  voorgeskryf 
met  dieselfde  doel  — om  via  ’n  aangrypende  verhaal  die 
student  minstens  voor  te  stel  aan  ’n  letterkunde  wat  nog  veel 
meer  het  om  aan  te  bied.  En  as  mens  die  opvoedkundige  hulp- 
middels  behoorlik  gebruik,  soos  bv.  die  rolprent  oor  die  Geslag 
Bjórndal,  kan  die  dosent  nogal  bemoedigende  resultate  behaal. 

Nou  is  die  eerste  deel  van  Gulbranssen  se  groot  trilogie  in 
Afrikaans  beskikbaar  onder  die  titel  En  eivig  sing  die  woude. 
n Mens  sal  dink  nou  gaan  die  mense  lees.  Maar  Konsalik 
verkoop  soos  kougom  in  Hillbrow,  en  Gulbranssen  verkoop 
soos  Knut  Hamsun  se  Viktoria  destyds.  En  let  nou  op  wat  die 
gevolg  van  dié  swak  verkope  was.  ín  1925  het  die  vertaler  in 
'n  voorwoord  tot  Viktoria  gemeld  dat  Knut  Hamsun  hom 
verlof  gegee  het  om  al  sy  werke  in  Afrikaans  te  vertaal  sonder 
betaling  van  outeursreg.  Maar  die  vertaler  het  ook  gesê:  of 
hy  hom  in  die  toekoms  aan  die  vertaling  van  ander  werke 
qaan  waag,  sal  afhang  van  die  ontvangs  wat  Viktoria  geniet. 
Dit  het  geen  ontvangs  geniet  nie,  net  stof  vergader  tot  die 
voorskryf  aan  ’n  sekere  kollege  die  voorraad  na  ’n  kwarteeu 
eindelik  uitgeput  het  en  dit  herdruk  is. 

En  ewig  sing  die  woiide  verkoop  ook  nie.  Die  uitgewer 
verseker  my  dat  Gulbranssen  so  swak  verkoop  dat  die  res 
van  die  trilogie  onvertaal  sal  bly,  tensy  daar  nou  iets  drasties 
gebeur.  Sal  dit? 

Ons  lees  Konsalik  ja,  maar  een  van  die  groot  werke  van 
hierdie  eeu  bly  op  die  rakke  staan.  Die  feit  dat  dit  reeds  in 
meer  as  20  tale  vertaal  is,  is  so  effens  ’n  bewys  dat  die  werk 
tog  nie  onleesbaar  is  nie.  Inteendeel  — dis  ’n  werk  wat  mens 
nie  kan  neersit  as  jy  dit  eers  begin  het  nie.  Oorweeg  net  die 
volgende:  die  manne  van  die  suide  wat  via  die  dominee  ou 
Torgeir  Bjórndal  moet  gaan  vra  om  tog  oor  te  kom  en  die  beer 

vir  hulle  dood  te  maak.  En  dink  aan  die  antwoord  van  Torgeir: 
dat  sy  grootvader  en  sy  vader  elk  sestien  bere  gedood  het 
maar  dat  die  sewentiende  beer  telkens  ook  die  jagter  gedood 
het.  En  nou  vra  hulle  hom  om  ’n  beer  te  gaan  dood  maak  en 
dis  sy  sewentiende  beer,  en  ook  met  ’n  grys  flank. 

,,Ek  het  self  sestien  doodgemaak.  Ek  het  nie  daaraan  gedink 
om  meer  te  agtervolg  nie;  maar  as  hierdie  een  lig  van  kleur  is 
aan  die  een  kant,  dan  is  hy  een  van  die  geslag  wat  my  vader 
en  sy  vader  doodgemaak  het  — dan  moet  ek  gaan.  Die  beer 
daar  in  die  suide  by  julle  nader  sy  einde,  dink  ek,  en  ek  ook 
— miskien.” 

Gaan  ons  die  werk  koop  en  lees?  Die  ander  dele  van  die 
trilogie  heet:  Winde  waai  om  die  rotse  en  Die  weg  na  mekaar. 
As  dit  nie  in  Afrikaans  vertaal  word  nie  sal  ons  daardeur 
armer  wees. 


LETTERKUNDIGE  TOER 

In  Aprilmaand  vanjaar  het  Skoolreisdienste  ’n  letterkunde- 
studiereis  gereël  van  50  matriekleerlinge  van  verskillende 
Transvaalse  skole.  Die  uitgangspunt  met  hierdie  studiereise 
is  primêr  die  aanvulling  van  die  verskillende  leergange  en 
die  reise  word  sodanig  gereël  dat  die  betrokke  leerlinge  die 
hoogsmoontlike  opvoedkundige  waarde  daaruit  kan  put.  Die 
50  leerlinge  is  gekies  uit  verskillende  skole  op  grond  van 
prestasie  en  veral  belangstelling  in  letterkunde.  Dit  is  ver- 
blydend  om  te  hoor  dat  die  belangstelling  vir  hierdie  reis 
so  groot  was,  dat  indien  die  fasiliteite  beskikbaar  was,  twee 
maal  die  getal  sou  kon  deelneem. 

Dit  sou  moeilik  en  selfs  jammer  wees  om  in  hierdie  geval 
te  hou  by  die  bepaalde  leergang;  waar  dit  op  skool  moontlik 
is  om  slegs  ’n  paar  figure  te  behandel,  is  dit  op  so  ’n  reis 
moontlik  om  die  kinders  se  belangstelling  te  wek  vir  ’n  groot 
klomp  skrywers  deur  hulle  in  aanraking  te  bring  met  die 
omstandighede  en  omgewing  van  die  mense.  Die  reis  het  waar 
moontlik  probeer  om  ontmoetings  met  die  skrywers  self  te 
reël,  maar  dit  was  natuurhk  net  in  sommige  gevalle  moontlik. 
Waar  die  skrywers  self  nie  beskikbaar  was  nie,  is  daar 
ontmoetings  met  hulle  familie  gereël,  of  in  elk  geval  ’n  besoek 
aan  die  plekke  waar  hulle  gewoon  en  gewerk  het.  In  sommige 
gevalle  was  die  naaste  wat  die  kinders  daaraan  kon  kom, 
om  die  landstreek  waar  ’n  bepaalde  skrywer  gewoon  het,  te 
besiqtig  of  ’n  krans  op  sy  graf  te  lê. 

Uit  die  aard  van  die  saak  is  die  meeste  van  die  mense 
wat  die  skrywers  goed  geken  het,  meer  bewus  van  hulle 
waarde  as  mense  as  hulle  waarde  as  skrywers,  en  hulle  het 
dan  ook  in  daardie  lig  oor  hulle  gepraat.  Dit  was  besonder 

interessant  die  kere  wat  die  twee  benaderingswyses  gekom- 
bineer  is.  Op  Potchefstroom  het  die  kinders  die  Teologiese 
skool  besoek  waar  Totius  gewerk  het,  sy  seun  prof.  S.  du 
Toit  het  oor  Totius  die  mens  gesels  en  prof.  P.  D.  van  der 
Walt  het  oor  sy  werk  gepraat.  Die  aand  op  Wolmaransstad 
is  dele  uit  Sangiro  se  werk  voorgelees,  mnr.  Coenie  Rudolph 
het  oor  sy  werk  gesels  en  het  ook  vir  Sangiro  self  aan  die 
gesels  gekry.  Dit  was  duidelik  dat  die  kinders  die  ontmoetings 
met  dié  mense  self  besonder  stimulerend  gevind  het.  Almal 
het  gedeel  in  die  gevoel  van  oorwinning  toe  mnr.  Rudolph  vir 
Sangiro  aan  die  gesels  gekry  het.  Na  W.  A.  de  Klerk  se 
interessante  en  boeiende  praatjie  op  die  grasperk  van 
,,Saffier,”  was  sy  invloed  duidelik  merkbaar  in  die  filosofiese 
gesprekke  wat  op  die  bus  gevoer  is.  Een  van  die  suksesvolste 
aande  was  die  aand  toe  ons  op  ’n  gesellige  en  informele 
wyse  met  Elise  Muller  en  Audrey  Blignault  gesels  het,  en 
die  kinders  het  nog  lank  na  Abraham  de  Vries  se  toespraak, 
genot  geput  uit  sy  gevathede. 

Dit  was  ’n  besondere  goeie  idee  om  ook  letterkundiges 
soos  o.a.  prof.  Antonissen  by  die  reis  te  betrek,  want  die 
kinders  sal  in  hulle  verdere  letterkundige  studies  immers  net 
so  dikwels  te  doen  kry  met  die  werke  van  letterkundiges  as 
met  die  van  skrywers,  en  per  slot  van  rekening  is  hulle  die 
aangewese  persone  om  met  hulle  groot  belangstelling  in  die 
letterkunde,  ook  die  kinders  daartoe  te  besieÍ. 

So  ’n  reis  kan  geweldige  waarde  hê  om  die  belangstelling 
in  die  letterkunde  by  die  kinders  te  verskerp.  Die  reis  sal 
beantwoord  aan  sy  doel  as  die  kinders  luister  na  die  raad 
wat  dr.  Elize  Botha  vir  hulle  gegee  het,  om  terug  te  kom  en 
die  boeke  van  die  skrywers  te  lees  en  daarin  die  uiterlike 
wêreld  van  die  skrywer  terug  te  vind  maar  veel  meer  nog  die 
innerlike  wêreld  wat  nie  prysgegee  word  deur  al  die  sienlike 
dinge  waarmee  hulle  te  doen  gekry  het  nie,  maar  slegs  deur 
die  liefde  vir  die  literatuur. 

Renske  Koen 

GRETA  SAUERMAN 


WIEGELIEDJIE 

Dróóm  my  hart 
ons  nag  is  nog  entjie 
óns  rooi  blom 
is  ’n  vis  in  die  klei 

wit  is  die  wind  die  son  bring  die  blomme! 
Óns  droom  van  die  voëltjies 
ons  dans  in  die  ry  . . . 


BERGKLOOF 

Trompette  sagte  duiweborste 

hang  aan  die  takke 

vol  kokerboomblomme, 

dié  stringe  stringe  stringe 

lilablomme 

val  na  die  grond 

bruin  en  blou  en  wit  engele. 


WATERLELIES 

Waterdruppels  ril  in  granate 
blink  dun  bloed 
stele  wat  die  voëls  vaster  vat 
met  sterke  hand. 

O kóm  na  my  in  híérdie  uur 
van  droefheid  en  koue  grond: 

kom  met  en  blom 
met  jul  tonge  in  die  water 
dik  rooi  meeldrade, 
sagte  wit  fluite  op  die  water! 


KLEIN  KRUISTOG 

Keer  nie  wéér  lief 
dié  brandende  blomme 
jou  hande 
wég  van  mý  sagte 
glimlag 

op  in  jou  rooi  gesig: 
dié  bloeiende  aalwyn 
jou  heupe  , . , 

DOOD  VAN  DIE  KIND 


Die  lae  wolke  en  die  grys  lug 

druk  iets  sag  en  kermend  aan  my  bors, 

’n  klein  diertjie  wat  ééue  terug 

op  bewende  beentjies  vergeet  het  van  sy  dors! 

Húl  het  vir  hom  ’n  gaatjie  in  die  sand 
gemaak  maar  hý  het  vertrouend  warm, 
opgekrul  kom  lê  op  die  wit  baldakyn 
die  rose-boog  van  my  arm  . , . 

THIJS  NEL 


MORE  JOSEFSKLEED 

Jy  het  nooit  gedink  dit  gebeur  nie.  Nie  met  jou  nie.  Miskien 
met  ander  mense. 

Jy  redeneer:  mense  vergeet  mekaar  nie.  Nie  as  julle  in 
dieselfde  buurt,  in  dieselfde  straat  bly,  dieselfde  trein  elke 
oggend  om  tien  oor  sewe  stad  toe  haal,  agter  mekaar  op 
dieselfde  sypaadjie  werk  toe  stap,  saam  voor  die  hysbak  wag 
en  daarmee  opry  na  die  vloer  waar  julle  werk  nie.  Hoe  vergeet 
julle,  as  julle  boonop  smiddags  op  jul  spoor  van  vanoggend 
teruggaan? 

Op  ’n  dag  dink  jy  skielik:  ek  is  dood,  lankal  dood.  Dis 
my  spook  wat  elke  dag  werk  toe  kom.  Julle  sien  my  nie  want 
ek  is  onsigbaar,  en  nie  eers  een  van  julle  is  met  die  helm 
gebore  nie. 

Dan  val  dit  jou  by  dat  spoke  nie  kan  voel  nie.  ’n  Spook 
kry  nie  seer  as  hy  sy  voet  skeeftrap  nie,  omdat  spoke  nie 
voete  het  nie.  lemand  het  vertel  spoke  sweef.  Hulle  raak  nooit 
grond  nie. 

En  spoke  kan  nie  ruik  nie.  Anders  het  jy  nie  geweet  daar 
is  ’n  pelouniefabriek  oorkant  die  straat  nie.  Want  jy  ruik 
altyd  die  fabriek  as  die  wind  onvriendelik  is. 

Dit  moet  die  afval  wees,  dink  jy  dan.  Pelounie  durf  nie 
so  stink  nie. 

Maar  vanmore  het  jy  agtergekom  dat  hulle  jou  vergeet  het. 
Die  afdelingsbestuurder  wat  altyd  ’n  donker  pak  aanhet,  was 
reeds  voor  die  hysbak  toe  jy  deur  die  ingangsportaal  stap. 

More  Meneer,  sê  jy.  Nederig  en  met  ontsag  soos  dit  ’n 
junior  klerk  in  die  departement  betaam.  Jy  dog  hy  hoor  jou 
nie  omdat  hy  nie  terug  groet  nie.  Nie  eers  met  ’n  knip  van 
die  oog  nie. 

MORE  MENEER!  probeer  jy  weer.  Harder  as  die  eerste 
keer.  Weer  is  daar  geen  erkenning  dat  hy  jou  hoor  nie. 
Jy  dink:  miskien  het  ek  my  verbeel  ek  sê  more  meneer  en  toe 
weer  MORE  MENEER! 

Toe  kom  die  hooftikster  met  die  bolla  en  die  suur  gesig. 
Sag  soos  ’n  kat  wat  spin,  sê  sy:  More  Meneer.  So  sag,  jy 
hoor  haar  amper  nie.  Maar  die  afdelinqsbestuurder  knak 
beleefd  vooroor  en  dis  More  Juffrou  en  Hoe-gaan-dit? 

Toe  More  Juffrou  jy  ook.  Sy  hoor  jou  nie  en  voor  jy  nog 
kan  MORE  JUFFROU!  gaan  die  hysbak  oop  en  raak  jy 
verlore  in  die  ander  se  moresêery. 

Jy  maak  die  venster  oop,  kyk  oor  die  straat  na  die  pelounie- 
fabriek.  Die  wind  waai  nie  vandag  nie.  Dan  stap  jy  soos  elke 
more  na  die  algemene  kantoor  om  die  kleedkamer  se  sleutel 

te  neem.  In  jou  teekoppie  gaan  haal  jy  water  vir  die  Josefs- 
kleed  op  die  vensterbank  in  jou  kantoor.  As  jy  vergeet  om 
dit  water  te  gee.  verlep  dit  lank  voor  teetyd. 

More  Josefskleed,  groet  jy.  Jy  is  skielik  bly  dat  plante 
nie  kan  praat  nie,  anders  het  dit  miskien  ook  stilgebly. 

Jy  dink:  miskien  moet  ek  ’n  Kruidjie-roer-my-nie  in  die 
hande  kry.  Dit  moet  ten  minste  beweeg  as  ek  daaraan  raak. 
Dan  sal  ek  nie  heeltemal  vergete  voel  nie. 

Jy  neem  die  lys  op  jou  tafel  om  te  kyk  watter  lêers  getrek 
moet  word.  Jy  sorg  dat  elke  amptenaar  die  lêers  kry  waarmee 
hy  werk.  Jy  teken  aan  waarheen  die  lêers  gaan  en  jy  sorg  dat 
dit  weer  terugkom. 

Is  daar  ’n  lêer  weg,  soek  jy  dit  van  kantoor  tot  kantoor. 
Niemand  sien  jou  raak  as  jy  tussen  die  stapels  onvoltooide 
werk  rondkrap  nie.  Jy  werk  al  so  lank  met  lêers  in  die  departe- 
ment  dat  hulle  jou  gewoond  geraak  het,  dat  hulle  jou  werklik 
nie  meer  raaksien  nie. 

By  die  losieshuis  waar  jy  inwoon,  is  dit  moontlik  net  die 
eienares  wat  jou  onthou.  En  sy  praat  skaars  met  jou  — net 
wanneer  jy  jou  losies  betaal.  Haar  onthou  kom  in  koue 
artappels.  Sy  het  mos  agtergekom  dat  jy  van  koue  artappels 
hou.  Nou  pak  sy  elke  skeur  tussen  die  toebroodjies  wat  jy  in 
’n  toffieblik  werk  toe  neem,  met  koue  artappels  vol.  En  sy 
kon  nie  verstaan  waarom  jy  nou  die  dag  die  artappel  wat  sy 
per  ongeluk  op  die  vloer  laat  val  het,  plat  trap  nie. 

En  moenie  van  die  ouderling  vergeet  nie.  Hy  onthou  jou 
darem  ook.  Elke  laaste  dag  van  die  maand  klop  hy  aan  jou 
deur  om  jou  tiende  te  ontvang.  Dan  nooi  hy  jou  vriendelik 
om  vir  sy  dogter  te  kom  kuier.  Maar  jy  doen  dit  nooit.  Jy 
maak  nie  vir  haar  ogies  nie  want  jy  reken:  kakiebos  het  g’n 
geur  nie. 

Jy  skrik  toe  jou  telefoon  lui.  Dit  lui  mos  nooit.  Jy  het  al 
vergeet  daar  is  ’n  telefoon  in  jou  kantoor.  Nou  is  jy  eintlik 
bang  om  dit  op  te  lig,  maar  jy  doen  dit. 

Saaklik.  Die  afdelingsbestuurder  wil  jou  spreek. 

Miskien  hoop  jy  in  jou  opgewondenheid  op  bevordering: 
jy  werk  al  so  lank  en  niks  gebeur  nie. 

Amper  stap  jy  by  die  afdelingsbestuurder  se  kantoor  in 
sonder  om  te  klop.  Jy  het  al  gewoond  geraak  om  nie  te  klop 
nie.  Jy  tree  truq  en  eerbiediq  klop  jy. 

KOM  BINNE. 

Huiwerig  vorder  jy  tot  voor  die  groot  leë  lessenaar.  Jy  kry 
meteens  baie  warm  en  is  amper  spyt  dat  jy  vanmore  weer  jou 
dik  trui  met  die  omslaannek  aangetrek  het. 

EK  WIL  JOU  ’N  PERSOONLIKE  VRAAG  VRA. 

Sommer  so  sonder  om  eers  MORE  te  sê. 

Jy  sê  Natuurlik  Meneer,  en  dink  klaar  aan  ’n  moontlike 
antwoord.  En  wonder  of  jy  sal  huigel  en  sê  dat  jy  baie  geluk- 
kig  is  in  jou  werk,  al  is  dit  nie  so  nie. 

DRA  JY  ’N  DAS  ONDER  DAARDIE  TRUI? 

Dis  ’n  uitklophou.  Die  omslaannek  knel  nou  stywer  as  ’n  das. 

Jy  hoor  jouself  nederig  Nee  Meneer.  En  jy  wonder  hoe 
kon  hy  agtergekom  het  dat  jy  nie  ’n  das  aanhet  nie. 

DAAR  HET  KLAGTES  INGEKOM  DAT  ]Y  NIE  ’N 
DAS  DRA  AS  JY  DAARDIE  TRUI  AANTREK  NIE. 
ONS  MAG  NIE  ONBEHOORLIK  GEKLEED  GAAN 
NIE.  ONS  WERK  MET  DIE  PUBLIEK. 

Vir  die  res  van  die  dag  gaan  dit  nie  goed  met  jou  nie. 
Na  werk  gaan  jy  huis  toe  sonder  dat  jy  een  van  die  ander  op 
die  sypaadjie  en  in  die  trein  raaksien.  Want  jy  voel  asof  jy 
nie  ’n  draad  klere  aanhet  nie. 

ONS  WERK  MET  DIE  PUBLIEK. 

Dit  maal  deur  jou  kop.  Dit  beteken  mense.  Mense  wat  met 
mekaar  praat. 

Nadat  jy  lankal  reeds  jou  kamerlig  afgeskakel  het,  lê  jy 
nog  in  die  donker  en  wonder.  Jy  sien  talle  mense  wat  sonder 
gesig  rondloop  en  in  hysbakke  op  en  af  ry.  Hulle  kosblikke 
is  volgestop  met  koue  artappels  en  almal  dra  omslaannektruie. 
Halfpad  teen  die  nek,  sien  jy  ’n  knop.  Eers  dink  jy  dis  die 
adamsappel.  Dan  weet  jy  dis  ’n  das  se  knoop. 

Jy  verbeel  jou  jy  gee  die  Josefskleed  op  die  vensterbank 
in  jou  kantoor  water.  Per  ongeluk  raak  jy  daaraan  en  geluid- 
loos  krimp  die  blare  toe. 

Voor  jy  insluimer,  wonder  jy  vir  oulaas  waaroor  jy  more- 
oggend  om  kwart-voor-ses  met  jou  ma  sal  gesels.  Sy  bel  elke 
Vrydagoggend  daardie  tyd  van  die  plaas  af. 

Na  ’n  lang  stilte,  julle  het  reeds  twee  keer  oor  en  weer 
gevra  hoe  dit  gaan  en  geantwoord  dit-gaan-goed,  hoor  jy 
weer  haar  stem  deur  die  gezoei  van  die  dowwe  plaaslyn. 

Het  dit  by  julle  gereent?  wil  sy  weet. 

Jy  dink  aan  jou  Josefskleed  wat  jy  gister  natgegooi  het: 

,,Ja,  Ma.” 

HENNIE  AUCAMP 


TUSSEN  TWEE  TREINE 
Persone: 

’n  Jongman  (Hy),  ’n  jongmeisie  (Sy)  en  ’n  stasiebeampte. 
Toneel: 

’n  Stasieperron:  ’n  spoorwegrooster  agter  glas;  ’n  bank, 
pilare,  plakkate.  Wanneer  die  gordyn  oopskuif,  bet  ’n  trein 
so  pas  vertrek;  die  geratel  van  die  trein  kan  nog  gehoor  word. 
’n  Stasiebeampte  stap  met  die  houding  van  een  wat  sy  plig 
gedoen  het  van  links  na  regs  oor  die  verhoog.  Geluid  van  ’n 
deur  wat  toeklap.  Kort  hierna  storm  ’n  jongman  van  regs  af 
op  die  verhoog;  hy  struikel  en  val,  en  bly  vir  ’n  oomblik 
doodstil  lê.  Dan  staan  hy  op.  cn  terwyl  hy  sy  klere  afstof, 
kyk  hy  verleë  rond  of  niemand  hom  sien  val  het  nie.  Hy  gooi 
sy  boeksak  op  die  bank  neer  en  bestudeer  die  rooster.  Hy 
kyk  lank  daama;  kyk  dan  skerp  op  sy  horlosie;  sak  moedeloos 
op  die  bank  neer.  Tydens  sy  mimiekspel  verskyn  ’n  jong 
meisie  van  agter  ’n  pilaar.  Sy  kyk  spottend  na  hom.  Hy  merk 
haar,  skrik. 

HV:  O,  ekskuus  . . . 

SY:  Ekskuus?  Hoe  so? 

HY:  Ek  dog  ek  is  alleen  . . . 

SY:  (laggend):  En  daarom:  ekskuus? 

hy:  (lag  lomp) : Jy’t  my  betrap.  Betrap  lat  ek  vloek  . . . 

SY:  Ek  het  niks  gehoor  nie  . . . 
hy:  O,  nie  alte  hard  nie  . . . 

SY:  Hoekom? 

HY:  Ek  het  my  trein  gemis. 

SY:  Ek  ook. 

HY  (kyk  na  sy  horlosie) : Verdomde  horlosic. 

SY:  Tydgebonde,  né? 

HY:  Hé? 

SY:  Ek  wou  net  sê:  jy  hoef  nie  te  wees  nie. 

HY:  Nie  wat  te  wees  nie? 

SY:  Tydgebondc. 

HV’:  O.  Soms  moet  dit.  As  jy  jou  voorgencem  het  . . . 

SY:  (inkanteer):  . . . om  tien  oor  twaalf  na  Muldersvlei 

. . . om  tien  oor  twaalf  na  Muldersvlei  . . . 

HY:  ...  dan  móét  dit.  (Begin  vir  homself  lag.) 

SY:  Jý  haal  die  trein  uit  beginsel.  Ek  reël  dit  so  dat  ek  dit 
mis.  Sê  my:  hoe  weet  jy  dis  beter  op  die  ander  plek? 
HY:  Die  ander  plek? 

SY:  Noem  dit  jou  bestemming. 

HY;  Beter?  Ek  dink  nie  só  daaraan  nie.  Of  tóg.  ’n  Béd. 
Pantoffels.  En  dalk  ’n  brief. 

SY:  Aan  sy  kleur  merk  jy  dit:  ’n  brief  van  háár. 

HY:  En  aan  die  geur. 

SY:  En  skryf  sy  nie,  dan  skryf  jy  self! 

HY:  En  lak  dit  toe  en  pos  dit  nooit  . . . 

SY:  (bekyk  hom  nuuskierig):  }y  drink  baie.  né? 

HY:  Net  wanneer  ek  eensaam  is.  (Rusteloos,  staan  op)  : 
Ek  is  honger,  Kom  ons  gaan  koop  iets  — ’n  broodjie  en 
koffie,  of  net  wat  daar  is. 

SY:  Ek  kon  dit  dink:  behep  met  kos. 

HY:  Dis  nie  waar  nie!  Soms  eet  ek  vir  dae  nie.  Dan  voel  ek  my 
’n  vlam,  ’n  suiwerheid!  Maar  eindelik  stap  ek  na  die 
naaste  kafee.  — Ag,  laat  dit. 

(Die  meisie  het  intussen  op  die  bank  gaan  sit.  Hy  gaan 
sit  op  die  ander  punt.  Hulle  kyk  skelm  na  mekaar.  As 
hulle  mekaar  betrap,  lag  altwee.) 

liY:  (vervolg):  Hoekom  wil  jy  nie  na  ’n  huis  toe  gaan  nie? 
Het  jy  dit  nie  goed  nie?  Jy  kan  saam  met  my  kom,  wee’  jy? 

SY:  Hier  is  dit  goed  en  daar  is  dit  goed,  en  oral  is  dit  ewe 
sleg, 

HY:  Dis  waar.  (Lang  pouse. ) Kom  ons  gesels  oor  die  liefde? 

SY:  Laat  my  dan  praat.  Jy  kan  die  aksente  verkeerd  laat  val. 
Met  die  liefde  moet  jy  prakties  dink. 

HY:  Jy  glo  nie  aan  die  liefde  nie. 

SY:  O,  ek  glo  daaraan!  Dis  net  , . . 

HY:  Sê  dit,  toe! 

SY:  Jy  moet  dit  nie  ooreis  nie.  Dit  slyt.  Jy  moet  versigtig 
werk  daarmee.  Miskien  moet  jy  dit  nooit  hanteer  nie. 
Jy  moet  dit  op  ’n  afstand  hou,  dit  waarneem,  geniet, 
maar  sonder  om  dit  vir  ’n  oomblik  te  hê. 

HY:  Ek  dink  ek  weet  wat  jy  bedoel.  Nou  die  dag  loop  ek 
in  ’n  parkie.  Daar  staan  twee  berkeboompies  langs  mekaar, 
slank  en  bangerig.Jy  kan  sien  hulle’s  nog  nie  tuis  in  die 
parkie  nie. 

SY:  Hulle  staan  in  die  hoekie  — vir  ewig. 

HY:  Hoe  weet  jy? 

SY:  Dis  mos  my  storie  ook. 

HY:  (kyk  haar  kwaai  aan,  trek  dan  sy  skouers  op);  Goed 
dan,  Maar  waar  was  ek  nou  weer? 

SY:  Op  elke  boompie  sit  ’n  duif. 

HY;  O,  ja.  Maar  die  toppies  van  die  bomc  is  nog  jonk  — 
hulle  kan  die  duiwe  nie  behoorlik  dra  nie. 

SY:  Die  toppies  buig  oor  na  mekaar  toe. 

HY:  Elke  duif  sit  op  sy  koepel. 

SY:  Maar  hulle  kan  nie  tot  by  mekaar  kom  nie,  hulle  moet 
net  so  vir  mekaar  sit  en  kyk.  Tog  . . . 

HY:  Ja? 

SY:  Dié  spel  met  die  liefde,  ek  weet  nie  . . . 

HY:  Ja? 

sy:  (driftig) : Eeninaal  net  sou  ek  . . . Ag  , ek  weet  nie  . . . 

hy:  ( ongeduldig ) : Ja? 

SY:  (afgemete):  Eenmaal  net  sou  ek  soos  hulle,  die  ander, 

wou  liefhê,  met  die  liefde  in  my  hele  lyf,  my  vingerpunte, 
my  wortelhare.  En  dan  weggaan,  wegraak,  sterf  . . . 

HY:  Sterf?  Ag,  kom  nou! 

SY:  O,  ek  bedoel  dit  nie  wetklik  nie. 

hy:  (onbegrypend)  : O.  (Pouse)  Maar  hóé  dan  nou? 

SY:  Verstaan  jy  niei  Dié  soort  liefde  verraai  die  liefde. 

Daarna  sou  ek  nie  met  my  speletjie  kon  voortgaan  nie. 
Daarsonder  kán  ek  nie  voortgaan  nie.  O,  dit  herinner 
my:  ek  moet  gaan  bel.  (Sy  hardloop  na  links;  hy  hard- 
loop  agterna.) 

HY:  (roep  dringcnd):  Moenie!  Kom  terug!  Die  trein  is  nou- 

nou  hier!  ( Gaan  sit  bedruk  op  die  bank.  Na  ’n  paar 

oomblikke  kom  sy  terug.  Sy  kom  staan  vlak  voor  hom, 
maar  uit  nioedswil  wil  hy  nie  opkyk  nie.  Uiteindelik 
praat  hy,  nog  steeds  sonder  om  op  te  kyk) : Jy’t  nie 
gebel  nie. 

SY:  Hy’s  nie  tuis  nie. 

HY:  Jy’t  nie  gebel  nie! 

SY:  Want  nóóit  sal  hy  weer  tuis  wecs  nie  . . . 

HY:  Kom  sit  by  my. 

SY:  Dat  jy  aan  my  hare  kan  vat,  of  aan  my  bors,  cn  die 
troos  kan  kry  wat  ék  wil  hê  . . . 

HY:  Asseblief,  jy  verstaan  my  verkeerd! 

SY:  ...  maar  ek  is  moeg  vir  dié  rol:  Suster  Sonskyn.  Mý 
bed  blý  leeg,  my  nagte  hol  . . . 

HY:  Jy  verstaan  my  verkeerd! 

SY:  Reg  of  verkeerd:  vinkel  en  koljander.  Ons  probeer  so 

hard.  en  als  verniet.  As  ons  terugkyk,  kan  ons  mooi  sien 
hoe  die  voëltjie  gestap  het  tot  in  die  wip,  maar  nóú,  hiér: 
nooit  verstaan  ons  hiér  en  nóú  nie.  ( Gaan  sit  langs  hom, 
vat  sy  hand.)  En  wat  was  haar  naam? 

HY:  (aarsel):  Annette. 

SY:  Annette,  sê  jy?  Laat  ek  raai:  ’n  Bietjie  laf  en  straks  té 
blond? 

HY:  Dalk.  (Kyk  aandagtig  na  meisie.)  Maar  nou  het  sy  swart 

hare,  haar  oë  is  blou,  haar  mond  is  te  groot,  haar  neus 
wil  wip  . . . (Soos  hy  die  dinge  noem,  raak  hy  eerbiedig 
daaraan.)  Haar  hande,  dis  so  klein,  jy  wil  lag  daaroor. 
(Hy  soen  haar  versigtig.) 

SY:  Hoe  lank  ken  ons  mekaar  al? 

HY:  Lank  genoeg.  Kyk,  ek  kan  jou  uit  my  kop  opsê.  (Hy 
spring  op.  hou  sy  een  hand  voor  sy  oë,  teken  met  die 
ander  in  die  lug.)  So  lyk  jou  neus.  En  jou  oë  lyk  só,  en 
jou  winkbroue  só  . . . Jou  mond  . . . 


11 


SY:  (het  opgespring;  slaan  haar  arms  van  agtcr  om  hom): 

Nie  my  mond  nie,  dis  te  groot! 

(Hy  trek  haar  hande  weg  van  sy  oë.  Hulle  socn  mckaar 
weer,  teer,  byna  kuis.  ’n  Trein  kan  in  die  verte  gehoor 
word.  Sy  vlug  skielik  van  hom  af,  gaan  kruip  agter  ’n 
pilaar  weg.  Die  beligting  verander;  verhoog  in  duister, 
behalwc  vir  twee  kolligte.  Die  kolligte  volg  die  man  en 
die  meisie  in  hul  vlug-en-soekspel.  Dié  speletjie  raak 
gaandcweg  ernstigcr.  Wanneer  die  trcingedreun  sy 
hoogtepunt  bercik,  is  die  meisie  nie  meer  op  dic  toneel 
nie,  en  soek  die  man  hygend,  desperaat  en  vergeefs  na 
haar. 

Trein  hou  stil:  stemme.  Deure  gaan  oop  en  toc;  trein 
vertrek.  Stilte  en  volslae  donker. 

Terug  na  normale  beligting.  Die  man  lé  weer  presies 
waar  hy  aan  die  begin  van  die  stuk  gelê  het  na  hy  geval 
het.  Die  stasiebeampte  staan  handc  in  die  syc  na  hom 
en  kyk. ) 

(terwyl  hy  skaam  orent  kom):  Ekskuus  . . . 
Hoekom  ekskuus? 

(gaan  sit  verwese  op  die  bank) : Ek  weet  ook 
nie  . . . (Kyk  op,  praat  dringend.)  Waar  is  sy? 
Watter  sy? 

Die  meisie  met  die  donker  hare  . . . 

Jy’s  verdwaald,  ou  vriend;  hier’t  niemand  op  of 
af  geklim  nic. 

(na  ’n  lang  stilte) : Ek  dag  so  . . . 

(nuuskierig) : Ou  vriend,  het  jy  tc  veel  gehad? 
(moeg):  Selfs  te  veel  is  nie  genoeg  nie. 

Jy  het  die  laaste  trein  gemis,  weet  jy? 
(aggressief ) : Wie  sê  dis  beter  daar? 

Hoe  nou : dáár? 

Noem  dit  jou  bestemming. 


HY: 

STASIEMAN: 

HY: 

STASIEMAN: 

HY: 

STASIEMAN: 

HY: 

STASIEMAN: 

HY: 

STASIEMAN: 

HY: 

STASIEMAN: 

HY: 


GORDYN 

n ItJiomiH^e  selaie 

van  Li.  13-28 
nxoon  iliL  ^emaai  Jeur 
Jie  vrienjelile  meJewerLir, 


^Joot'tmLL, 


et'pers 


^oan  cjCdtter 


^^ai^cíl)oi 


n ^feer  draai  foná 
oneindi^lieul  en  i^een  le 
onlw^t  die  hopee 
^radehoo^  dit  liiimei 
deur  die  pote  noord  word 
in  leen^eiteide  mai 
groen  woeitíjn 
en  oerwoudhoi  ii  hruin 
die  water  hiou  dit  tie^ 
want  water  het  geen  (ieur 
tog  li  dit  hiou 
o^  ^roen  o^  Iruin 
o^  rooi  van  lioed 
mu  han  dh  ec  leh  n ^^iriha 

hÍH  / 

oombuhlanli 

tdina  vir  n hind 


JOAN  LOnER 


AALWYN 

Skroei  warm 

die  winter,  brand 

die  koue,  word 

die  bron,  wees 

wat  jou  kleur  sê:  vlam 

al  moet  die  nag  se  bitter 
jou  ontmasker;  blom! 


PASSIEVRUG 

my  drome  se  naoes 
sal  ek  vind 

in  die  verminkte  boodskappe 
van  jou  oë 


LANGPAD 

Daar  is  kinders 
op  my  pad 

hulle  groet  lag  wittand 
om  hulle  voete  is  koutjies 
soetriet 

sal  ek  my  stad 
my  mooi  wit  stad 
verruil  vir  ’n  stronk 
soetriet 

sal  ek  die  seën  aanvaar 
van  hulle 
Uhuru-hande 

ANDRIES  ALBERTS 


LUCRETIUS  EN  AFRIKAANS 

Omstreeks  1930  het  Prof.  Haarhoff  sy  boekie  Vergil  and 
South  Africa  gepubliseer.  Wat  daarin  staan,  kan  ’n  mens  nie 
meer  onthou  nie.  Enige  mens  wat  ’n  begrip  van  die  Romeinse 
en  Afrikaanse  volkskarakters  het,  kan  egter  die  ooreenkomste 
tussen  die  twee  volke  wat  Rome  en  Suid-Afrika  gebou  het, 
aflei. 

Dink  byvoorbeeld  aan  Aeneas  wat  ver  oor  die  see  aanswerf 
om  Rome  te  stig  en  aan  ons  eie  Van  Riebeeck;  aan  die  inval 
van  Hannibal  daar  en  lord  Roberts  hier,  met  respektiewelik 
die  slag  van  Caena  en  genl.  Cronjé  se  oorgawe. 

Dink  verder  aan  die  Romeine  se  karaktertrekke  bekend  as 
gravitas  of  pietas  en  aan  die  Boerenasie  se  stoerheid  en 
vroomheid,  wat  aan  sommige  volksvaders  met  lang  baarde 
die  titel  van  Calvinis  besorg  het.  Dink  dieper  aan  hulle  groot 
digter  Vergilius  se  verbondenheid  met  die  landbou  en  aan 
ons  eie  Van  den  Heever  se  plaasromans. 

Die  Romeinse  soldate  wat  die  beskawing  cK>r  drie  vastelande 
versprei  het,  was  boerseuns.  gehard  in  die  landbou  — ■ mense 
soos  genl.  De  Wet  en  sy  Burgers. 

Wanneer  ons  praat  van  die  taal  aan  moedersknie  geleer, 
herhaal  ons  onbewus  die  woorde  van  ’n  Latynse  skrywer. 
Dit  doen  ons  omdat  die  Boer  net  so  ’n  heiligagting  vir  sy 
moeder  koester  as  die  Romein,  wie  se  opvoeding  en  onderwys 
háár  verantwoordelikheid  was. 

Daar  is  darem  een  verskilletjie:  Vergilius  vertel  hoedat  sy 
distrik  se  vrugtebome  twee  oeste  per  jaar  lewer,  terwyl  by 
ons,  in  sommige  droëlandsaaistreke,  een  oes  in  drie  jaar 
verwag  mag  word. 

Miskien  is  alle  mense  van  alle  eeue  eenders,  mits  hulle 
geesverwante  is:  en  geesverwant  is  die  meeste  mense  wat 
werk,  stry,  ly,  bemin,  dink,  slaag  of  sterf  — al  praat  hulle 
tale  so  verskillend  as  die  ver-wikkelde  Latyn  en  die  ont- 
wikkelde  Afrikaans. 

Anti-geesverwant  is  altyd  die  eerlike  man  aan  die  een  kant 
en  die  geveinsde  fariseër  aan  die  ander  kant,  die  werker  en 
die  luiaard,  en  in  ons  eie  kultuur,  die  waarheidliewende  en 
die  leuenliewende  Afrikaner. 

Dit  beteken  egter  nie  dat  alle  mense  absolutisties  eenders 
is  nie.  Die  apartheidsbeleid  is  byvoorbeeld  die  gevolg  van  die 
andersheid  tussen  twee  rasse.  Bn  ons  eie  apartheidsbeleid  is 
nie  die  eerste  of  die  grootste  in  die  wêreldgeskiedenis  nie. 
Tussen  die  7de  en  die  15de  eeue  was  daar  in  Spanje  en 
Portugal  ’n  stelsel  van  onversoenlike  apartheid  tussen  die 

More  (hoewel  hulle  baie  hoog  beskaaf  was)  en  die  oorspronk- 
like  inwoners  van  die  Iberiese  skiereiland  wat  van  Keltiese, 
Romeinse  en  Gotiese  afstamming  was. 

Objektiewe  historici  wyt  hierdie  kultuurkloof  aan  ’n  té 
groot  verskil  in  ras:  Aries  teenoor  Semities;  in  taal:  Goties 
teenoor  Arabies;  en  in  godsdiens:  Christelik  teenoor  Mohamme- 
daans. 

,,Maar!”  kom  daar  beswaar,  ,,die  Romeine  was  onbeskaafde 
heidene.  In  hulle  tydperk  was  daar  nog  geen  natuurwetenskap, 
tegniek  of  kerk  nie.  Hoe  kan  húlle  nou  vergelykbaar  wees  met 
die  moderne,  Christelik-Nasionale  Afrikanerdom  van  die 
motorkar-eeu  ? ! ” 

Die  antwoord  is:  Mense  van  vandag  se  ruimtevaarteeu 
mag  saamgeperste  suurstof  of  suurstofafskeidende  algae  na 
die  planete  toe  saamkarwei  om  in  die  luglose  ruimte  te  kan 
asemhaal,  maar  die  kernfeit  bly  staan:  HuIIe  haal  nog  asem. 
Rn  in  dié  asemhaal  is  nie  net  mens  en  medemens  eenders  nie, 
maar  ook  mens  en  mededier. 

Terwyl  hierdie  woorde  geskryf  word,  is  die  Suid-Afrikaanse 
Spele  in  Bloemfontein  aan  die  gang;  maar  ons  eie  atlete  is  in 
dieper  wese  nie  anders  of  beter  of  meer  modern  as  die 
Grieke  2,500  jaar  gelede  nie.  Op  hierdie  oomblik  is  daar  ’n 
hofsaak  waarin  een  van  ons  hedendaagse  advokate  ’n  plei- 
dooi  lewer.  Sy  pleidooi  is  nie  beter,  meer  wetenskaplik  of 
meer  artistiek  as  dié  wat  Cicero  of  Cato  in  Rome  gelewer 
het  nie. 

Sedert  sommige  van  ons  hulle  verbeel  dat  almal  behalwe 
onsself  verouderd  sou  wees,  is  hierdie  feite  lewensbelangrik. 
Ons  moet  leer  dat  alle  waardes  relatief  is,  en  dat  daar  niks 
nuuts  onder  die  son  is  nie  — selfs  nie  eens  snaaksighede 
soos  lang  hare  nie,  want  pruikagtige  haardosse  is  so  oud 
soos  die  oermens  en  was  lank  by  ongeletterde  Bantoestamme 
in  die  mode. 

Ons  is  in  dieper  wese  vandag  nog  net  sulke  heidene  soos 
die  Romeine  tweeduisend  jaar  gelede  was.  Ons  skynheilige 
opvoedingstelsel  maak  egter  fariseërs  van  ons  almal,  sodat 
niemand  hierdie  waarheid  openlik  durf  erken  nie. 

Dit  moet  óf  ’n  baie  dom,  óf  ’n  uiters  oneerlike  mens  wees 
wat  hierdie  feite  in  1969  nog  nie  raakgesien,  of  binne  in  sy 
eie  siel  self  al  ontdek  het  nie.  Nou  spreek  dit  vanself;  wat 
in  die  burger  se  siel  is,  is  ook  in  die  volksiel,  en  dus  in  sy 
volksaard. 

Die  oorsaak  van  hierdie  konfliktoestand  lê  m.i.  daarin 
dat  die  ou  spreekwoord  Opvoeding  is  die  tweede  natuur  ’n 
halwe  waarheid  is.  As  opvoeding  regtig  die  tweede  natuur 
was,  sou  ons  almal  in  murg  en  been  en  ook  in  die  onder- 
bewussyn  opregte  Christene  gewees  het,  want  vir  baie  eeue 
is  ons  voorgeslagte  daartoe  geïndoktrineer  en  gekondisioneer. 

Die  natuur  raak  egter  nooit  met  opvoeding  vereenselwig 

waar  die  opvoeding  in  stryd  met  die  natuur  self  is  nie. 
Opvoeding  kan  en  sal  alleen  'n  tweede  natuur  word,  as  dit 
in  harmonie  met  die  natuur  is,  d.w.s.  wanneer  die  opvoeding 
die  natuurwaarheid  of  natuurfeit  erken  en  help  verwesenlik. 
’n  Gewone  klip  sal  nooit  ’n  diamant  word,  net  omdat  dit 
deur  ’n  deskundige  diamantslyper  geslyp  is  nie.  ’n  Muis 
word  nie  ’n  brood  omdat  hy  in  ’n  bakoond  gebore  is  nie. 
Netso  word  ’n  Afrikanerseun  nie  ’n  Christen  omdat  hy  uit 
’n  Calvinistiese  volk  stam,  uit  vrome  ouers  gebore  is  en  in 
Bybelgeskiedeniseksamens  geslaag  het  nie. 

In  so  ver  as  wat  enige  leerstelling,  filosofie.  gewoonte. 
tradisie,  wet,  orde,  teorie  of  gesag  in  botsing  met  die  natuur 
is,  kan  dit  nooit  permanent  in  die  menslike  sieí  of  mensdomlike 
gees  posvat  nie.  Die  geskiedenis  toon  oorvloediglik  dat 
opvoeding,  meer  bepaald  indoktrinering,  die  natuur  net  tyde- 
lik  kan  verwring,  tot  dit  openlik  of  bedektelik  in  opstand 
kom.  Soms  kom  dit  onbewus  of  onderbewus  so  in  opstand 
soos  in  ons  hedendaagse  Afrikaanse  letterkunde. 

Die  onvermydelike  gevolgtrekking  is  dat  die  mens  ’n 
natuurwese  is,  en  dat  enige  skrywer  wat  dieper  as  die  skyn 
van  die  huigelaarsnerf  indring,  hom  onwillekeurig  in  die 
geselskap  van  heidense  meesters  soos  Lucretius,  Shakespeare, 
Nietzsche,  Goethe,  De  Balzac,  De  Maupassant  en  Shaw 
bevind.  Ons  eie  literatuurgeskiedenis  dui  ook  daarop  dat  ons 
ongebore  skrywers  hulle  voorbeeld  in  die  toekoms  al  openliker 
en  opsetliker  sal  volg  — soos  Van  Wyk  Louw  met 
Gcrmanicus  en  Opperman  met  Periandros  die  voortou  geneem 
het. 

Met  heiden  word  nie  ’n  absoluut  gelooflose  mens  bedoel 
nie.  Die  meeste  intelligente  mense  wil  met  opset  aan  iets  glo 
— al  is  dit  net  aan  die  aandelebeurs.  Wetenskaplikes  moet 
ook  gedurig  die  verwyt  sluk  dat  ook  húlle,  net  soos  die 
teoloë,  aan  ’n  onbewese  teorie  sou  glo,  naamlik  die  teorie 
van  evolusie.  Die  kernverskil  is  egter  dat  die  heiden  vir  hom 
die  reg  voorbehou  om  te  glo  wat  hyself  vryelik  kies  om  te 
glo,  en  weier  om  te  buig  onder  wat  ander  mense  se  mag  of 
gesag  hom  dwing  om  te  glo.  Dit  verklaar  waarom  die  religieuse 
Sokrates  vir  sy  sogenaamde  ongeloof  ter  dood  veroordeel  is. 
Geloofloosheid  bly  nietemin  die  moeilike  ideaal  of  droom  van 
sommige  denkers  en  wetenskaplikes. 

Lucretius  het  gedurende  die  eerste  helfte  van  die  eerste 
eeu  voor  Christus  geskryf,  Vergilius  gedurende  die  tweede 
helfte.  In  beperkte  sin  was  hy  dus  die  literêre  vader  van 
Vergilius,  van  wie  ons  weet  dat  hy  sy  Aeneas-epos  wou 
vernietig  — omdat  dit  die  sin  van  die  lewe  nie  goed  genoeg 
na  sy  smaak  verantwoord  het  nie.  Daar  is  dus  destyds  — 
soos  vandag  in  Afrikaans  ■ — gesoek  na  die  sin  van  die  lewe. 

Die  soektog  na  die  sin  van  die  lewe  was  in  die  vorm  van 
'n  geestelike  bevrydingsveldtog,  ’n  ontworsteling  van  die 


16 


enkeling  aan  die  geestelike  tirannie  van  sy  volk  se  verrotte 
oorleweringe.  Daar  was  ten  tye  van  Julius  Caesar  nie  net 
’n  rewolusie  wat  die  republikeinse  regeringsvorm  sou  omver- 
werp  nie,  maar  óók  'n  intellektuele  omwenteling  wat  die 
konserwatiewe  denkpatroon  van  die  Romein  sou  verruim. 
Vir  wie  sy  Afrikaans  ken,  hoef  nie  tot  vervelens  toe  byge- 
voeg  te  word:  soos  in  ons  eie  kultuur  vandag  nie. 

Gelyktydig  met  die  geestelike  rewolusie  van  die  Romeine 
het  die  Christelike  leer  in  ’n  obskure  uithoekie  van  hulle 
wêreldryk  ontstaan,  en  so  eenders  was  die  twee  strominge 
dat  Vergilius  as  ’n  wegbereider  van  die  kerk  bestempel  is. 
Volgens  legende  sou  die  heilige  apostel  Paulus  sy  graf  besoek 
het. 

Daar  het  toe  ’n  natuurlike  maar  onuitgesproke  bondgenoot- 
skap  ontstaan  tussen  die  Christelike  en  die  heidense  wêreld- 
en  lewensbeskouinge  wat  elkeen  op  sy  manier  teen  fariseese 
valsheid  in  opstand  gekom  het.  Saam  sou  die  twee  die  vryheid 
van  egtheid,  opregtheid  en  waarheid  nástrewe.  Langs  dié 
weg  het  Aristoteles  die  deskundige  van  die  middeleeue 
geword. 

Hierdie  strewe  na  waarheidsvryheid  is  ’n  algemeen-menslike 
verskynsel,  wat  keer  op  keer  herleef  wanneer  enige  volk  deur 
verstarring  verslaaf  word.  Dit  is  net  so  noodwendig  as  die 
instinktiewe  geweld  waarmee  elke  mens  ’n  kombers  van  sy 
kop  sal  afruk  as  iemand  hom  daarmee  probeer  versmoor. 

Lucretius  was  as  denker  ’n  holis  of  monis  — iemand  wat 
die  heelal  as  harmoniese  heelheid  beskou.  Hy  was  van  nature 
eerlik  en  eerlike  mense  neig  outomaties  na  objektiewe  weten- 
skaplikheid  toe.  So  het  dit  gekom  dat  hierdie  pionierdigter 
nie  net  leer-digter  was  nie,  maar  ook  wetenskap-digter. 

Lucretius  se  epiese  gedig  oor  Die  Heelheid  van  die  Heelal 
is  ’n  evolusieleer  in  verse,  wat  soms  weergaloos  poëties  en 
dan  weer  ietwat  prosaïes  aandoen,  maar  altyd  eg  en  suiwer 
wetenskaplik  bly, 

Wat  Lucretius  sonder  die  hulpmiddele  van  universiteite, 
navorsingsfasiliteite  en  naslaanbiblioteke  uit  sy  reusagtige 
gees  alleen  opgediep  het,  het  argeoloë  soos  Schlieman,  biloloë 
.soos  Darwin  en  fisici  soos  Einstein  eeue  later  eers  bevestig. 
Van  sy  atoomleer  het  die  hedendaagse  leek  vir  die  eerste 
keer  gedroom  toe  die  kernbom  oor  Hiroshima  ontplof  het. 

A1  hierdie  dinge  kon  hy  weet  omdat  hy  logies  kon  dink 
en  dus  redelike  afleidings  kon  maak  van  die  enkele  wetenskap- 
feite  en  -teorieë  waaroor  sy  beskawing  wel  beskik  het. 

Die  aanhef  van  Lucretius  se  epos  word  tot  die  beste  in  die 
wêreldliteratuur  gereken.  Dit  vind  sy  weerklank  en  weerga 
net  in  Camoins.  Epiese  digters,  vanaf  Gilgamesj  tot  Van 
Wyk  Louw,  het  die  geskiedenisse  van  enkelinge,  volke,  gode, 
demone,  aartsengele,  koninginne,  magte,  doktore.  veewagters. 

seevaarders  en  krygsmanne  besing,  net  Lucretius  het  die 
Natuur  aangedurf. 

In  wat  hy  as  die  waarheid  (natuurwaarheid)  beskou, 
vind  hy  die  sin  van  die  lewe. 

Hy  aanvaar  die  dood  as  finaal  en  predik  vreesloosheid. 
Omdat  hy  ook  geen  vrees  geken  het  nie,  kon  hy,  ten  spyte 
van  die  almag  van  die  nasionale  tradisie-afgod;  in  weerwil 
van  bygeloof,  die  waarheid,  reg  en  geregtigheid  handhaaf. 

Hy  het  ook  'n  fyn  humorsin  gehad:  hy  sou  eendag  gesien 
het  hoe  ’n  klompie  vrome  kinders  hulle  oorlede  vader  se  as 
onder  ’n  amandelboom  begrawe.  In  sy  verbeelding  sien  hy 
toe  die  chemiese  proses  waardeur  die  íyk  tot  atome  ontbind, 
die  atome  in  fosfaatvorm  deur  die  wortels  van  die  familie- 
vrugteboom  opgeneem  word  . . . en  die  vrugte  later  weer 
deur  die  kinders  geëet  word. 

Nou  die  laaste  beswaar:  ,,Maar  Lucretius  speel  geen  rol 
in  ons  hedendaagse  letterkunde  nie;  want  kyk,  ons  taal  gaan 
gebuk  onder  die  invloed  van  derderangse  skrywers  van 
Europa  se  dekadensietydperk!” 

Die  antwoord  is:  Elke  opgevoede  Afrikaner  behoort  hom- 
self  te  ken.  As  hy  homself  ken,  sal  hy  kan  onderskei  tussen 
lawaai  en  wol.  Dan  sou  hy  hom  nie  deur  die  skyn  van  enigiets, 
hetsy  kuns  hetsy  dogma,  laat  mislei  nie.  Dat  ons  volk  homself 
van  twee  kante  af  laat  bedrieg,  is  daaraan  te  wyt  dat  hy 
homself  eers  vanself  bedrieg  het.  Bedrog  parasiteer  op  self- 
bedrog.  Daar  is  ongelukkig  wel  mensies  wat  bietjie  geldjies 
uit  ander  se  swakheidjies  maak.  Hulle  leuse  is:  Verkoop  aan 
’n  man  wat  hy  kan  verbruik;  dus:  lieg  vir  die  leuenliewendes. 

Om  ons  self  te  ken  en  vir  ons  self  te  dink  het  sommige 
Afrikaners  reeds  by  Lucretius  geleer.  Ons  leer  dit  egter  nie 
uitsluitlik  by  hóm  nie,  want  elke  intelligente,  morele  wese 
sou  onder  soortgelyke  omstandighede  so  handel  en  wandel 
soos  hy  2000  jaar  gelede  gedoen  het,  en  soos  ons  onsself  in 
die  twintigste  eeu  behoort  te  gedra. 

In  die  verlede  is  Leipoldt  met  Camoins,  Celliers  met 
Shelley,  Totius  met  Lamartine,  Van  den  Heever  met  Van 
Schendel,  W.  E.  G.  Louw  met  Leopoldt  en  Eybers  met  Albert 
Samain  in  een  asem  genoem.  Mag  die  heidengode  dan  gee 
dat  ’n  toekomstige  Afrikaanse  skrywer  eendag  in  een  asem 
met  Lucretius  genoem  sal  word! 

ELSABE  STEENBERG 


DIE  KLEIN  DODE 

Deur  die  venster  sien  sy  die  lug,  en  dis  net  so  blou  soos  sy 
haar  dit  maande  gelede  voorgestel  het.  Die  tril-blou,  die  naby- 
blou  van  die  herfs  net  voor  die  winter  finaal  kom,  die  blou-vol- 
son,  die  verskriklike,  onontwykbare  blou-van-onthou.  En  dit 
sing  ’n  lied  — ook  dit  het  sy  maande  gelede  vooruit  geweet, 
want  sy  het  al  reeds  dertig  herfste  gesien  en  dan  sing  die  blou 
altyd.  Net,  sy  het  toe  gedink  dat  dit  ’n  jubelsang  sal  wees, 
soos  wat  Hanna  gesing  het  toe  haar  seun  gebore  is,  die 
nádeining  van  Elisabeth  se  lofsang  wat  sy  aangehef  het  toe 
sy  verneem  het  dat  haar  eersteling  gaan  kom.  Nou  is  dit  nie. 
Net  maar  ’n  elegie  is  dit,  ’n  heel  klein  elegie  wat  die  blou  oor 
haar  uitstort. 

Sing,  blou,  sing  die  elegie  oor  die  klein  dode.  Sing  deur  die 
pyn  van  toe  en  van  nou,  sing  van  die  stilste  sterfte  van  almal, 
dié  waarby  daar  geen  orrel  gespeel  en  geen  kluite  op  ’n  kissie 
klap  nie.  Sing  van  die  sonlig  wat  rypgeel  is,  soos  dit  in  die 
herfs  móét  wees,  maar  sonder  darteling  ■ — lig  en  dood  soos 
die  kind. 

,,Jou  swangerskap  is  verby,”  het  die  dokter  in  die  hospitaal 
vir  my  gesê.  Ek  het  na  hom  lê  en  kyk,  en  toe  skielik  weg. 
En  eers  toe  alles  donker  was,  het  ek  vir  jou  gesê:  Kind,  is  jy 
dan  weg?  Is  jy  dood?  Gebeur  dit  dan  só  — so  tussen  die  een 
uur  en  die  volgende,  sonder  fanfare  en  selfs  sonder  geween? 
En  gaan  niemand  kom  om  my  in  hierdie  uur  te  troos  nie?  Net 
maar:  jou  swangerskap  is  verby?  Is  jy  dood,  en  is  jy  dóód, 
kind? 

Mense  in  beddens  langs  myne:  wit  beddens.  Wit  in  die 
groot  swart  van  die  nag,  soos  wit  kiste.  Maar  hulle  haal  asem, 
want  hulle  leef.  Daar  is  ’n  vrou  hier  naby  wat  effens  snork  — 
sy  lewe  ook.  Hulle  almal.  Ek  ook?  Ek  nog,  maar  jy?  Móre  sal 
jou  vader  kom,  en  omdat  hy  ’n  man  is,  sal  hý  my  ook  nie  kan 
troos  nie,  hy  sal  net  maar  die  verdriet  diep  in  homself  bêre,  en 
lomp  glimlag,  en  rose  bring  — want  dis  lente.  }y  moes  nie  in 
die  lente  gekom  het  nie,  wel  in  die  herfs.  En  nou  sal  ek  jou 
nooit  ken  nie. 

Sy  kyk  na  die  blou  lug,  volgetrek  van  geel  sonlig.  Geel  soos 
die  heuning  wat  haar  pa  altyd  uit  die  neste  gehaal  het,  en  dan 
wag  sy  totdat  hy  al  die  bottels  vol  gemaak  het,  en  dan  steel 
sy  een.  Steel  dit  laggend,  mét  sy  medewete,  en  gaan  bêre  dit 
êrens  in  haar  klerekas.  Elke  dag  eet  sy  ’n  bietjie  van  die  heuning 
— net  ’n  klein  bietjie,  dat  dit  lank  kan  hou.  Maar  op  die  ou 
end  raak  die  bottel  tóg  leeg.  Dan  kom  daar  ’n  vreemde  weemoed 
oor  haar,  ’n  rustelose  wete  van  dinge  wat  verbygaan.  Nou  ken 
sy  daardie  gevoel  elke  dag.  Dit  gaan  nooit  meer  weg  nie.  Die 
heuning  is  opgeëet,  selfs  die  nasmaak  is  weg.  Net  die  leegte  bly. 

Langs  haar  leë  liggaam  stryk  sy:  ingedagte.  Hy  is  nou  genees, 
hierdie  liggaam  wat  deur  die  kind  opgeëis  en  toe  gebreek  is 
toe  hy  van  haar  weggegaan  het.  Sy  is  heel  weer,  maar  ’n  ark 
sonder  vrag.  Waar  is  die  Ararat  waarheen  sy  gevaar  het? 

Ek  is  ’n  skip,  groot  en  stil  op  die  oop  see  wat  maande  voor 
my  uitstrek.  Voor  my  sien  ek  die  volheid  van  die  scmer,  en  ek 
weet  dat  agter  die  blink  ronding  van  die  see,  baie  ver,  die  blou 
van  die  herfshawe  lê.  Ek  sal  daar  kom.  Oor  baie  maande,  op  die 
bestemde  tyd,  sal  ek  daar  kom.  Maar  ook  jy,  my  kind,  is  ’n  skip. 
Baie  tingerig  en  swak  nog,  wankelrig  oor  die  klein  geklots  van 
die  vrugwaters  waaroor  jy  na  jou  Meimaand-hawe  reis,  maar 
tóg  daar.  Een  van  die  dae  sal  ek  jou  begin  gewaar  in  die  eerste 
uitswel  van  my  liggaam.  en  dan  sal  ek  jou  roering  voel  en  oor 
jou  streel  en  vir  jou  lief  wees. 

Ek  het  jou  reeds  lief.  Hoe  kan  dit  anders?  Jy  is  reeds  ’n 
maand  aan  die  vaar,  jy  het  al  ’n  hart  wat  primitief  aan  die  klop 
geraak  het.  In  die  groot  stilte  en  afsondering  van  jou  bestaan 
word  jy  sorgvuldig  geboetseer:  gesig,  bene,  arms.  En  ek  het 
jou  lief,  want  ek  het  deel  aan  jou  skepping.  Jy  wat  jare  soos 
’n  spookbootjie  rondgeswem  het  in  oë  wat  in  oë  blink  — jy 
is  nou.  Op  ’n  dag  het  jou  vader  versigtig  gevra:  ,,Wanneer 
sal  hy  kom  — die  kind?”  En  eers  wou  ek  nie  antwoord  nie,  die 
geheim  nog  ’n  rukkie  net  vir  my  hou,  maar  toe  het  ek  gesê: 
,,In  die  najaar.  Voor  die  eerste  koue  die  blou  uit  die  lug 
wegknyp  sal  hy  kom.”  En  op  daardie  oomblik  het  jy  begin  om 
aan  ons  albei  te  behoort. 

Dit  is  so,  dink  sy,  dat  ook  die  gees  genees.  In  ’n  mate,  dan. 
Sy  kon  voel  hoe  iets  in  haar  groter  word,  en  sagter,  sodat  sy 
ontvanklik  geword  het  vir  álle  pyn  wat  deur  ander  om  haar 
gedra  word.  Meer  as  ooit  voorheen  moes  sy  weet  hoe  sterflik 
alles  tog  maar  is  — nie  net  die  kind  nie,  maar  syself,  hy  wat 
die  pyn  in  sy  hart  gebêre  het,  almal,  alles.  Miskien  is  dit  dan 
goed  so.  Net:  weeg  dit  waaragtig  op,  dit  wat  sy  gewen  het 
teen  dit  wat  sy  verloor  het?  ’n  Soort  onskuld  was  daar  nog  in 
haar,  ’n  soort  naïewe  geloof  in  die  goedheid  van  alle  dinge. 
Die  pyn,  liewe  Here,  om  nou  te  weet  dat  sy  tog  maar  deel  is 
van  die  aarde,  dat  sy  droefheid  moet  help  dra  soos  almal  wat 
uit  Eva  gebore  is. 

Daar  is  ’n  liedjie  in  elke  bloeisel.  Die  wind  skud  deur  die 
nuwe  blare,  en  ek  lag,  ek  hoor  my  eie  stem  soos  ’n  voëltjie  s’n. 
en  soos  ’n  kind  s’n.  Was  daar  al  ooit  so  ’n  lente?  Trosse  bloureën 
hang  vol  swaar  geur  aan  die  somerhuisie  en  skielik  pluk  ek 
dit:  vir  jou,  my  kind,  vir  jou. 

lemand  klop:  dis  ’n  vriendin  wat  kom  tee  drink  het  en  wat 
sommer  ’n  bakseltjie  beskuit  saamgebring  het.  Hulle  sit  met 
die  koppies  warm  tee  in  die  son,  hulle  praat  oor  klere  en  ’n 
kennis  wat  oorsee  gaan  en  die  klimop  teen  die  muur  wat 
bloedrooi  word  in  die  milde  herfsweer,  Toe,  meteens,  sê  sy: 

,,In  hierdie  maand,  miskien  vandag,  sou  my  kind  gebore 
geword  het.” 

Daar  kom  ’n  stiltetjie  wat  die  mooi  van  die  oggend  befrons. 
,,Moenie  vir  my  sê  jy  dink  nog  dááraan  nie?”  vra  haar 
vriendin  met  ’n  effense  wegruk  van  die  kop,  asof  sy  aan  iets 
gevat  het  wat  skurf  onder  die  vingers  lê.  ,,Dis  tog  lankal 
verby.  Dis  eintlik  verspot  om  nog  daaraan  te  dink.” 

,,Tog  sou  hy  nou  gekom  het.” 

,,}y’t  ’n  miskraam  gehad.  Wat  daarvan,  eintlik?  Baie  vrouens 
kry  miskrame  — een  uit  vyf  swangerskappe  eindig  in  ’n 
miskraam.  Dis  maar  net  — deel  van  die  dinge,  iets  om  te 
aanvaar  en  daarmee  klaar.”  Sy  praat  nie,  voel  net  die  son. 
sodat  die  vriendin  skerp  sê:  ,,Dink  hoeveel  erger  sou  dit 
gewees  het  as  dit  later  gebeur  het  in  plaas  van  so  heel  in  die 
begin.  Dink  hoe  jy  sou  gevoel  het  as  hy  nou  gebore  moes 
geword  het  — doodgebore.” 

Ons  almal  dra  aan  die  pyn,  dink  sy,  maar  ons  weier  om 
dit  te  erken.  Ons  smeer  dit  toe  met  gemeenplase  oor  klere  en 
mense  wat  oorsee  gaan,  en  selfs  in  die  bloedige  rooi  van  die 
klimop  sien  ons  niks  méér  as  net  ’n  klimop  nie.  Ons  sterf 
binnekant,  alleen. 

,,Dan  sou  daar  darem  ’n  graffie  gewees  het,”  sê  sy  nog. 
.,En  dan  sou  ek  hom  al  hierdie  maande  gehad  het.  Dan  sou 
ek  hom  gesien  en  ’n  klein,  klein  bietjie  geken  het.” 

,,Jy  praat  sommer.”  sê  haar  vriendin.  ..Kyk,  daardie  kanarie- 
klimop  se  blomme  begin  ook  oopgaan.” 

Sy  weet  wat  van  haar  verwag  word:  sy  praat  oor  die  mooi 
geel  blomme  wat  oral  uitbars.  Hulle  sing  saam  met  die  son 
en  die  lug  aan  die  elegie  oor  die  klein  dode,  maar  dit  sê  sy  nie. 
Maande  gelede,  toe  alles  verby  was,  moes  sy  swaar  leer  aan 
die  les  van  stilbly.  Toe  het  dit  oor  haar  gestroom:  die  kalm 
bevele  dat  sy  moet  vergeet,  of  berus,  of  Godvertrouend  wag 
dat  sy  weer  swanger  word.  Toe  wou  sy  dit  nog  uitskreeu 
teen  hulle  rus  in:  maar  ek  leef  nóú!  Ek  het  my  kind  verloor, 
en  snags  dwaal  ek  tussen  grys  wolke  rond  en  soek  na  hom! 

Waar  is  jy.  my  kind?  Kry  die  mens  sy  gees  eers  as  hy 
gebore  word,  en  is  hy  eers  dán  onsterflik?  Maar  jy  dan,  wat 
ook  al  wás.  met  jou  hartjie  wat  klop  en  jou  liggaampie  wat 
pevorm  is?  Waar,  waar  gaan  ek  jou  ooit  weer  kry?  Buite  sug 
’n  ou.  moeë  wind  deur  die  roosbome  — het  die  wind  jou 
geken?  Ken  hy  jou  nou,  soos  ek  nooit  meer  kan  nie?  Of  is  jy 
net  weg  — klaar,  verby,  soos  al  die  mense  sê  wat  met  Christc- 
like  bemoedigings  by  my  kom?  ,,God  se  wil,”  sê  hulle  — God 
se  wil!  As  God  liefde  is.  en  soveel  liefde  jóú  in  aansyn  geroep 
en  daarna  omring  het,  soos  sterlig  ’n  skippie  wat  deur  die  nag 
reis?  Maar  miskien  is  God  ook  magteloos  teen  die  baie  sonde 
en  die  baie  verdriet  van  hierdie  na-Adamse  wêreld? 

Ek  huil  nie  meer  nie  — al  het  ek  gedink  dat  ek  dae,  maande 
aaneen  daarmee  sou  aanhou,  My  oë  is  droog,  hulle  staar  deur 

die  venster.  Hulle  soek  jou,  my  kind,  êrens  tussen  die  grys 
bome  en  die  wit  sterre. 

Toe  haar  vriendin  weg  is,  gaan  sy  meteens  na  die  kas  en 
haal  die  slaapklere  daaruit  wat  die  hele  tyd  diep  onder  ander 
kledingstukke  verberg  gebly  het.  Daar  is  bloed  aan,  en  sy 
het  dit  nooit  gewas  nie.  Sy  het  ook  nooit  weer  daarna  gekyk 
nie,  maar  sy  het  geweet  dis  daar,  van  daardie  dag  af.  Nou 
kyk  sy  daarna,  sy  dra  dit  badkamer  toe  en  tap  die  wasbak 
vol  warm  water,  kry  seep  en  begin  was.  Nou,  miskien  vandag, 
moes  die  bloed  eers  gekom  het  — warm  en  ryk,  aankondiger 
van  die  kind  wat  uit  haar  beur.  Maar  dit  het  maande  te  vroeg 
gekom,  en  saam  daarmee  die  groen  vruggie  wat  nooit  ryp 
sou  word  nie  — wankelrige  klein  skip  wat  nooit  die  hawe  sou 
bereik  nie.  Sy  was  en  was,  skielik  wanhopig  gretig  dat  die 
vlekke  moet  verdwyn.  Dit  móét  tog,  een  of  ander  tyd. 

Maar  dit  was  nie  uit  nie.  Dit  word  wel  dowwer  onder  die 
felle  gewerskaf  van  haar  hande,  maar  dit  bly.  ’n  Nuwe  wete 
roer  in  haar,  maar  sy  verstaan  dit  nog  maar  half,  blý  daarom 
was. 

Alles  is  bloed  en  verskrikking,  en  buite  in  die  jong  lentelug 
wentel  die  voëls  sonder  ophou.  Hoekom  gaan  die  voëls  nie 
weg  nie?  Hoe  durf  hulle  nog  vlieg  terwyl  ek  met  trane  en 
bloed  gedwing  word  om  van  jou  afskeid  te  neem,  my  kind? 
Bly  tog  by  my  — bly!  Ek  wil  jou  hê  soos  ek  my  eie  lewe  wil 
hê,  en  miskien  meer.  Sal  jy  nie  maar  bly  nie  — tot  die  herfs 
kom,  tot  die  diepblou  lug  kom,  totdat  jy  my  met  ’n  skreeu 
van  vreugde  kan  verlaat  en  ook  nie  verlaat  nie,  omdat  jy  lééf? 
As  die  voëls  net  wil  ophou  kolk  en  draai.  As  jy  net  wil  bly. 

Vandag  draai  daar  ook  spikkels  deur  die  lug.  Dis  duiwe, 
hoog  bokant  die  brons  bome.  Die  ander  voëls  is  al  weg,  of  sit 
koulik  in  die  takke.  Maar  die  duiwe  swem  lui  deur  die  son, 
sonder  haas,  sonder  einde. 

Sy  droog  haar  hande  af  en  kyk  aanhoudend  deur  die  venster. 
Daar  loop  ’n  swart  miertjie  oor  die  grond  en  ’n  sprinkaan 
glip  oor  die  vensterbank.  Ligweg  waai  die  wind,  en  nou  sien 
sy  dat  die  son  tóg  lewe.  Dis  die  ene  stippels  en  borrels,  dit 
straal  en  roer.  En  daar  is  ’n  by  by  die  geel  blomme  van  die 
kanarie-klimop.  In  hierdie  laat  voorwinterse  uur  drink  hy  diep, 
brom  dan  weg  om  te  gaan  heuning  maak.  Dis  waar,  dink  sy: 
haar  pa  het  altyd  weer  gaan  heuning  uithaal.  Na  ’n  ruk  is 
haar  botteltjie  weer  gevul,  en  dit  het  flikkerend  in  haar  kas 
gestaan. 

Lewe.  Maar  dan  gaan  niks  ooit  heeltemal  weg  nie,  my  kind? 
Dan  is  dit  jy  wat  beweeg  in  die  son,  wat  roer  in  die  wind,  wat 
brom  in  die  by?  Dan  sal  ek  iets  van  jou  altyd  weer  vind,  al 
is  dit  in  ’n  ander  kind  se  lag  en  in  die  swelling  van  ’n  ander 
vrou  se  buik?  En  miskien  sal  ek  juis  vir  jóú  altyd  dieper  en 
suiwerder  bly  besit  as  enige  ander  kind  wat  ek  ooit  mag  hê  — 
trae  gange  van  die  pyn,  onthou-blou  van  die  lug? 

My  kind,  ek  het  jou  lief,  lief. 

TYDSKRIF  BESOEK  THEO  WASSENAAR 


Op  8 April  hierdie  jaar  het  ek,  en  Anna,  en  Anita  van 
Vuuren  wat  vir  ons  die  besoek  gereël  het,  vir  Theo  Wassenaar 
gaan  kuier.  Hy  bly  op  ’n  plaas  ongeveer  16  myl  uit  Pretoria 
naby  die  skilderagtige  Hoekie.  Dit  is  die  ou  familieplaas  van 
Jopie  Fourie-hulle,  met  nog  ’n  tipiese  plaashuis  in  ’n  omgewing 
waar  ’n  rustige  mens  graag  sal  wil  woon.  Skuins  voor  die  huis, 
onder  ’n  yslike  wilgeboom  is  daar  ’n  eendedam;  regs  van  die 
ruim  grasperk  voor  die  huis  lê  daar  die  roostuin.  Dis  ’n  tuin 
wat  getuig  van  die  huisvrou  se  toewyding  en  van  haar  liefde 
vir  plante. 

Toe  ons  daar  aankom,  is  ons  uiters  hartlik  verwelkom.  En 
Oupa  en  Ouma  Wassenaar  is  omring  van  kleinkinders  wat 
op  die  plaas  kuier.  Ek  het  dertig  jaar  gelede  my  eerste  bril  van 
hom  gekry,  toe  hy  nog  as  oogarts  in  Pretoria  praktiseer  het. 
Ek  het  verwag  om  ’n  ou  man  aan  te  tref,  maar  die  sewe-en- 
sewentig  jarige  dr.  Wassenaar  is  wat  gees  en  liggaam  betref 
nie  ouer  as  vyftig  nie.  Tog  het  hy  gedurende  1968  ’n  ernstige 
hartaanval  gehad.  Gelukkig  was  sy  herstel  merkwaardig.  Nou- 
dat  hy  terugkyk  op  die  oomblik  wat  so  fataal  kon  gewees  het, 
kan  hy  kalm  vertel  dat  hy  reeds  halfpad  weg  was,  maar  dat 
dit  hom  nie  ontstel  het  of  laat  skrik  het  nie. 

Miskien  is  dit  dié  ervaring,  die  terugtree  uit  die  land  van 
die  dood,  wat  hom  tans  weer  hard  aan  die  skryf  het.  Hy  is 
naamlik  besig  om  Plato  se  Apologie,  Die  Verdediging  van 
Sokrates,  in  Afrikaanse  versvorm  te  verwerk.  Hy  vind  die  stof 
so  aangrypend  dat  hy  dit  selfs  oorweeg  om  ’n  drama  daarvan 
te  maak.  Die  geesdrif  waarmee  hy  oor  dié  vertaalwerk  gesels, 
oortuig  jou  dat  jy  hier  voor  iemand  staan  vir  wie  die  lewe  nog 
nie  verby  is  nie.  Hy  werk  en  skryf  omdat  hy  persoonlik  genot 
daaruit  put. 

Oor  die  Apologie  self  verklaar  hy:  ,,Wat  my  veral  getref 
het,  was  die  vreesloosheid  by  Sokrates.  Sy  absolute  vreesloos- 
heid  oor  die  dood  toe  hy  gevonnis  is  om  die  gifbeker  te  drink. 
Van  sy  vriende  het  na  hom  gekom  en  met  hom  gepraat 
daar  in  die  tronk,  gesê  alles  is  reg:  die  geld  is  gereed,  Simias  en 
Thebes  sal  daarvoor  sorg:  hy  moet  net  instem  en  hulle  sal  dat  hy 
ontvlug.  Maar  Sokrates  begin  toe  met  Kreton  daar  argumenteer 
en  probeer  hom  oortuig  dat  as  hy  ontvlug  hy  eintlik  sal  sondig. 
Dit  sal  teen  sy  eie  godsdiens  ’n  sonde  wees  want  die  staat,  sy 
wette  — dit  is  eintlik  jou  vader  en  moeder.  Sonder  dié  behou- 
dende  dinge  sou  jy  nie  geword  het  wat  jy  is  nie.  Die  staat  het 
die  huwelik  ingestel  en  daardeur  is  jy  op  gewone  wyse  gebore. 
Die  staat  sorg  vir  jou,  vir  jou  opvoeding,  hulle  laat  jou  leer: 
en  vir  hom  om  nou  te  ontvlug  sou  ’n  verbreking  wees,  ’n  sonde 
wees  teen  die  wet,  en  wat  hom  betref  dan  ’n  sonde  teen  die 
godheid  wat  hy  aanbid.” 

..Watter  bronne  het  u gereedpleeg?” 

,,Nee,  verskillende  vertaalde  werke  van  Plato.” 

,,Dit  is  vir  my  merkwaardig  dat  u nou  daarin  belangstel. 
Onlangs  het  nog  ’n  skrywer,  ek  verbeel  my  dis  W.  A.  de  Klerk. 
gesê  hoe  aangrypend  hy  hierdie  verdediging  van  Sokrates  vind.” 

,,Ja.  Ek  het  dit  vroeër  ook  al  gelees.  Ek  weet  ek  het  in  my 
Griekse  dagboek  reeds  verwys  na  hierdie  verdediging.  Maar 
toe  ek  dit  nou  weer  lees,  het  dit  my  so  aangegryp  dat  ek  dag: 
my  magtie,  dit  is  so  dramaties  ek  móét  dit  eenvoudig  aanpak. 
Miskien  is  dit  ’n  te  groot  hap  as  ek  probeer  om  dit  in  ’n  drama 
te  omskep  en  miskien  sal  dit  ook  nie  heeltemal  slaag  nie.  Maar 
ek  het  die  verhoor  van  Sokrates  al  klaar  verwerk  in  Afrikaansc 
versmaat.” 

,,Is  dit  nie  die  ervaring  met  die  hartaanval  wat  u weer  na 
hierdie  werk  gestuur  het  nie?  Die  konfrontasie  met  die  dood  bv.” 

,,Nee,  ek  weet  nie.  Ek  onthou  toe  ek  die  aanval  gekry  het. 
Ek  glo  nie  ek  was  heeltemal  bewusteloos  nie:  maar  dit  was  vir 
my  of  die  hele  wêreld  ’n  ligte  blou  was,  en  of  ek  in  dieselfde 
blou  stemming  verkeer  het,  glad  nie  benoud  of  bang  nie.” 

,,Hou  u u baie  streng  aan  die  teks  by  die  vertaling?” 

,,Nee,  soos  ek  sê:  ek  het  nie  nodig  om  so  streng  te  vertaal 
nie  omdat  ek  reeds  begin  met  die  agterstand  dat  ek  ’n  Engelse, 
’n  Duitse  en  ’n  Nederlandse  vertaling  het  en  tussen  dié  drie 
moet  probeer  bepaal  wat  die  regte  vertolking  is.” 

,.Skryf  u nog  ander  werk  ook?” 

(Die  skrywer  huiwer  hier  om  te  antwoord,  waarskynlik  uit 
blote  beskeidenheid.  Maar  mev.  Wassenaar  dcel  ons  mee  dat 
daar  ’n  hele  stapel  gedigte  lê. ) 

* * * 

In  ’n  verdere  gesprek  oor  die  Apologie  vertel  dr.  Wassenaar 
verder:  In  die  Phaidon-gedeelte  van  sy  Apologie  sê  Plato 
hoedat  Sokrates  teen  die  aand  vir  die  sipier  sê  dat  hy  nou  wil 
gaan  bad  sodat  die  vrouens  nie  agterna  nog  die  moeite  sal  hê 
om  sy  liggaam,  sy  lyk,  te  was  nie.  En  as  hulle  die  gifbeker  vir 
hom  bring  — sy  vriende  staan  daar  om  hom  — dan  is  dit  byna 
met  ’n  glimlag,  absoluut  ontspanne,  sonder  om  ’n  spier  te  ver- 
roer  dat  hy  die  beker  neem  en  drink.  En  ev/e  kalm  luister  hy 
na  die  voorskrifte  hoedat  hy  maar  moet  rondstap  totdat  sy  bene 
begin  lam  word,  dan  kan  hy  gaan  lê.  Dit  is  eenvoudig  aan- 
grypend  en  dramaties  dié  hele  gedeelte,  ook  daardie  verhoor  is 
vir  my  pragtig  waar  hy  sy  aanvallers  onder  kruisverhoor  neem. 
Ek  meen  as  jy  die  gawe  en  die  vermoë  het  om  hierdie  deel  in 
’n  drama  te  verwerp,  dan  glo  ek  het  jy  iets  groots  gedoen. 
Ek  glo  ook  nie  daar  is  in  Afrikaans  enige  vertaling  van  hierdic 
verdediging  nie:  ek  weet  ook  nie  of  iemand  ooit  hierdie  laaste 
dae  van  Sokrates  dramaties  verwerk  het  nie.” 

,,Maar  u Oedipus  word  nog  gereeld  voorgeskryf  aan  Univer- 
siteite  vir  die  afgelope  vyf  jaar.” 

,.So?” 

,,Maar  hierdie  werk  kan  in  ’n  vcrtaalde  vorm  tog  baie  gebruik 
word  in  Universiteite,  daar  is  soveel  vakke  wat  daarvan  gebruik 
kan  maak.” 

.,Ja,  daar  is  soveel  aspekte  hieraan.  Ek  wil  op  ’n  plek  soos 
Athene  bv.  die  samesweerders  bymekaar  bring,  dat  hulle  dáár 
begin  met  die  komplot  teen  hom;  en  as  dit  moontlik  is,  wil  ek 
hierdie  sameswering  ’n  deel  van  die  drama  maak.” 

,,Dr.  Wassenaar,  wat  dink  u van  die  Sestigers?” 

,,Man,  ek  lees  natuurlik  die  werke:  die  poësie  sover  moontlik 
het  ek  gelees.  Ek  moet  net  sê  dit  lyk  my  soms  of  die  beelde  wat 
die  digters  gebruik  vandag  heeltemal  los  staan  en  nie  deel  van 
’n  gedig  vorm  nie.  Dit  kan  ek  nie  kleinkry  nie.” 

Na  ’n  gesprek  wat  gewissel  het  oor  heelwat  van  hierdie 
werke,  antwoord  hy  dat  hy  heelwat  van  die  artikels  van  André 
Brink  gelecs  het  wat  hy  uit  Parys  geskryf  het  en  dat  hy  dit 
besonder  goed  gevind  het.  Sprekende  oor  Etienne  Leroux  sê 
hy;  ,,Etienne  Leroux  het  wel  ’n  nuwe  manier  van  skrywe  gehad, 
hoewel  dit  stilisties  miskien  moeilik  is  om  aan  te  toon  wat  die 
nuwe  is.  Hy  gebruik  sy  taal  natuurlik  ’n  bictjie  anders,  laat 
dit  skuins  lê.” 

Dr.  Wassenaar  tref  dan  ’n  interessante  vcrgelyking  tussen 
Lobola  vir  die  Lewe  en  Sewe  Dae  by  die  Silbersteins.  Dr. 
Wassenaar  meen  dat  indien  die  Akademie  hierdie  soort  werke 
wil  bekroon  dan  moes  hulle  die  Hertzogprys  liewer  vir  Lobola 
vir  die  Lewe  gegee  het,  omdat  daar  aangrypende  gedeeltes  in  is, 
terwyl  die  storie  as  sodanig  in  Silbersteins  mens  nooit  mee- 
voer  nie. 

,,Toe  u tot  die  politiek  toegetree  het,  watter  effek  het  dit  op 
u as  skrywer  gehad?” 

,,Dit  het  my  morsdood  gemaak.  Daar  simpatiseer  ek  weer 
met  Sokrates  wat  ’n  kort  rukkie  stadsraadlid  was.  Hy  het 
onmiddellik  gebots  met  die  oneerlikheid  van  die  politiek. 

My  eie  geskiedenis  in  die  politiek  — dis  eenvoudig  ’n  skande 
hoe  ek  uit  die  politiek  is!  Maar  Goddank,  dit  is  iets  van  die 
verlede.” 

In  die  gesprek  daarna  blyk  dit  dat  dr.  Wassenaar  soms 
geweldig  baie  hulp  verleen  het  aan  mense  wat  dit  nodig  gehad 
het,  dat  hy  dikwels  finansiële  verliese  gely  het,  soms  groot 
bedrae  geld  uit  sy  eie  sak  geskenk  het  vir  optrede  op  politieke 
gebied.  Mev.  Wassenaar  erken:  ,,Sy  moeilikheid  is  dat  hy  te 
eerlik  en  opreg,  en  te  goedhartig  vir  die  politíek  is.  Hy  het 
soms  ’n  verkiesing  gevoer  en  sy  eie  onkoste  gedek  omdat  hy 

dit  vir  die  saak  wou  doen.”  Mev.  Wassenaar  meen  ook  dat  die 
gedagte  van  die  Afrikaanswording  van  die  Pretoriase  Univer- 
siteit  heel  eerste  by  dr.  Wassenaar  ontstaan  het,  toe  hy  ’n 
toespraak  voor  die  buitemuurse  studenteraad  gehou  het.  Mev. 
Wassenaar  was  natuurlik  self  ook  aktief  omdat  sy  op  hoeveel 
komitees  soos  die  Reddingsdaadbond  en  van  die  Nasionale 
Party  self  gedien  het. 

,,Dr.  Wassenaar,  hoe  het  u gestaan  teenoor  die  amptelike 
kritiek  wat  u digbundels  betref?” 

,,Nouja,  dis  nou  ’n  moeilik  vraag,  hoor.  Kritiek  kan  ’n  mens 
nie  vermy  nie,  en  ek  dink  ’n  mens  behoort  kritiek  te  verwelkom 
as  dit  eerlike  kritiek  is;  ek  praat  nie  van  moedswillige  en  neer- 
halende  kritiek  nie.” 

,,Hoe  het  die  medisyne  en  die  poësie  bymekaar  gepas?” 

,,Nee,  ek  dink  die  poësie  het  daaronder  gely  omdat  jy  as 
arts  te  besig  is.  Veral  toe  ek  by  die  hospitaal  werksaam  was. 
Dan  kry  jy  geen  tyd  om  jou  te  verdiep  in  die  poësie  nie.” 

,,En  as  u ’n  gedig  geskryf  het,  het  u dit  nodig  gevind  om 
agterna  weer  te  skaaf  daaraan?” 

,,0,  vader!  As  ’n  mens  die  spul  wat  daar  lê,  sien  (wat  nog 
onuitgegee  is)  en  die  klomp  strepe  wat  daardeur  getrek  is!  Nee, 
man,  ek  is  maar  ewig  besig  met  skaaf  aan  dinge  wat  ek 
geskryf  het.” 

,,U  het  waarskynlik  al  gemerk  dat  ons  besig  is  om  te  pleit 
vir  die  oprigting  van  ’n  dokumentasiesentrum,  ’n  skrywers- 
museum  waar  manuskripte  bewaar  kan  word.  Het  u enige 
manuskripte?” 

,,Nee,  wat  Man.  Ek  maak  so:  as  ek  die  goed  uiteindelik 
klaar  getik  het  dan  skeur  ek  die  res  maar  op.” 

,,Maar  dit  is  baie  jammer!” 

,,Ag  nee  wat,  Man,  ek  skryf  so  gruwelik.  Niemand  kan  dit 
juis  lees  nie.” 

,,Het  u enige  kopieë  wat  ek  moontlik  in  die  Tydskrif  kan 
plaas?” 

(Weer  huiwer  dr.  Wassenaar  soveel  dat  dit  vir  ’n  mens 
voorkom  asof  hy  nie  nou  meer  wil  publiseer  nie.  Eers  na  heel- 
wat  oorreding  het  hy  toegestem  en  dan  ook  gevra  vir  eerlike 
kritiek  daaroor. ) 

,,Jy  moet  my  jou  eerlike  opinie  gee  of  ek  Sokrates  darem 
goeie  Afrikaans  laat  praat.  Jy  weet  ek  is  nie  bang  vir  die  dood 
nie,  maar  ek  is  wel  bang  om  weer  in  die  openbaar  te  tree,  al  is 
dit  net  met  gedigte.  As  hulle  my  nou  moet  stukkend  trek  en 
sleg  sê,  dan  vrees  ek  kry  ek  regtig  ’n  hartaanval!” 

Buite  het  ons  eers  ’n  draai  geloop  by  die  wilde  orgideë  wat 
mev.  Wassenaar  oral  in  die  boomstamme  aan  die  groei  het. 
En  sy  is  vrygewig  genoeg  om  plantjies  uit  te  deel.  En  kosbaarder 
as  plantjies  byna:  ’n  hele  trossie  van  die  rooi  wilde-orgideë 
se  blomme. 

Toe  ons  groet,  was  dit  reeds  veels  te  laat.  Maar  die  geselskap 
het  so  aangenaam  verloop  dat  ons  die  oorlosie,  en  Anita  haar 
lesing,  skoon  vergeet  het.  Maar  so  ’n  besoek  bly  lank  en 
onverwelk  in  die  herinnering,  nes  die  rooi  trossie  wilde-orgideë. 

C.  F.  R. 

THEO  WASSENAAR 


DIGPROEWE  UIT  „DIE  VERDEDIGING  VAN 
SOKRATES”  (PLATO) 

Van  toe  af  het  een  na  die  ander  ondervra; 
ek  het  met  kommer  en  met  kwelling  waargeneem 
hoe’k  ál  meer  onbemind  en  ongewild  geraak  het 
by  talle  burgers  en  by  staatslui  in  Athene; 
die  God  se  uitspraak  was  vir  my  ’n  plig,  ’n  móét. 

Ek  moes  noodwendig  vasstel  wat  die  Orakel  sê, 
en  so  was  ek  gebonde  om  elkeen  wat  as  wys 
beskou  word,  uit  te  vra  . . . 

Na  die  politici  het  ek  digters  aan  die  tand 
gevoel,  steeds  hopend  dat  ek  hier  as  ignoramus 
my  aan  die  kaak  sou  stel.  Ek  het  hul  beste  bundels 
van  drama  en  liriek  geneem  en  deeglik  hul 
gelees  en  weer  gelees,  om  so  terloops  my  kennis 
van  hulle  groot  beroemde  werke  te  vergroot. 

Melctos  veral  neem  ’n  honende,  uitdagende  houding  aan. 

Wel,  Here,  ’k  aarsel  om  u my  bevinding  mee 
te  deel.  Toe  ’k  oor  die  sin  van  enkele  duistere  dele 
verduideliking  wou  hê,  veral  van  tagtigers, 
kon  hulle  nie  hul  eie  sinne  goed  verklaar  nie, 
hoewel  die  aanwesiges  dit  skynbaar  wel  kon  doen. 

Ek  moes  besluit  dat  dit  nie  wysheid  was  wat  hulle 
in  staat  stel  om  hul  denke  in  verse  te  omskep  nie, 
maar  dat  instinkte  hul  subtiel  besieling  bied 
soos  sieners  en  profete  wat  verhewe  tydings 
ontvang  en  nie  weet  wat  dit  werklik  wil  bedui  nie; 
soms  waarhede  verkondig  sonder  dit  te  weet: 
poësie  te  skryf  is  nie  om  wetenskap  te  skep  nie, 
maar  om  ’n  lied  uit  leed  en  las  en  lus  te  weef. 

Daar’s  digters  ook  wat  aan  hulself  oor  elke  ding 
’n  wêreldryk  van  wysheid  as  hul  deel  toe  eien 
terwyl  hul  daaromtrent  geheel  onkundig  was; 
ook  hierdie  poging  het  ek  onvoldaan  laat  vaar, 
maar  ook  by  hulle  soos  by  die  politici, 
in  sekere  sin  die  voordeel  aan  my  kant  gevoel. 

Tenslotte  het  ek  na  die  ambagslui  gegaan  . . . 
hul  het  verstand  gehad  waar  ek  nie  veel  verstaan  nie 
en  hier  het  hulle  dus  die  stryd  teen  my  gewen. 


Theo  Wassenaar  in  sy  studeerkamer 

Maar  ook  by  hulle,  Hcre,  het  ek  dieselfde  euwcl 
soos  by  die  digters  en  artieste  aangetref: 
omdat  hul  wys  was  in  hul  werkverrigtinge 
wou  elkeen  ook  in  ander  sake  wys  vertoon 
en  in  dié  dwaling  het  hul  wysheid  laag  gedaal. 

Dit,  huid  en  haar  dan,  Here,  of  dalk  nog  heebvat  meer 
tot  die  effek,  is  my  verdediging  se  inhoud. 

Nou  is  daar  wellig  onder  U hier  iemand  wat 

gedagtig  aan  sy  eie  hofsaak,  omgekrap 

sal  voel  omdat  hy,  toe  hy  tereg  gestaan  het  op 

'n  klag,  dalk  minder  ernstig  as  die  een  van  nou, 

op  jammerlike  wyse  in  ’n  vloed  van  trane, 

die  juric  smekend  om  genade,  sy  bloedjong  kinders 

hof  toe  gesleep  het  om  die  meeste  meegevoel 

te  wek.  ook  sy  verwante,  en  op  die  koop  toe  — vriendc! 

Ek.  Here.  sekerlik,  sal  daardie  spel  nie  speel  nie 

al  staar  ’k  ook,  soos  dit  skyn,  die  uiterste  gevaar 

in  die  gesig  . . . 

Geagte  Here  ook  ek.  toevallig.  het  verwantc. 

— en  om  die  woorde  van  Homeros  aan  te  haal: 

selfs  ék  het  nie  sommerso  ,,uit  hout  of  klip”  ontspruit  nic; 

uit  ouers  egter,  mense  net  soos  ons:  gevolglik 

het  ek  ook  my  verwante:  ja,  seuns  ook,  Here, 

drie  stuks:  een  haas  volwasse,  kinders  die  ander  twee; 

maar  almaskie:  ek  hulle  hier  bring  en  U smeek 

om  my  te  ontslaan?  Dit  sal  ek  om  die  dood  nie  doen  nie. 

U vra  miskien  waarom  ’k  so  onverbidlik  weier? 

Nie  uit  verwaandheid,  ook  nie  uit  minagting.  Here. 

Of  ’k  moed  het  om  die  dood  te  ontmoet?  Dit,  Here,  is 
’n  ander  saak;  maar  vir  my  goeie  naam  en  dié 
van  u en  van  die  staat,  sou  dit  nie  reg  van  my 
wees  om  gebruik  te  maak  van  sulke  dwase  metodes 
terwyl  ek  oud  is  en  dié  naam  het,  reg  of  nie  . . . 

. . . liewer  kies  ek  dood  op  dié  verdediging 
as  vryspraak  op  ’n  pleitende  lamsak  se  pleidooi. 

In  ’n  geregshof,  net  soos  in  ’n  oorlog,  mag 
nóg  ek  nóg  iemand  anders  deur  sy  slimmighcid 
die  dood  met  allerlei  soort  draaie  en  bokkesprongc 
probeer  ontwyk.  Dis  op  ’n  slagveld  maklik  om 
dic  middel  van  ontsnapping  bo  die  van  te  sneuwel 
te  neem  deur  hensop  en  jou  aan  die  genade  van 
vervolgers  oor  te  gee.  So  is  in  alle  gevaar 
daar  menige  lis  om  uit  die  dood  se  greep  te  bly, 
solank  as  jy  gewetenloos  genoeg  is  om 
vir  niks  te  stuit.  Maar,  Here.  mag  ek  dit  so  stcl: 
die  moeilikheid  is  nie  soseer  om  dood  te  ontduik  nic: 
veel  moeiliker  is  dit  om  boosheid  vry  te  spring. 
want,  waarlik,  hý  ’t  verweg  die  vinnigste  paar  voete! 

In  my  geval  word  nou  die  stadige  ou  man 
deur  die  een  van  die  twee  wat  stadiger  beweeg 
verby  gesteek,  maar  my  vervolgers,  slim  en  vinnig, 
word  deur  die  vinniger  een  gevang:  verderflikheid. 

As  ek  die  Hof  verlaat,  gaan  ek  hier  weg,  gevonnis 
deur  julle  om  te  sterf,  maar  hulle  gaan  weg  verdoem 
deur  waarheid  vir  hul  ondeug  en  verdorwenheid 
en  hul  aanvaar  hul  vonnis,  net  soos  ek  ook  myne. 

Dat  dit  juis  só  moes  gaan,  daaroor  bestaan  min  twyfel. 
Boonop  vir  beide  sye  is’t  blykbaar  ewe  billik. 

Na  alles  wat  ek  nou  gesê  het,  voel  ek  oorgehaal 
om  vir  dié  wat  hul  stemme  teen  my  uitgebring  het, 
te  profeteer,  want  ek  bevind  my  in  die  stemming 
waar  gawes  van  profesie  geredelik  vlot  ontwaak 
— dis  by  die  nadering  van  die  dood:  Ek  sê  aan  u, 
my  beuls,  so  gou  as  wat  ek  dood  is,  sal  vergelding 
neerdaal  op  u en  met  ’n  baie  pynliker  straf, 
by  Zeus,  as  die  waarmee  u my  ter  dood  gebring  het. 

U het  my  lewe  geneem  in  die  geloof  dat  u 
uself  kan  los  maak  van  die  plig  om  u gedrag 
van  dag  tot  dag  aan  die  kritiek  te  onderwerp. 

Maar  glo  my  as  ek  aan  u sê:  die  resultaat 

sal  net  die  teendeel  wees  as  wat  u nou  op  hoop: 

meer  kritici  sal  u beveg,  ook  die  wat  nou, 

sonder  u wete  deur  my  hulself  bedwing,  dié  jonges 

sal  feller  op  u hamer  en  meer  ergernis 

aan  u besorg;  u dááglikse  lot  sal  dit  dan  wees. 

Verwag  nie  dat  verdoeming  van  u dwase  daad 
sal  eindig  as  u almal  om  die  lewe  bring, 
want  daardie  redenering  is  totaal  verkeerd. 

Langs  hierdie  weg  ontvlug?  Dit  is  onmoontlik  en 
oneervol,  Here.  Die  beste  en  maklikste  weg  is  nie 
om  ander  se  monde  toe  te  maak  nie,  maar  uself 
tot  goeie  mense  te  omskep,  as  u dit  kán. 

Dit  is  my  laaste  woorde  aan  hulle  wat  my  dood 
wil  hê. 

GERHARD  VAN  DER  LINDE 


brief 

vriend, 

jy  moet  hierdie  gesig 

deur  God  gebeitel 

uit  die  marmer  van  Carrara 

en  gelouter  deur  suur 

hierdie  bene  vel  en  bietjie  vleis 

hierdie  klein  en  bitter  hart 

maar  polsend  van  bloed 

nie  verraai  nie  maar  liefhê 

tot  Hy  dit  anders  wil 

* 


insek 

op  my  tog  deur  die  riete 
is  ek  bedreig 
deur  torre 

wat  met  rooi  oë 
en  bottelskerftande 
sit  en  loer 
en  peins 

oor  nagtelike  dinge 

toe  het  ek 

met  swak  pootjies 
onder  ’n  blaar  ingekruip 
en  met  sagte  vlesigheid 
het  sy  my  getroos 


* 'n  V eertienjarige  — Red. 

MARLISE  JOUBERT 


CLIFTON 
In  die  holte 

van  tweede  straiid  gisteraand 
kruip  jy  uit  jou  keel  en  dans 
jou  eie  see  oor  die  sand 
rondom  die  vuurblom 
in  die  holte  van 
tweede  strand: 

jou  hart  wat  skuim  jy  spoel 
die  seester  van  jou  mond 
oop  in  die  nag  jy  speel  jy  klim 
op  Duikerrots  jou  groot 
oiifant  en  jy  wieg 
jy  wieg  op  sy  rug 
in  die  see 

In  die  eerste  mis  vanoggend 
lê  jou  spore  bedek 
onder  grys  valleie  in  die  web 
van  ’n  wind  lê  jou  smeulende 
hart 

bedek  in  die  holte 
in  die  hange 
van  die  see 


WORD  EK  DIE  WINDNAG 

Word  ek  die  windnag 
word  ek  die  wynster 
hoe  moet  ek  sê 
o hoe 
moet  ek  sê 

My  voëls  is  kitare 
om  wolke  te  vermaak 

My  sonne  is  klokkies 

cn  kielie  die  rug 

van  die  see  ek  wil  jou  hê 

ek  wil  jou  hê 

1969 


My  stad  se  pleine 
gil  die  noviteit 
van  Nuwejaar 

Ek  het  hom  nooit 
sien  wakkerkrul  opstaan 
of  sien  loop  miskien  skud 
hy  die  somer  uit  die  bome  los 
laat  diere  paar  of  waai  die  nagte 
toe  met  warm  reën 

Ek  sou  hom  wil  vra: 

Verklaar  die  litteken 
van  verlede  jaar  as  jy 
geluidloos  kom  geheime 
houtskool  messel  in  my  oë 
vertel  my  jy  is  hier  sodat 
ons  saam  jou  dae  se  wit 
begrippe  binnedring 

Miskien  is  somers  nooit  verniet 
dans  my  voete  laas  se  hart  en  lewe 
stof  word  ek  oorgemaak  nuutgemaak 
lui  my  woord  ’n  klok  tot  in 
die  verste  wintertyd 

spat  my  mond  ’n  vuurwerk  om 
die  wreedste  wêreld  uit  te  wis 
van  verlede  en  van  voor 
verlede  jaar 

VIC  DROOGMANS 


DE  OPSITKAARS 

Met  die  wijsvinger  van  zijn  linkerhand  volgde  Venter  de 
smalle  gleuf  tussen  de  witgeschuurde  planken  van  de  tafel. 
Een  klein  wit  korreltje  brood  bleef  aan  de  top  van  zijn  vinger 
plakken.  Werken  ging  hem  vandaag  niet  af.  Hij  voelde  zich 
wat  lusteloos,  zeker  malaria  of  die  nieuwe  ziekte  van  de  dokters. 
Hoe  heten  ze  die  ook  weer?  Ah,  ja,  griep! 

Venter  was  een  Boer  zoals  beschreven  staat  in  de  roman- 
tische  werken  over  de  Trek.  Oneindig  groot,  schouders  zo 
breed  als  het  juk  van  een  ossewagen,  en  een  onvergetelijke 
weelderige  baard. 

Niemand  heeft  ooit  geweten  hoe  hij  zijn  uit  geitevellen 
vervaardigde  veldjas  dichtknoopte.  Zijn  baard  verborg  gewoon 
zijn  enorme  borst. 

Boer  Venter  leefde  gelukkig  op  zijn  hoeve  ,,Nietvergeten” 
met  Hannie  zijn  vrouw  en  dochter  Elizabeth. 

Bij  zijn  huwelijk  had  zijn  vader  hem  de  familiebijbel  ge- 
schonken  en  lachend  uitgeroepen:  ,,Het  eerste  blad  is  vol, 
zorg  jij  dat  het  tweede  ook  vol  komt!”  De  predikant  had  ook 
stilletjies  gelachen,  maar  dat  deed  die  altijd,  zodat  Venter 
vandaag  nog  niet  wist  of  de  dominee  de  grap  van  zijn  vader 
welvoeglijk  had  gevonden.  Buiten  de  naam  Elizabeth  had 
hij  niets  meer  moeten  bijvoegen  en  was  dan  ook  het  schrijven 
volledig  verleerd. 

,.Is  er  iets,  Venter?” 

De  boer  had  zijn  vrouw  niet  horen  binnenkomen  en  even 
schrok  hij  op. 

,,Neen  . . . neen  vrou  . . . hoe  is  het  met  Bontrok?” 

,,Fijn,  maar  het  zal  nog  niet  voor  vanavond  zijn.” 

.,Laat  ons  hopen  dat  ze  eindelijk  eens  een  stiertjie  werpt, 
dan  . . .” 

..Niet  in  hoogmoed  vallen  man,  wat  de  Heer  geeft  is  goed 
gegeven.” 

Met  een  prijsstier  zou  hij  er  werkelijk  boven  op  zijn.  Niet 
alleen  een  goede  cent  aan  verdienen  maar  ook  de  man  van 
uren  in  het  rond  zijn,  de  stichter  van  een  nieuw  ras:  de 
Venter-stal. 

Venter  had  niet  geantwoord  en  betrapte  zich  erop  dat  hij 
aan  het  dagdromen  was.  Even  schudde  hij  zijn  ruige  kop 
als  om  zijn  gedachten  weer  op  hun  rechte  plek  te  schommelen 
en  vroeg: 

,,Is  er  een  feest  vanavond?” 

..Waarom  vraag  je  dat  Venter?” 

,,}e  bent  zo  mooi  gekleed.  Je  beste  japon  heb  je  aange- 

trokken  en  de  hele  dag  waren  jullie  twee  in  de  keuken  aan 
het  rondscharrelen.” 

,.Ben  je  het  dan  vergeten?” 

,,Wat  vergeten?” 

,,Wel  . . . Hendrik  komt  straks.” 

,.Wat!” 

Venter  was  lenig  recht  gesprongen  en  trippelde  als  een 
hen  die  geen  ei  kan  leggen  in  de  kamer  rond. 

,.Maar  vrouw,  Elizabeth  is  nog  maar  zeventien.  Ze  is  nog 
veel  te  jong.” 

,,Stil  maar  man,  ik  had  die  ouderdom  nog  niet  toen  jij  mij 
naar  Nietvergeten  meetroonde.” 

..Maar  Hendrik  is  geen  Boer!” 

Venter  liet  zich  in  een  zetel  neervallen.  Wat  is  er  vandaag 
toch  allem.aal  aan  de  hand.  Het  graven  van  die  moeilijke 
gracht  op  het  veld.  Dan  Bontrok  die  geen  haast  schijnt  te 
krijgen.  En  nu  daagt  er  een  kerel  van  Pretoria  op.  waar  de 
mannen  brieven  schrijven  en  komen  voorlezen  hoe  het  moet, 
juist  of  wij  onze  Bijbel  niet  meer  kennen.  En  juist  zo  een 
jongen  wil  mijn  dochter  huwen.  Hij  zal  moeten  bewijzen 
wat  hij  waard  is. 

..Hendrik  is  een  man  van  de  regering  Venter.  Venter! 
luister  in  plaats  van  de  dromen.  Hendrik  is  een  man  van  de 
regering.  Zonder  haar  kan  ons  land  nie  bestaan.  Zonder  die 
mannen  gaat  het  niet.” 

,,Heu  . . . waarom  niet  . . . zonder  hen  gaat  het  wel.  Waar 
zijn  de  kaarsen?” 

Zonder  een  antwoord  af  te  wachten  liep  Venter  met  reuze- 
stappen  naar  de  kast.  trok  de  bovenste  lade  open  en  haalde 
er  een  kaars  uit.  Hij  hield  ze  tegen  het  licht  van  het  venster. 
Dan  nam  de  boer  zijn  mes  cn  hakte  met  een  zwaai  er  een 
heel  stuk  af. 

,.Zo.  te  lang  opzitten  zullen  ze  niet.” 

Met  een  bons  vloog  de  deur  open. 

..Moeder.  moeder.  hij  komt.  Simon  heeft  Hendrik  op  de 
top  van  het  kopje  gezien!” 

Als  een  jeugdige  cycloon  was  Elizabeth  het  huis  komen 
binnen  stormen.  Haar  lange  swarte  haren  dwarrelden  als  een 
loodzware  waterval  over  haar  tengere  schouders.  Haar  wangen 
vertoonden  een  rode  b'os.  Hijgend  bleef  zij  in  het  midden  van 
de  kamer  staan  en  zag  dan  eerst  de  hoge  gestalte  van  haar 
vader  voor  de  kast. 

,,Avond  vader,  ik  had  je  niet  gezien.” 

,,Zo  klein  ben  ik  anders  niet,  kindje.” 

,,Denk  er  toch  aan,  man,  dat  Elizabeth  geen  kind  meer  is.” 

Venter  was  zijn  dochter  genaderd  en  stak  haar  zonder 
moeite  tot  tegen  de  zoldering. 

,,Voor  mij  blijf  jij  altijd  mijn  kindje.  niet  waar,  Elizabeth?” 

,,}a  vader.” 

,,En  waarom  ben  je  zo  opgewonden?  Hendrik  komt  toch 
maar  zoals  altijd  een  mededeling  afleveren.” 

De  boer  had  zijn  dochter  terug  op  de  vloer  gezet.  Langzaam 
liep  Elizabeth  naar  haar  moeder,  draaide  zich  dan  beslist  om 
en  zei: 

..Hendrik  heeft  mij  bij  het  laatste  Nagmaal  beloofd  dat  hij 
een  kaars  van  wel  twee  meter  zal  meebrengen  als  Boer  Venter 
er  soms  geen  meer  in  voorraad  zou  bezitten.” 

Wat  moet  je  nu  als  vader  zeggen?  En  de  moeder  spant 
natuurlik  met  haar  dochter  mee.  Van  die  kant  is  er  ook  geen 
hulp  te  verwachten.  Als  het  is  om  een  man  in  het  gareel  te 
krijgen  dan  branden  die  vrouwen  allemaal  dezelfde  kaars. 

,,In  de  bovenste  lade  ligt  de  kaars  van  Boer  Venter.  Nu  ga 
ik  de  gast  verwelkomen.” 

..Dank  je  vader,  je  bent  een  schat!” 

Door  zijn  wilde  baard  heen  voelde  Venter  de  zachte  kus 
van  zijn  dochter.  Met  een  korte  ruk  trok  hij  de  deur  achter 
zich  dicht. 

Haastig  liep  Elizabeth  naar  de  kast,  opende  de  lade  en 
nam  de  verminkte  kaars  er  voorzichtig  uit.  Haar  gelaat  ver- 
donkerte. 

..Moeder,  kijk  eens,  die  kaars  is  maar  half.  Wat  zal  Hendrik 
van  ons  denken?” 

..Vader  heeft  er  een  stuk  afgekapt.” 

..Moeder,  mag  ik  . . . mag  ik  er  een  andere  in  de  plaats 
leggen?” 

,.Ik  weet  niet.” 

,,Toe  moeder.” 

..Goed,  maar  snel  dat  vader  het  niet  ziet.” 

Buiten  klonk  het  hinniken  van  een  paard. 

,,Hou  Blessie,  kalm  aan  jongen  . . . kalm  . . . Avond,  Boer 
Venter.” 

..Avond.  Hendrik.” 

Is  dat  nu  de  jeugd  van  vandaag,  dacht  Venter.  Geen  baard 
of  snor.  Straks  laten  zij  hun  haren  nog  tot  in  hun  nek  groeien, 
dan  is  er  helemaal  geen  verschil  met  de  vrouwen  meer.  Waar 
zouden  zijn  kogels  steken?  Die  praktische  kogelbanden  draagt 
hij  ook  al  niet  meer  over  zijn  borst.  Zou  dat  nu  de  nieuwc 
mode  in  het  dorp  zijn?  Gelukkig  heeft  hij  nog  een  echte 
Boerenhoed  op  zijn  kop.  En  volgens  Hannie  zou  ik  nu  maar 
gewoon  moeten  zeggen:  veel  geluk  Elizabeth  en  Hendrik  en 
tot  ziens!  Maar  zo  gemakkelijk  mag  het  toch  ook  niet  gaan. 
Wij  moeten  die  jonge  mensen  wat  traditie  laten  voelen.  Dat 
hoort  nu  eenmaal  bij  de  vaderrol  en  haha  . . . straks  zal  ik  dan 
v^el  moeten  toegeven. 

Venter  lachte  letterlijk  in  zijn  baard  en  die  jonge  man, 
die  ondertussen  van  zijn  paard  was  gestegen,  lachte  eveneens 
al  wist  hij  niet  waarom. 

,,Welk  goed  nieuws  brengt  mijn  zoon?” 

,,Niets  speciaal  oom,  maar  ik  kwam  toch  langs  en  waarom 
dan  niet  even  binnen  wippen.” 

,,Natuurlijk  . . . werd  de  koeriersroute  verlegd?” 

,,Neen  oom,  waarom?” 

,,Twintig  mijlen  omrijden  om  even  langs  te  lopen  lijk  mij 
toch  wat  ver.” 

Daar  had  ik  de  jonge  haan  goed  liggen.  Zo  stom  ben  ik  toch 
ook  niet.  Vervelend  dat  Hannie  juist  moest  buitenkomen  en 
hem  dan  nog  als  een  verloren  zoon  verwelkomde.  Na  het  eten 
nog  wat  van  die  kaars  afsnijden. 

* 

Zeer  voldaan  wreef  Venter  langzaam  met  beide  handen 
over  zijn  gespannen  buik. 

,.Zo,  dat  heeft  lekker  gesmaakt  vrouw!” 

,,Alle  eer  komt  aan  Elizabeth,  man.  zij  heeft  het  eten 
toebereid.” 

,,Proficiat  dochter.  Kom,  terwijl  jullie  afruimen  zal  ik  een 
lekker  borreltjie  inschenken.  Jij  drinkt  ook  mee  Hendrik?” 

,,Zeker  oom,  al  wat  slecht  is  voor  het  vee  is  goed  voor  de 
mens,  zegde  oom  Piet  altijd.” 

Terwijí  Venter  de  glaasjes  uit  de  kast  haalde,  loerde  hij 
vluchtig  in  de  halfgeopende  bovenste  lade.  Die  kaars  schijnt 
gegroeid.  Ze  zijn  alle  drie  in  de  keuken.  Snel.  En  met  een 
kunstige  zwaai  bracht  de  boer  de  kaars  weer  tot  de  afmetingen 
van  wat  hij  een  normale  opsitkaars  vond.  De  andere  helft 
verstopte  hij  achter  een  kader  op  de  kast.  Dan  zette  hij  de 
glaasjes  op  tafel  en  gocí  ze  behendig  vol.  tot  aan  de  rand 
zonder  een  druppel  te  morsen. 

,,Waar  blijven  jullie?” 

..Wij  komen.”  riep  Hannie  terug. 

Lachend  kwamen  Hannie.  Elizabeth  en  Hendrik  de  kamer 
binnen. 

,,Gezondheid!  gezondheid!” 

,,Nog  maar  eens  vol  gieten.  Het  smaakt  lekker.  Vind  je 
ook  niet  dat  het  al  aardig  donker  wordt.  Elizabeth,  zou  je  de 
kaars  niet  even  aansteken?” 

Venter  had  het  wel  gezien.  Het  gelaat  van  zijn  dochter 
veranderde  toen  zij  de  kaars  voorzichtig  opnam.  Haar  vlugge 
blik  naar  moeder  was  hem  ook  niet  ontgaan.  En  even  later 
stond  Hannie  recht  en  verdween.  En  jawel,  zij  riep  haar  man 
om  naar  Bontrok  te  komen  kijken  want  die  reageerde  zo 
vreemd.  Alles  was  natuurlijk  normaal,  alleen  dat  Bontrok  met 
haar  grote  ogen  verwonderd  lag  te  kijken  vanwaar  die  plotse- 
linge  belangstelling  voor  haar  persoon  scheen  te  komen. 

Toen  Venter  terug  binnenkwam  vroeg  hij  bars. 

.,Wat  is  er  met  die  kaars  gebeurd?” 

,.Niets  vader,”  antwoordde  Elizabeth. 

,,Die  schijnt  gegroeid.  Vind  je  ook  niet  moeder?  Bij  mijn 
weten  hebben  wij  nooit  zulke  lange  kaarsen  gerold.” 

,,Ach  man,  nooit  heb  je  belang  in  de  kaarsen  gesteld.  Elke 
avond  lig  jy  in  je  zetel  te  snurken.  En  vandaag  ken  je  maar 
één  onderwerp.” 

,,Een  zeer  belangrijk  onderwerp  vrouw.  Hoe  zit  het  Hendrik. 
rij  je  deze  nacht  nog  verder?” 

,.Vader!”  riep  Elizabeth. 

Natuurlik  kreeg  Elizabeth  weer  die  tere  roze  blos  op  haar 
wangen,  die  zij  altijd  krijgt  als  haar  inmenging  in  het  gesprek 
wat  te  voorbarig  komt.  Gelukkig  kwam  mijn  vrou  haar  te  hulp. 

,,Hendrik  blijft  overnachten  man,  de  logeerkamer  werd  al 
in  orde  gebracht.” 

,,Dank  u tante,”  antwoordde  Hendrik. 

,,Niets  te  danken  jongen,  oom  maakte  maar  ecn  grapje. 
}e  jaagt  in  de  nacht  nog  geen  paard  alleen  het  veld  in,  nog 
minder  met  een  jonge  kerel  erop.” 

,,Het  zou  mijn  eerste  nacht  niet  zijn  alleen  in  het  veld. 
Maar  plezierig  kun  je  het  toch  niet  noemen.  Het  vuur  mag 
niet  uitdoven  en  dan  de  hele  tijd  die  loerende  gele  ogen  van 
de  hyena’s  rond  de  slaapplek.” 

,,Waarom  knal  je  dan  die  dingen  niet  gewoon  omver 
Hendrik,  ze  leren  de  jonge  mannen  toch  wel  schieten  in 
Pretoria?”  vroeg  Venter. 

,,Natuurlijk  oom,  zelfs  ’s  nachts  oefenen  wij.” 

Ha,  hier  ligt  mijn  kans,  dacht  Boer  Venter.  De  hele  tjid 
rond  de  kaars  draaien  zonder  de  ware  reden  van  zijn  bezoek 
te  vertellen.  Die  kaars  brandt  veel  te  langzaam.  Er  even  spoed 
achter  zetten  anders  zien  wij  ons  bed  van  heel  de  nacht  niet. 

Met  een  plotse  ruk  stond  Venter  uit  de  krakende  zetel  recht. 
nam  de  kaars  van  de  tafel  en  met  een  zwaai  hakte  hij  ze  in 
twee  stukken. 

..Neem  je  geweer  Hendrik.  en  Elizabeth  breng  jij  het  mijnc.” 

De  Boer  stak  de  ene  helft  van  de  kaars  aan  met  het  andere 
brandende  stuk  en  stapte  naar  de  deur.  Moeder  opende  en 
plechtig  liep  Venter  naar  buiten,  de  twee  kaarsen  als  relikwiën 
voor  hem  omhoog  houdend,  de  donkerte  in.  Een  ruk  later  was 
hij  terug.  In  de  verte  flikkerden  de  vlammetjies  van  de  twee 
kaarsjes. 

,,Eerst  jij  Hendrik,”  zei  Venter. 

Hendrik  begreep,  schouterde  zijn  geweer  en  bang!  Een 
lichtje  doofde  uit.  Hij  stak  een  nieuwe  kogel  in.  Mikte.  Bang! 
Ook  het  tweede  vlammetje  verdween. 

Bravo,  bravo,  bravo  riepen  de  vrouwen  en  ook  Venter. 
Elizabeth  liep  naar  de  kaarsjes  om  ze  weer  aan  te  steken. 
Venter  schoot  zonder  mikken  het  eerste  lichtje  uit.  Voor  de 
tweede  beurt  besteedde  hij  meer  aandacht.  Bang!  De  kaars 
doofde  uit.  Bravo,  bravo  riepen  de  anderen. 

,,Ik  zie  dat  ze  een  goede  opleiding  aan  onze  jongens  geven. 

Daar  moeten  wij  er  nog  eentje  op  drinken.  Eerst  de  kaarsen 
halen.” 

Terug  in  de  woonkamer  stak  Venter  een  helft  aan  terwijl 
hij  het  andere  stuk  achteloos  naast  de  kandelaar  legde.  Hij 
ging  zitten  terwijl  hij  zijn  glaasje  langzaam  naar  zijn  mond 
bracht. 

Hoe  zouden  de  vrouwen  de  situasie  nu  gaan  redden?  dacht 
Venter. 

Hannie  begin  de  toestand  onplezierig  aan  te  voelen,  terwijl 
Elizabeth  nukkig  werd. 

Maar  ik  kan  Hendrik  toch  niet  dwingen  de  vraag  te  stellen? 
Als  ze  er  nu  in  slagen  een  andere  kaars  in  de  plaats  te  krijgen 
dan  geef  ik  me  gewonnen.  Het  wild  besluipen  en  raak  schieten 
is  gemakkelijk,  Hendrik  jongen,  zo  is  het  leven  nu  eenmaal  . . . 
maar  een  vrouw  is  moeilijker  te  veroveren.  Moet  zo  niet 
slikken,  zoon  . , . vraag  het  gewoon  maar.  Zou  hij  het  doen? 

,,Oom,”  onderbrak  Hendrik  hakkelend  de  overpeinzingen 
van  Venter,  ,,ik  . . wij  . . Elizabeth  . . hebben  elkaar  ontmoet 
bij  het  laatste  Nagmaal  en  nu  . . . zou  ik  . . . vraag  ik  . . . 
zouden  wij  . . . graag  met  elkaar  . . .” 

Juist  op  dit  beslissend  ogenblik  stootte  Elizabeth  de  kaars 
op  tafel  om.  In  de  donkerte  vervolgde  Hendrik  heel  gewoon 
zijn  zin: 

trouwen.” 

Boer  Venter  bleef  rustig  in  zijn  zetel  zitten.  Hij  had  ver- 
loren.  Toen  het  weer  licht  werd  keek  hij  eerst  naar  het  rood 
geworden  gelaat  van  Hendrik  en  dan  naar  het  nog  rodere 
hoofd  van  zijn  dochter. 

Het  was  een  zeer  mooie  kaars  die  netjes  rechtop  in  het 
midden  van  de  tafel  stond.  een  bovenarm  dik  en  ze  was  zeker 
drie  voet  lang  indien  niet  langer. 

,.Kom  vrouw,  wij  gaan  slapen,”  zei  Venter,  ,,laat  hen  maar 
toekomstplannen  smeden,” 

♦ 

De  volgende  morqen  vond  Boer  Venter  de  twee  verliefden 
rustig  slapend  met  de  hoofden  op  de  harde  houten  tafel, 

Zij  hielden  elkaars  handen  vast  . . . en  de  kaars  brandde 
nog  steeds. 

JOAN  RETiEF 


HONGER 

EEN 

tot  siens 
aan  die  blom 

die  rooiblom  met  gesplete  blare 

die  soetblom  o die  soetbittcrblom 

wat  die  gif  dra  op  sij  stamper 

aan  die  soetrooiblom  wat  die  heuning  tuit 

tot  my  lippe  drup  van  loute 

aan  die  vlam  o die  vlamrooi  stingeltong 

wat  die  roeringe  bring  in  my  aarde 

tot  siens 

aan  die  soensondereinde 

sondereindc 

ein 

de 


TWEE 

Hy  het  prentjies  geteken  en  toe’s  hy  dood  om  die  reënboog 
te  gaan  haal.  Nou  bly  alles  droog  maar  ek  drink  darem  nog 
water  uit  ’n  blou  beker  soos  sy  oë  blou.  Soggens  drink  ek  dit. 
Huil  dan  tot  die  middag.  Steek  ’n  rooi  blom  in  my  hare  om 
by  die  Griek  se  kafee  te  gaan  eet.  Daar  lag  ek.  Het  mooi 
my  geld  vergeet  en  kom  net  betyds  vir  aandkos  by  die  huis 
sonder  honger.  (Langs  die  pad  het  ek  in  ’n  winkel  aan  die 
slaap  geraak  op  ’n  bont  stoel.)  Nou’s  dit  saans.  Ek  eet 
heuningkoek  met  bruin  bye  in  op  my  brood.  Dis  lekker. 
(Dood  waar  is  jou  angel?)  Soet  is  lekker  en  slaap  is  lekker. 
So  is  my  dag  verby. 

Hulle  sê  sies  tog  sy’s  mal. 

Toe  koop  ek  ’n  pers  handdoek  vir  die  vroumens  in  die 
spieël. 

Sy  moet  weg  want  sy’s  lelik. 

Haar  vel  is  geel  soos  botter. 

Gister  sien  ek  ’n  voël  op  die  boonste  tak  hoog  soos  die 
hemel. 

Toe  sing  ek  saam. 

Dit  was  ’n  bottervoël. 

Vanaand  onthou  ek  om  uit  te  trek. 

Daarvoor  is  ek  dankbaar. 

’n  Kat  met  groen  oë  het  ook  teen  my  kom  skuur.  Dit  was 
mooi.  Groen  soos  die  lusern  in  jou  plat  prente  wat  hulle  nie 
wou  koop  nie. 

Kietsie  kietsie. 

Lek  die  wit  melk  met  jou  rooi  tong. 

(Die  blom  is  ook  dood. ) 

Die  skoorsteen  rook. 

Ek  maak  dus  weer  kos  om  te  eet  om  te  leef. 

Jy  het  prentjies  gemaak.  Ook  met  houtskool. 

Skoorsteenveërs  doen  halwe  werk.  Te  veel  roet  het  op  die 
Griek  se  hare  geval.  Ek  koop  nie  meer  daar  nie.  Dis  te  swart. 
Joune  was  geel.  En  hy  kyk  ánders  na  my. 

(Miskien  word  ek  weer  mooi  agter  die  pers  handdoek?) 

O,  die  viooltjies  wat  jy  vir  my  gebring  het! 

(Voor  die  nag  jou  kon  opsuig.) 

Pers  en  swart. 

Hulle  dink  snaakse  dinge  van  ’n  mens.  Sies  tog.  Miskien 
is  jy  nog  net  ’n  snaakse  dinkding.  Soos  bloinme  en  botter- 
voëls  en  lusern  en  melk.  Van  die  grond  en/ of  hemelhoog. 
Soos  jy. 

Ek  gaan  brood  knie. 

Die  spieël  staan  kaal. 

Vandag  het  dit  gereën.  Ek  kon  ’n  nuwe  rok  koop.  Met 
bont  strepe. 

Dis  verby. 

Alles  ís  weer.  En  ook.  Maar  sonder  hom. 

Tyd. 

Tyd. 

Tyd. 


DRIE 
Liewc  — , 

fou  broer  is  dood.  Ons  twee  was  bijna  susters.  Nou  skrijf 
ek  maar  om  die  tqd  om  te  kry. 

Dit  gaan  goed.  Net  jammer  dis  nie  nou  winter  nie.  Dan  was 
daar  soggens  meer  om  aan  te  trek.  Kouse  en  truie  en  jasse. 
Alles  dinge  wat  dic  koue  uithou.  En  die  tyd  krimp.  Om  te  eet 
neem  ook  nie  veel  langer  nie.  (Al  vermenigvuldig  jy  dit  met 

die  daaglikse  drie.)  Ten  spyte  daarvan  ivord  ek  skandelik  vet. 
Peusel  sonder  ophou.  Het  jy  raad?  Behalwe  stap.  Dié  doen 
ek  gereeld  buite  die  dorp.  Na  die  reën  moet  jy  die  lusern  sien. 

Gister  was  die  munisipale  man  hier  om  die  ligte  te  meet. 
(Hoekom  is  sulke  mense  altyd  haastig?  Ek  beny  hulle.)  Maar 
toe  vertel  hy  my  darem  van  sy  kat  wat  kleintjies  gekry  het. 
Nou  sit  ek  met  ’n  vaal  bastertjie  sonder  pedigree.  Sy  oë  is 
prentjiegroen.  Ons  drink  saam  bottel  op  bottel  melk  uit  soos 
aíkoholiste. 

Hoe  gaan  dit  met  jou  ouers?  Ek  was  siekerig  maar  is  nou 
weer  gesond.  Sê  veral  dankie  aan  jou  moeder.  Vir  hom. 

Die  kafee  op  die  hoek  het  my  voor  die  stoof  gedwing.  Soms 
rangskik  ek  ook  blomme  of  brei  aan  my  nuwe  pers  trui.  Jy 
sien  dus  dat  die  lewe  weer  soet  is. 

Buite  gaan  die  vinke  te  kere  soos  mal  goed. 

Ek  word  al  weer  honger  en  die  son  sit  nog  hoog  So  ’n  trae 
ou  man.  (Of  het  al  die  horlosies  gaan  staan?) 

Groete, 


THEUNIS  C.  C.  LOMBARD 


BEVEL! 

Geometries  spring  die  kort  bevel: 

Gewere,  arms,  bene  rats  in  pas, 
glim-gevelde  bajonette  snel 
wiskunde  van  beweging  vas. 

Oer  en  sterk  die  wilde  drang; 
waaróm  indoenas  assegaaie  slyp  en  dalk 
verre  Vlaandere  se  grafte  kruisies  wrang, 
gestolde  eggos  teen  die  einders  spalk. 

A.  D.  J.  VAN  VUUREN 


SONDVLOED 

In  vroom  verwagting 

dat  die  vrug  sy  weg 

wéér  in  die  soet  aar  van  my  liefde 

terug  sal  vind, 

stort  ek  die  saad. 

Paarsgewys 

ruil  chromosome  gene  uit, 
en  ná  veertig  dae  en  veertig  nagte, 
stoot  Ararat  sy  vuil  snoet 
as  vaste  rusplek  uit. 

Hoe  vér  kring  die  golf 

van  Adam  nie,  — 

tót  by  die  dun  bors 

van  my  naakte  kind, 

wat  sy  maer  knieë 

sterk  in  die  troebel  vloed  moet  buig 

voor  die  toorn 

en  die  hoë  reënboog  van  God. 

ANDRÉ  DEMEDTS 


SPREKEN  MET  GERARD  WALSCHAP 

Op  vrijdag  4 oktober.  Op  het  paleis  op  de  Dam  te  Amster- 
dam  wordt  door  Koningin  Juliana  aan  Gerard  Walschap  de 
Prijs  der  Nederlandse  Letteren  overhandigd.  Hij  is  na  Teirlinck 
en  Streuvels  de  derde  Vlaming  die  hem  krijgt.  In  de  zaal  een 
honderdtal  genodigden,  waaronder  verschillende  familieleden 
van  de  laureaat.  Het  is  een  zeer  eenvoudige  plechtigheid, 
waarbij  het  werk  van  Walschap  even  belicht  wordt  door 
Prof.  Dr.  J.  Aerts  en  ten  slotte  de  bekroonde  zelf  aan  het 
woord  komt.  Hij  is  niet  groot  van  gestalte,  maar  levendig  en 
fris  ondanks  zijn  zeventig  jaar  en  als  hij  spreekt,  klinkt  zijn 
rustige  en  welluidende  stem  duidelijk  en  warm  door  tot  alle 
aanwezigen. 

Wat  hij  zegt  is  ecn  getuigenis  over  zijn  werk  en  zijn 
streven.  Niet  de  eerste  maal  dát  hij  daarover  handelt,  dat  hij 
zichzelf  verantwoordt.  Toen  hij  begon  te  schrijven  aan  zijn 
lange  reeks  romans  en  verhalen,  dat  is  nu  bijna  veertig  jaar 
geleden,  is  hij  het  voorwerp  van  onbegrip  en  onverstand 
geweest.  Wat  onmiddellijk  voor  hem  inneemt  is  zijn  openheid 
van  gemoed,  ook  zijn  verbondenheid  met  het  volk  waaruit  hij 
is  gegroeid.  Zijn  ouders  waren  kleine  middenstanders,  winke- 
liers  in  het  Brabantse  dorp  Londerzeel,  dat  niet  ver  van 
Brussel  is  gelegen.  Daar  werd  W^alschap  op  9 juli  1898 
geboren.  Zijn  vader  was,  wat  zijn  zoon  op  een  andere  manier 
zou  worden,  de  raadgever  van  zijn  klanten,  de  bezieler  van 
zijn  lezers. 

Hij  is  er  zich  van  bewust.  Want  in  het  gesprek  waarvan 
dit  artikel  het  verslag  is,  heeft  hij  dat  helder  doen  uitkomen 
in  zijn  opvatting  over  wat  letterkunde  voor  hem  betekent: 

— In  de  geschiedenis  van  onze  literatuur  door  R.  Lissens 
staat  dat  ik  de  roman  vernieuwd  heb,  te  zamen  met  Roelants 
en  Zielens.  die  daar  nooit  aan  hebben  gedacht  en  het  nog 
veel  minder  gedaan.  Nu  zou  Elsschot,  die  zich  noch  als 
dichter  noch  als  prozaschrijver  door  cnig  eigentijds  literair 
programma  liet  inspireren,  te  zamen  met  mij  de  Nieuwc 
Zakelijkheid  hebben  ingevoerd. 

Ik  heb  dit  wel  bewust  gewild.  maar  ik  heb  dic  Nieuwc 
Zakelijkheid  slechts  aanvaard  omdat  zij  overeenstemde  met 
de  ideeën  die  ik  reeds  had  en  die  ik  in  volgende  chrono- 
logische  orde  opdeed: 

1.  Van  zeer  jongsaf  de  gedachte  dat  litcrair  talent  cn  geschrift 
dienen  tot  „goeddoen”,  onderrichten  en  stichten. 

2.  Van  in  het  middeibaar  onderwijs  de  gedachte  dat  de  kunst-om- 
de-kunst  van  de  Tachtigers  (Kloos  en  zijn  medewerkers  aan 
„De  nieuwe  Gids”)  en  anderen  een  smadeiijke  verloochening 
was  van  het  principe  sub.  1. 

3.  Tegen  het  einde  van  de  oorlog  en  vooral  na  het  einde  de 
gedachte  dat  de  literatuur  en  de  andere  kunsten  van  de  grond  af 
een  nieuwe  beschaving  moesten  opbouwen. 

Met  deze  drie  ideeën  strookte  de  Nieuwe  Zakelijkheid 
die  ik  na  mijn  filosofische  studies  leerde  kennen. 

Het  is  20  dat  Walschap  zijn  studies  in  de  wijsbegeerte  en 
teologie  onderbroken  heeft  om  zich  aan  de  kunst  te  wijden. 
Hij  werd  achtereenvolgens  redakteur-sekretaris  van  de  week- 
bladen  Het  Vlaamsche  Land  (1923-28)  en  Hooger  Leven 
{ 1928-38),  redakteur  van  de  maandschriften  Dietsche  Warande 
en  Belfort  (van  1930  tot  1939)  en  Forum  (in  1934-35).  Sedert 
1945  behoort  hij  tot  de  redaktieleiding  van  het  Nieuw  Vlaams 
Tijdschrift.  Walschap  debuteerde  met  romantisch  eksistentiële 
godsdienstige  lyriek  en  een  viertal  didaktische  toneelstukken, 
die  in  samenwerking  met  Frans  Delbeke  geschreven  werden. 

Aan  dat  werk  hecht  hijzelf  nog  weinig  belang.  Zo  ook  aan 
zijn  eerste  roman  Waldo  ( 1928),  een  ekspressionistisch  verhaal, 
waaruit  zeer  opvallend  zijn  etische  ingesteldheid  op  het  leven 
blijkt.  Zijn  opgang  als  schrijver  begon  eigenlijk  pas  met  de 
romancyklus  Adeláide,  Eric  en  Carla  (1929-33)  en  de  ver- 
halenbundels  Volk  (1930)  en  De  Dood  in  het  Dorp  (1930). 
Dat  laatste  werk,  waarvan  de  stof  gegrepen  werd  uit  het 
leven  van  de  gewone  mens  en  dat  geschreven  is  in  de  taal 
van  het  volk,  deed  ons  de  vraag  stellen  of  wij  hem  niet,  anders 
dan  Buysse  en  in  veranderde  omstandigheden,  als  een  voort- 
zetter  mochten  beschouwen  van  hetzelfde  sociaal-realisme. 

Aan  een  voortzetting  van  het  sociaal-realisme  van  Buysse 
heb  ik  nooit  gedacht.  Mijn  eerste  novellen  zijn  eerst  en 
vóór  alles  en  bijna  uitsluitend  een  reaktie  tegen  de  mooi- 
schrijverij,  een  hewijs  dat  zelfs  uit  de  gesproken  taal  een 
kunsttaal  kan  worden  gesmeed.  Mijn  eerste  romans  be- 
schrijven  een  worsteling  met  morele  problemen.  Buysse  heeft 
nooit  aan  een  literair  eksperiment  of  een  persoonlijke  uiteen- 
zetting  met  morele  preskripties  gedacht.  Hij  was  een 
dokumentator  van  het  leven  en  dat  heb  ik  nooit  willen  zijn. 
In  een  vraaggesprek  met  A.  Cornelius,  dat  in  het  jongste 
decembernummer  van  Lantern  (Pretoria)  is  verschenen,  staat 
dat  de  belangstelling  van  Walschap  alleen  naar  de  mens 
uitgaat.  Dat  is  een  gemeenschappelijke  eigenschap  van  alle 
grote  vertellers  en  dramaturgen.  Maar  er  kan  dan  nog  een 
onderscheid  gemaakt  worden  tussen  degenen  die  eerder  de 
essentiële  problemen  in  en  om  de  mens  behandelen  en  degenen 
die  zich  overwegend  om  aksidentele  gegevens  bekommeren. 

Walschap  heeft  die  geloofsovertuiging  uit  zijn  jeugd  als 
een  voorbijgestreefd  stadium  achter  zich  gelaten.  Bijna  meto- 
disch  heeft  hij  zich  sedertdien  een  eigen  wereldbeschouwing 
opgebouwd  en  daarbij  aansluitend  een  levenshouding  uitge- 
beeld,  die  hem  gevoerd  hebben  tot  het  scheppen  van  talrijke 
blijvende  figuren,  die  nog  het  scherpst  uitgetekend  staan  in 

Thijs  Glorieus,  de  held  van  draagzaamheid  en  volkse  wijsheid 
uit  Een  Mensch  van  goeden  wil  (1936)  en  de  onvergetelijke 
Houtekiet,  uit  de  roman  met  dieselfde  naam  (1939),  de 
belichaming  van  een  schuld-  en  schaduwloos  vitalisme. 

Vandaar  onze  vraag:  Is  het  niet  zo  dat  het  evenzeer  de 
wereldbeschouwing  is  van  de  mens,  de  bewuste  verantwoording 
over  zijn  handelen,  die  voor  u belang  heeft,  als  dat  handelen 
zelf? 

Mijn  belangstelling  is  gericht  op  de  mens  en  op  zijn 
diverse  aspekten  scherper  gericht  naar  gelang  ze  belangrijker 
zijn,  dus  het  minst  op  zijn  uiterlijk  en  het  mcest  op  zijn 
innerlijk  leven  en  in  dat  innerlijk  leven  minder  op  zijn 
verhouding  tot  de  maatschappij  dan  op  zijn  verhouding  tot 
de  vrouw  en  het  meest  op  zijn  verhouding  tot  God  o[  het 
Raadsel. 

De  rustige  zekerheid  van  deze  verklaring  sluit  ongewild  een 
standpunt  in  ten  overstaan  van  een  hedendaagse  literatuur- 
opvatting,  die  weigert  tussen  het  letterkundig  werk  en  het 
leven  van  de  schrijver  en  zijn  publiek  een  zingevend  verband 
te  erkennen.  Hoe  denkt  Walschap  over  de  waarde  van  de 
Nouveau  Roman  en  de  strekkingen  die  erbij  aansluiten?  Naar 
de  kern  zijn  ze  niet  nieuw  voor  wie  met  het  esteticisme  van 
de  vorige  eeuw,  met  Aletrino  en  Van  Looy  bekend  is,  maar 
wel  worden  zij  met  groot  talent  voorgestaan  vanuit  een  kritisch 
bewustzijn  dat  ook  in  jonge  filosofische  stromingen  aan  het 
woord  is  gekomen. 

Wij  vroegen  hem:  Acht  u het  nodig  dat  de  literatuur  een 
taak  volbrengt  buiten  haar  eigen  doel  een  mooie  schepping 
met  woorden  te  zijn,  van  een  eigen  in  zichzelf  besloten  wereld? 

Ik  acht  dit  nodig  en  zel[s  onvermijdelijk  omdat  de  woorden 
nu  eenmaal  een  betekenis  hebben.  De  woorden  hond,  held, 
God  vertegenwoordigen  door  die  betekenis  zeer  verschillende 
ideeën  en  gevoelswaarden.  Men  kan  ze  b.v.  in  een  zuiver 
klankdicht  zonder  hun  betekenis  gebruiken  en  toch  letter- 
kunde  bedrijven.  nl.  met  hun  muzikaliteit  en  een  schaduw 
van  betekenis,  die  nooit  helemaal  weg  te  denken  is. 

Naar  gelang  de  volle  waarde  van  de  woorden  wordt  te 
werk  gesteld,  worden  de  grenzen  van  de  ..mooie  schepping” 
overspoeld  en  beweegt  het  literaire  werk  zich  over  al  wat 
des  mensen  is.  Belangrijker,  groter  wordt  het  kunstwerk 
naar  gelang  het  de  hoogste  menselijke  waarden  viert.  Natuur- 
lijk,  een  stuntelig  geschreven  lo[zang  op  de  Drievuldigheid 
is  literair  minder  waard  dan  een  magistrale  Godloochening 
door  Multatuli;  de  vorm  kan  zonder  de  inhoud  bestaan,  de 
inhoud  niet  zonder  de  vorm,  maar  de  vorm  ontleent  ook 
luister  aan  de  inhoud. 

Walschap  is,  en  dat  blijkt  voldoende  uit  zijn  antwoorden, 
evenzeer  denker  als  verteller.  Er  bestaan  van  zijn  hand  een 
hele  reeks  artikels  en  essay’s,  waarin  hij  zijn  kijk  op  de  kunst 

over  het  algemeen,  de  literatuur  en  sommige  schrijvers  in  het 
bijzonder  heeft  uitgesproken  en  daarnaast  een  aantal  boeken 
waarin  hij  de  ontwikkeling  van  zijn  filosofische  overtuiging, 
haar  inhoud  en  haar  tegenstellingen  heeft  verklaard.  In  zijn 
Voorpostgevechten  (1943)  heeft  hij  in  verband  met  de  roman 
volgende  stellingen  verdedigd: 

1.  De  roman  is  een  verhaal  en  niets  anders. 

2.  De  inhoud  is  belangrijker  dan  de  vorm- 

3.  De  etische  waarden  primeren  op  de  estetische. 
Ondertussen  zijn  er  jonger  generaties  met  nieuwe  opvattingen 

aangetreden,  maar  Walschap  is  gebleven  wie  en  wat  hij  was. 
Niet  in  de  zin  dat  hij  verstarde  in  een  eenmaal  ingenomen 
standpunt,  tot  een  eenmaal  ingenomen  standpunt  om  het  nog 
scherper  te  stellen.  Hij  is  meegegroeid,  wij  zien  niet  in  dat  het 
met  de  tijd  zou  gebeurd  zijn,  maar  wel  met  zijn  rijker  kennis 
van  het  leven,  van  de  mens  en  zijn  kultuurschat.  Zoals  uit  zijn 
jongste  boeken  Het  Gastmaal  (1966)  en  Het  Avondmaal 
(1968)  blijkt  is  die  evolutie  zo  gegaan  dat  hij  al  zwaarder 
nadruk  gelegd  heeft  op  de  morele  en  wijsgerige  dan  op  de 
anekdotische  inhoud  van  zijn  werk.  Walschap  is  minder  dan 
ooit  de  esteet  van  een  ontzielde  woordkunst  en  meer  dan  ooit 
een  boodschapper,  bijna  een  profeet,  als  die  naam  niet  geladen 
was  met  een  betekenis  die  enigszins  in  tegenstrijd  is  met  zijn 
rationalisme. 

Om  Walschap  toe  te  laten  misverstanden  te  voorkomen 
hebben  wij  dan  opgeworpen  of  hij  door  het  versterken  van  de 
teoretische  inhoud  van  zijn  romans  niet  van  zijn  oorspronklijke 
verhaaltechniek  is  afgeweken  en  er  eerder  betogen  van  heeft 
gemaakt. 

Duidt  dat  misschien  op  een  gewijzigd  kunstinzicht? 

Een  roman  is  inderdaad  een  vcrhaal  en  een  boek  dat  geen 
verhaal  is  kan  prachtig  zijn.  maar  is  dan  geen  roman.  Men 
heeft  mijn  formule  altijd  beschouwd  als  een  eksklusieve 
aanbeveling  van  mijn  eigen  verhaaltechniek.  Dat  was  nooit 
mijn  bedoeling.  Uit  het  technisch  verschil  tussen  mijn  boeken 
blijkt  duidelijk  dat  volgens  mij  elke  stof  haar  passende 
verwerking  opdringt. 

In  Bejegening  van  Christus  (1940)  ligt  de  kern  van  het 
verhaal  in  een  monoloog  en  in  Oproer  in  Kongo  (1953) 
in  een  twistgesprek.  Beide  maken  minder  dan  een  derde 
van  de  tekst  uit.  De  formttle  van  de  Nouveau  Roman,  die 
in  mijn  ogen  met  stupiede  argumenten  wordt  gepredikt. 
leerde  mij  dat  daarin  kon  worden  uitgedrukt  wat  het  tradi- 
tioneel  verhaal  niet  zo  goed  tot  zijn  recht  laat  komen.  Zij 
trok  mij  ook  als  vakman  aan. 

V andaar  dat  mijn  twee  jongste  romans  dagboeken  zijn 
van  iemand  die  als  onevenwichtig  wordt  beschouwd  en  zelf 
aan  zijn  geestelijke  gezondheid  twijfelt.  Vandaar  ook  de 
technische  ekshibities  van  lange  volzinnen  en  dergelijke. 

Ik  moet  nu  afwachten  of  men  ook  letten  zal  op  de  inhoud 
van  deze  nouveaux  romans.  Hij  is  veel  belangrijker  dan 
hun  techniek. 

Wij  zien  het  zo  dat  men  een  kunstenaar  miskent  als  men 
geen  rekening  houdt  met  wat  hij  verlangd  en  gewild  heeft  en 
ook  voorbij  gaat  aan  de  mening  die  hij  heeft  over  zijn  eigen 
werk.  Vandaar  dat  wij  hem  een  banale  en  licht  vervelende 
vraag  stelden,  maar  wij  achtten  het  antwoord  erop  van  niet 
geringe  betekenis  om  tot  een  juiste  interpretatie  van  Walschaps 
werk  te  komen:  Welk  is  of  zijn  uw  liefste  boek(en)?  Of  ver- 
andert  die  voorkeur  van  de  ene  periode  tot  de  andere?  Ligt  uw 
eerste  werk  verder  van  u af  dan  het  laatste? 

Mijn  voorkeur  verandert  niet.  Al  heb  ik  geschreven  gelijk 
een  vulkaan  spuwt,  ik  heb  toch  altijd  een  vakman  wiUen 
zijn  en  daarom  wetens  en  willens  een  aantal  dingen  ge- 
schreven  waarvoor  ik  volgens  sommigen  „te  goed”  was. 
Ik  zie  mijn  werk  dus  op  verschillende  hoogten  íiggen  en  het 
laatst  geschrevene  is  mij  niet  nabijer  dan  het  eerste. 

Ik  houd  het  meest  van  Houtekiet  (1939)  omdat  ik  daarin 
het  meest  van  mezelf  heb  kunnen  leggen.  Na  dat  boek  wordt 
mijn  voorkeur  zuiver  artistiek  bepaald  en  daarvoor  staat 
Volk  (1930)  als  vrucht  van  een  inspiratietrance  voorop. 
Dan  volgen  zoals  in  de  wielrennerswedstrijden  terzelfder  tijd 
Adelaïde  (1929),  Carla  (1933),  Trouwen  (1933),  Celibaat 
(1934),  Zuster  Virgilia  (1951),  De  Franqaise  (1957). 
Weer  op  een  geheel  ander  plan,  vlees  van  mijn  vlees  en 
bloed  van  mijn  bloed,  zijn  Vaarwel,  dan!  (1940),  Salut  en 
merci  (1955)  en  Muziek  voor  twee  Stemmen  (1965). 

Ik  beantwoord  uw  vraag  echter  alleen  om  it  niet  teleur 
te  stellen.  Zelf  hecht  ik  aan  deze  kategorisatie  weinig  belang. 
Ik  heb  altijd  haast  uitsluitend  gewerkt  aan  het  beeld  van  de 
schrijver  die  ik  wilde  zijn  en  in  dat  beeld  is  ook  inijn  brood- 
werk,  journalistiek  en  literaire  verpozing  onmisbaar,  is  het 
totale  werk  in  mijn  ogen  groter  dan  mijn  hoogste  prestasies. 
Ik  denk  dat  het  beeld  geen  gelijkenis  met  Buysse  vertoont. 
Zo  zijn  wij  tot  ons  uitgangspunt  teruggekeerd.  De  Vereniging 
van  Vlaamse  Letterkundigen  en  de  Vlaamse  Penclub  hebben 
Gerard  Walschap  voorgesteld  voor  de  Nobelprijs.  In  zijn 
werk  komt  de  idealistische  inslag  voor  die  van  de  kandidaten 
wordt  verwacht  en  over  de  estetische  waarde  heeft  het  buiten- 
land  ongetwijfeld  gunstig  geoordeeld,  toen  het  Walschap  in 
de  voornaamste  Europese  talen  heeft  vertaald. 

Zijn  boodschap  luidt;  wij  moeten  elkander  leren  verdragen 
om  een  meer  bewoonbare  wereld  te  maken.  Hij  gelooft  niet 
aan  een  persoonlijke  onsterfelijkheid,  maar  als  er  een  God 
zou  bestaan,  dan  kon  het  niet  anders  of  zijn  barmhartigheid 
zou  meteen  zijn  rechtvaardigheid  zijn.  Dat  is  het  besluit  waartoe 
de  held  uit  zijn  jongste  roman  Het  Avondmaal  (1968)  komt. 

De  Nederlandse  romanliteratuur  in  Vlaanderen  bezit  onder 
haar  levende  schrijvers  verschillende  kunstenaars  van  wereld- 
formaat.  Nog  geboren  voor  het  jaar  1900  zijn  Streuvels, 
Walschap  en  Gijsen.  Drie  werelden:  Streuvels  die  het  lot  van 
de  mens  als  een  gevolg  ziet  van  kosmische  wetten  waartegen- 
over  hij  machteloos  staat;  Gijsen  die  de  eksistentiële  wanhoop 
om  de  zinloosheid  van  het  bestaan  met  intellektuele  ironie 
lelativeert  en  de  moed  om  niet  te  begeven  als  een  onovertroffen 
waarde  verheerlijkt  en  Walschap  ten  slotte,  de  meest  optimis- 
tische  der  drie,  voor  wie  de  mens  genoeg  heeft  aan  zijn  aardse 
leven  om  samen  met  zijn  lotgenoten  gelukkig  te  zijn. 


F.  I.  DURAND 

IN  GEBED 

Met  my  oë 
gesluier 
my  mond 
gediefproef 
en  die  olyfblaar 
op  my  tong 
is  die  duif 
in  my  bors 
gestil 

maar  die  pols 
in  my  hand 
volg  'n  dwaalspoor 


49 


FRED  DE  SWERT 


MET  BREKENDE  WERVELS 

dit  sterft  zijn  zevende  zonde  te  vroeg 

aarde  worden  langs  de  aangewezen  weg 

de  nachtklauw  in  eigen  vlees 

het  blinde  dier  dat  in  de  ogen  de  aders  breekt 

iijkt  één  en  al  beweeglijkheid 

waar  een  vroege  vreemdeling  ruimschoots 

zijn  aarding  vindt 

in  de  eerste  vonken 

— slaapplaats  voor  aanstaanden  ■ — 

ontkelken  de  ledematen  in  de  ontwende  nachtlucht 

* 

deze  kleuren  verliezen  hun  prijs 

en  waar  blijft  nu  de  buizerd 

de  mens  op  de  heuvels 

nog  gravend  in  zijn  gebeente 

het  kind  in  natte  luiers 

waar  soms  de  dennen  openknappen 

of  is  dit  bloed  mij  vreemd 
dit  voorzichtig  tasten 
naar  de  wereld 
een  toevallige  mens 
of  mijn  schaduw? 


* 


je  bent  de  laatste  zeilboot 
van  mijn  langgeleden  liefde 
de  eerste  snijwonde 
in  mijn  harnas  van  weelde 

zelfs  in  dit  met  kruid 
begroeide  gebeuren 
schuift  meer  dan  eens 
een  spiegel  voor  de 
magere  takken 

dacht  ik  het  erts 
en  de  verklaringen 


* 

bitter  was  deze  vrouw 

het  ogenblik  in  de  winter  nog 

het  licht  amper  in  de  kandelaars 

wij  als  gehaaste  schaduwen  in  gevaar 

de  honderden  grasrozen  liepen  hemelsblauw 

over  deze  ongrijpbare  begeerte 

in  het  naderende  zand 

waar  onverschilligheid 

de  wervels  brak 


* 

mijn  dak  mijn  bed  mijn  linden 
ontgoocheld  het  ijzeren  kind 
de  armen  zingend  op  mijn  oogstland 
waar  niemand  in  die  gelijmde  waterwoud 
woorden  wuift 

naar  onvoldragen  genezende  kinderen 
zo  stuift  dit  meel  voorbij  zijn  draden 
en  dood  en  geweld 
scheppen  hun  eigen  dag 

MADA  REINECKE 


STOPLAP 

Hy  het  nie  geweet  iets  pla  hom  nie.  Tot  eendag  toe  hy 
na  ’n  robot  kyk  en  al  drie  kleure  gelyktydig  botstil  staan. 

Nie  rooi  nie. 

Pers. 

Nie  groen  of  geel  nie. 

Blou  en  ’n  geelbleek  wit. 

Hy  het  gaan  uitvind  of  hy  kleurblind  was. 

Nee. 

Hy  het  tog  altyd  gedink  dat  sy  vrou  blouselblou  oë  gehad 
het.  En  almal  was  dit  met  hom  eens. 

..Vertel  my  meer,”  het  dr.  Fuchs  gesê. 

,,Daar  is  nie  meer  nie.” 

,,Was  dit  nog  net  eenkeer  só?” 

.Ja.” 

Dr.  Fuchs  het  hom  aangesê  om  dié  aand  te  kyk  na  die 
kleure  op  sy  bord  kos. 

Die  volgende  dag  het  hy  geskakel: 

,,Ons  het  bakvleis  en  ertappels  geëet.  Daar  was  nie 
kleure  nie.” 

,,Hoe  weet  jy  dit  was  bakvleis?” 

,,Ek  kon  ruik.” 

,,Hoe  weet  jy  dit  was  ertappels?” 

,,My  vrou  het  nie  daarvan  geëet  nie.” 

,,Magtag,  Jen.” 

Dié  middag  het  hy  sy  huis-toe-stap-roete  gewysig  en  deur 
’n  park  gaan  loop. 

Dit  was  Septembermaand. 

Skielik  het  hy  rooi  swane  sien  swem. 

Sy  oë  geknip. 

Gevryf. 

Gevloek. 

Die  swane  het  rooi  gebly. 

Hy  het  daar  bly  staan  tot  dit  donker  was. 

,,Waar  was  jy  al  dié  tyd?”  het  sy  vrou  by  sy  tuiskoms 
gevra. 

,,Op  pad  huis  toe.” 

,,Op  pad?” 

..Ja.” 

Ria  sou  die  antwoord  vreemd  gevind  het,  was  dit  nie  dat 
sy  met  die  koms  van  hul  derde  kind,  heeltemal  bot  geraak 
het  nie.  Sy  het  vir  niks  meer  omgegee  nie,  behalwe  vir  ’n 
bietjie  seks. 

,,Gaan  jy  uit  vanaand?” 

..Ja.” 

,,Waarheen? 

„Brug  speel.” 

,,By  wie?” 

.,Weet  nie.” 

,,Jy  is  mal.” 

,,Miskien.” 

Sy  het  grootmond  gelag. 

Haar  tande  was  groen  liggies. 

Jen  het  opgespring  en  by  die  venster  sy  kop  gaan  vashou. 

,.Jen?” 

Sy  het  nader  gehardloop. 

,,Jen!” 

Toe  hy  omdraai  en  na  haar  kyk,  het  sy  een  gil  gegee  en 
hande  in  die  lug  die  huis  uitgestorm. 

Jen  het  hul  kleinste  kind  hoor  skreeu  en  toe  geval. 

Twaalfuur  dié  nag  het  hy  wakkergeskrik. 

,,Ek  is  ’n  verpleegster,”  het  iemand  gesê. 

,,Jy  is  in  die  hospitaal.” 

Sy  dik  tong  kon  nie  praat  nie. 

,,Jou  oë  is  toegebind.” 

Sy  wysvinger  het  die  dik  verbande  bevoel  en  toe  lam  op 
die  deken  bly  lê. 

,,Ek  bring  vir  jou  iets  om  te  eet.” 

Hy  het  sy  kop  geskud.  Alles  het  gepyn  tot  in  sy  ore. 

Toe  het  hy  geslaap.  En  nooit  weer  opgehou  nie. 

Die  volgende  dag  het  dr.  Fuchs  ’n  post  mortem  gedoen. 

,.Die  hemel  of  die  hel  weet  alleen,”  het  hy  gesê. 

Niemand  het  iets  van  Ria  gehoor  nie. 

Dr.  Fuchs  was  bekommerd.  Hy  het  navraag  gaan  doen  by 
die  kinders  se  skool.  HuIIe  was  glo  na  hulle  ouma  toe. 

Eindelik  die  polisie  in  kennis  gestel. 

By  Jen  se  huis  het  die  briewe  en  simpatie-kaartjies  die 
posbus  oorstroom.  Die  KoIIiehond  het  dr.  Fuchs  byna  verskeur 
van  hongerte.  Die  bediendekamers  was  gesluit.  Op  die  agter- 
stoep  het  ’n  driewiel  en  ’n  leë  bierblikkie  gestaan. 

Die  volgende  week,  was  die  hele  relaas  in  die  koerante. 
Dr.  Fuchs  het  die  nuuskieriges  wat  hom  geskakel  het,  gevloek. 
HuIIe  was  honde  en  varke  en  laag  en  gemeen.  Maar  omdat 
hy  ’n  dokter  was,  kon  hy  nie  die  gehoorbuis  van  die  mikkie 
af  haal  nie.  Ten  spyte  daarvan,  het  sy  tegemoetkomende 
vrou  dit  dikwels  vír  hom  gedoen.  Dan  het  hulle  ’n  hewige 
woordewisseling  gehad  wat  hom  die  huis  laat  uitloop  het. 
Na  die  park  waarin  Jen  se  rooi  swane  wit  en  swierig  deur 
die  water  gesny  het. 

Juis  dan  het  die  pasiënte  gewoonlik  hulle  nood  gekla. 
Mevrou  dr.  Fuchs  het  hom  dan  swetsend  agternagehardloop 
en  die  boodskap  verdraaid  oorgelewer. 

Ná  Jen  se  dood  het  hulle  huislike  lewe  agteruitgegaan. 

Snags  het  sy  vrou  dikwels  opgestaan  en  vir  lang  rukke 
weggebly.  Dié  kere  wat  hy  dit  haar  kon  sien  doen.  Want 

hyself  het  vanweë  ’n  druk  program,  min  tyd  gehad  om  te  slaap. 
Die  meeste  mense  van  die  distrik  het  snags  hulle  piep  gekry. 

Enkele  kere  wat  hy  wel  kon  slaap,  het  hy  onpersoonlik 
langs  sy  vrou  gaan  lê  en  die  hele  tyd  aan  Jen  en  Ria  gedink. 

,,Wat  in  hemelsnaam,  gaan  doen  jy  kort-kort  in  die  nag?” 
het  hy  een  oggend  vir  sy  vrou  gevra. 

„Bid.” 

„Bid?” 

Sy  het  nukkerig  uitgestap  en  op  dieselfde  manier  by  hom 
gesit  toe  hy  sewe-uur  die  oggend  sy  vorige  aand  se  ete  plus 
ontbyt  opgepeusel  het. 

,,Waaroor  bid  jy?” 

,,Waarvóór.” 

,,Waarvóór  dan?” 

,,Vir  ons.” 

,,Ty  is  mal.” 

..Miskien.” 

Sy  het  haar  skouers  opgetrek. 

Eintlik  het  hy  sy  vrou  liefgehad. 

Hy  het  opgestaan  en  met  ’n  mondvol  kos  haar  op  die  wang 
en  in  die  nek  gesoen.  Toe  hy  haar  kamerjapon  oopvroetel,  het 
sy  hom  goedig  weggestoot. 

,,Kom  nou  Koot,  jy  is  laat.” 

Hy  het  skoolseunagtig  op  sy  plek  gaan  sit  om  klaar  te  eet. 

Dié  middag  het  hy  vir  sy  vrou  rooi  angeliere  gekoop.  Toe 
hy  vyfuur  met  ’n  sug  wou  huis  toe  gaan,  is  hy  dringend 
uitgeroep  na  ’n  moeiíike  bevalling  in  die  distrik.  Hy  het 
driemaal  dieselfde  woord  gevloek,  die  angeliere  agter  in  sy 
motor  geneuk  en  die  stofpad  ingejaag. 

Die  vrou  was  tingerig  ná  ses  kinders  se  geboorte.  Haar 
man  was  in  die  hospitaal  omdat  hy  te  veel  gedrink  het. 

’n  Miskraam;  en  sý  arms  vol  verlepte  angeliere  toe  hy 
halftwaalf  aan  sy  eie  voordeur  klop. 

Sy  vrou  het  aangeslenter  gekom  en  die  helder  stoeplig 
aangeskakel.  Hy  het  die  angeliere  teen  haar  gesig  gedruk  en 
toe  weggeruk.  Haar  oë  het  eers  nou  skrefies  getrek  en  toe 
wyer  en  wyer  getrek.  Sy  het  geheel  en  al  verbouereerd  gelyk. 
Toe  het  sy  haar  gesig  in  haar  hande  verberg,  die  deur  met 
haar  skouer  op  slot  gestamp  en  ’n  boosaardige  gil  geuiter. 
Dit  kon  ’n  aanval  van  histerie  wees,  maar  magtig!  fly  het  met 
’n  paaiende  stem  na  haar  geroep. 

Sy  het  al  die  deure  toegeklap  en  na  die  studeerkamer 
gehardloop.  Hyself  het  omgesluip  na  die  venster  toe.  Die 
gordyne  was  te  dig  vir  hom  om  deur  te  sien.  Hy  het  haar 
’n  foonnommer  hoor  skakel.  Sy  het  deurentyd  gehuil. 

,,Meneer,  Meneer  . . . hier  was  ’n  kaffer  by  my  voordeur!” 

God,  sy  was  soos  Jen! 

Hy  het  met  sy  kneukels  teen  die  ruit  geskuur  in  ’n  poging 
om  te  klop.  Teenwoordigheid  van  gees  het  hom  verhoed  om 

dit  te  doen  en  hy  het  op  sy  hurke  gaan  sit  en  die  gesprek 
geluidloos  aangehoor. 

„Met  ’n  bos  blomme.” 

„Niks.  Gelag.” 

„Mevrou  Fuchs.” 

,,In  die  distrik.” 

Dr.  Fuchs  het  in  ’n  klein  bondeltjie  langs  die  ruit  bly  sit. 
Sy  tien  vingers  oopgesprei  oor  sy  kalerige  kop. 

Die  polisie  het  hom  só  gekry. 

Hy  was  dood. 

Hulle  het  mevrou  dr.  Fuchs  se  mond  toegestop,  die  angeliere 
uit  die  pad  geskop  en  haar  in  ’n  ambulans  gelaai. 

Ná  drie  dae,  in  ’n  luukse  hospitaal  in  die  stad,  het  sy  nog 
nie  ’n  enkele  woord  gepraat  nie.  Net  almal  met  groot  oë  lê 
en  aangluur.  Op  enige  vraag,  het  sy  net  haar  skouers  opgetrek 
en  met  ’n  effense  glimlag  gesê:  ..Miskien.” 

Ná  ses  dae,  het  hulle  haar  na  ’n  sielsieke  inrigting  oorge- 
plaas;  daar  het  sy  ’n  innemende,  maar  woordlose  persoonlikheid 
ontwikkel.  Sy  was  vriendelik  teenoor  almal  terwyl  sy  heeldag 
en  aldag  loop  en  soek  het  na  rooi  blomme. 

Die  einde  van  daardie  jaar,  ná  haar  verblyf  van  drie 
maande  daar,  sou  ’n  spesiale  Kersfunksie  aangebied  word. 
Sy  sou  vroeër  dieselfde  aand,  die  blomme  rangskik.  Sy  was 
opgewonde  soos  ’n  stom  kind. 

Dié  aand  was  sy  netjies  aangetrek.  ’n  Modieuse  blou  pakkie. 
Hare  keurig  versorg  en  sy  self  versigtig  gegrimeer.  Stapels 
rooi  angeliere  het  op  die  saal  se  verhoog  lê  en  wag.  Toe  sy 
dit  sien,  het  sy  hardop  en  hartlik  begin  lag.  Só  hard  in  die 
leë  saal,  dat  al  die  pasiënte  dit  kon  hoor.  Sommige  van  die 
wat  in  traliehokke  was,  het  twee  uur  ná  die  voorval,  nog 
vasgenael  aan  die  ysterpale  bly  sit. 

Mevrou  dr.  Fuchs  het  nie  die  angeliere  gerangskik  nie. 

Hulle  het  die  lyk  dadelik  verwyder  en  weens  die  heersende 
ontsteltenis  die  funksie  afgelas. 

Die  koerante  was  lywig  van  die  sensasionele  verhale.  Joer- 
naliste  het  naam  gemaak  met  lang  lustige  stories. 

Ná  mevrou  dr.  Fuchs  se  oorlye,  het  Jen  en  Ria  se  kinders 
teruggekom  van  hulle  ouma  af. 

Ria  het  nog  altyd  swart  gedra,  in  rou  oor  Jen. 

Sy  het  by  die  plaaslike  bank  gaan  werk  en  dié  het  haar 
verplig  om  hulle  uniform  te  dra.  Dit  het  sy  met  ’n  dik  mond 
gedoen,  maar  in  alle  ander  opsigte,  was  sy  uiters  pligsgetrou. 

Op  vrae  van  nuuskieriges,  het  sy  geantwoord:  ,,Glo  julle 
dit  dan?  Dis  alles  stories.” 

STAN  MAES 


VIETNAM  1980 


nu  dwalen 

de  bloedhonden 

tandeloos, 

ja  bloedhonden 

door  de  stad 

van  melaatse  huizen 

en  geen  schoten  meer, 

geen  schoten 

in  de  gele  buiken 

van  hun  honger 

ja  bloedhonden, 

want  nog  sterven  mensen, 

zij  sterven  slechts 

. . . trager. 


zuidwester 


spiegelglad  het  welkomstrand 
als  dan  mijn  lekke  boot  vertraagt 
en  con  amore 

meisjes  op  hun  blote  voeten 
over  zonnen  springen, 
klaar 

om  straks  het  lied  naar  huis 
te  dragen, 
want  die  schipper 
kan  het  rad 

niet  meer  voor  ogen  zien  . . . 

manicure: 


best  te  zien 
wanneer  de  nacht 
als  kleine  vingers 
door  haar  kamer  loopt, 
en  eerst  de  hoeken  groet, 
pas  dan  mijn  amazone, 
die  schrijlings  op  de  bedrand 
dromen  poetst 

over  het  kind  dat  nu  zal  komen, 
en  kijk  eens,  mama, 
borden  zet, 

nog  niet  de  koffie,  nee  . . . 

rustig,  mama, 
manicure! 
ik  tel  wel 

alle  vingers  van  de  nacht  , . . 

N.  A.  LIEBENBERG 


BRIEF  AAN  ’N  MEISIE  IN  DIE  VREEMDE 

Liewe  meisie, 

Nou  eers  word  dit  rustig. 

Noudat  die  bouery  oorkant  die  straat  gestaak  is  en  die 
klein  hysbak  met  sy  vragte  beton  opgehou  het  met  sy  hoë 
piepgeluide.  Hulle  het  glo  die  werk  gestaak  weens  ’n  tekort 
aan  fondse.  Nogal  jammer  aangesien  die  gebou  vir  ’n  goeie 
doel  was.  Ek  is  seker  dat  dit  jou  droefgeestig  gaan  stem 
aangesien  jy  altyd  een  vir  liefdadigheid  was. 

Ek  is  bevrees  ek  kan  nie  dieselfde  vir  myself  sê  nie.  Van 
kleins  af  het  ek  ’n  hekel  gehad  aan  alles  wat  rumoerig  is  en 
nou  is  hulle  boonop  besig  om  my  in  te  kerker  met  hulle  hoë 
geboue  ook.  Die  huis  lyk  so  pateties  klein  met  sy  twee  ver- 
diepings  en  ’n  mens  moet  gedurig  opkyk  as  jy  iets  van  die 
weer  wil  sien.  Eers  lank  nadat  die  son  opgekom  het,  weet  ’n 
mens  of  dit  bewolk  is  of  nie  en  teen  daardie  tyd  sit  jy  reeds 
in  die  kantoor.  On-voorbereid  vir  die  vlagies  reën  wat  ge- 
woonlik  laat  in  die  agtermiddag  val. 

Maar  dit  is  nie  al  rede  waarom  ek  sê  dat  dit  rustig  is  nie. 
Vandat  jy  vertrek  het,  het  die  daaglikse  roetine  my  in  ’n 
groef  laat  beland  omdat  daar  geen  klein  verrassings  meer 
was  nie.  Ek  raak  nooit  meer  onthuts  of  ontevrede  nie  en  dit 
is  weke  laas  dat  ek  die  vroeë  Mis  bygewoon  het.  In  my  vorige 
briewe  het  ek  dit  nooit  gemeld  nie  omdat  dit  op  daardie 
tydstip  so  menslik  gelyk  het.  Jy  was  skielik  nie  meer  hier  nie 
en  ek  het  die  alleenwees  probeer  verdoof  met  onbenullighede. 

Dit  is  nie  die  aanslag  van  ’n  skuldige  gewete  wat  inbreuk 
maak  op  my  daaglikse  leefwyse  nie,  maar  die  vrees  tot 
besinning  wat  jou  naam  wil  omskep  tot  nog  net  ’n  ander 
naam  soos  dié  van  strate  waarlangs  ek  daagliks  kantoor 
toe  gaan. 

Hoe  vergelyk  ek  jou  lag,  die  vryheid  waarmee  jy  dit 
gedoen  het,  met  dié  van  ’n  arend  in  vlug  op  ’n  uitstappie 
tussen  die  berge?  Of  die  asemrowende  waaghalsigheid  van 
’n  klein  valk  wanneer  hy  skielik  kantel  asof  geskiet  en  terug- 
stort  aarde  toe  totdat  hy  homself  op  die  laaste  oomblik  van 
die  grond  se  lyf  wegruk  en  sekondes  later  te  hang  asof 
geskilder  teen  die  groot  blou  lug?  Nou  sal  jy  seker  treurig 
voel,  klein  Meisie,  en  soek  jy  dalk  na  die  grootpad  om 
daarlangs  te  draf,  te  soek  — na  die  tyd  toe  ons  een  bloed, 
een  asem,  een  verlange  was. 

Maar  dan  het  jy  ook  verdwaal  soos  ek.  Soos  ek  met  my 
gegroefde  roetine  en  alleenwandelings  tussen  die  berge.  Ek 
met  my  klein  geloof  en  erg  komiese  menslikheid. 

Dan  het  jy  ook  in  die  leed  van  woorde  getrap  waarvan 
ons  net  die  koggel  kry.  Daardie  vrees  tot  besinning  wat  ’n 
naam  van  betekenis  in  net  nog  ’n  naam  wil  verander. 

Ek  hoop  dat  hierdie  ondervinding  van  nie  skrywe,  ons 
albei  ’n  les  geleer  het. 

Groete. 

Jou  vriend. 


SÊ  MY  WAT  HET  JY  GEMAAK 

Laat  die  angs  jou  nie  gevange  hou, 

die  tong  inhok  met  trcdiewerk  van  verskrikking  nie. 

Sê  mg  wat  het  jy  gemaak  met  die  vuur, 
die  durf,  wat  ’n  skip  in  sy  hawe  kon  sink, 

'n  fluit  bevange  met  klank  kon  hou? 

Ek  soek  jou,  doen  navraag  om  jou  stilswye, 

want  ek  hoor  jy  is  verwagtend  met  ongelukkige  nagte; 

dat  jou  uitroepe  met  bloed  besmeer  is 

dat  alle  vensters  in  jou  woning  sonder  lig  is 

dat  jou  lied  stil  geword  het  by  gesellighede. 

As  jy  dit  self  wil  hê,  jy  wat  met  afsondering  behep  is, 

sien:  dat  jou  skoorsteen  sonder  rook  bly, 

dat  daar  ’n  voígehoue  stilte  in  die  bome  rondom  jou  huis  heers, 

jou  krete  sonder  geluid  word, 

dat  die  nag  in  jou  mond  en  jou  ore  is. 

VINCENT  VAN  DER  WESTHUIZEN 


BROMMER  IN  DIE  BREIN 

daar  is  ’n  brommer  in  die  brein  ’n  duif 
wat  monotone  liedjies  van  verderf 
vanuit  die  dunste  twygies  koer 
die  allerwaarheid  dat  mens  daagliks  sterf 
en  snags  herleef 
hy  bombardeer  met  eiers  elke  sel 
word  smetbevrug  omdat  dit  nodig  is 
want  om  te  leef  moet  lewe  lewe  wis 
my  duif  dra  vrede  vir  die  brein 
my  duif  dra  vrede  vir  die  hart 

want  elkeen  dra  ’n  brommer  in  die  brein 
by  almal  is  ’n  wurm  in  die  wees. 


• DIE  RONDE  HUIS 

iemand  bou  ’n  huis 

hier  by  ons  rond 

ek  hoor  hom  naweekmiddae 

timmer  aan  ’n  dak 

en  timmer  teen  my  rus 

ek  sien  hom  nooit 

ek  kan  sy  huis  nie  sien  nie 

en  niks  word  ooit  voltooi 

onsigbaar  bly  hy  hoorbaar  klop 

maar  dalk  vergis  ek  my 

dis  dalk  ’n  boot  waaraan  hy  bou 

iets  wat  moet  vaar 

uit  hierdie  binneland 

of  dalk  ’n  ruimtetuig 

of  dalk  ’n  ronde  ding 

om  net  te  draai 

dus  dalk  bou  hy  ’n  tol. 

DAAR  IS  NIE  MEER  ALLEENHEID  NIE 


daar  is  nie  meer  alleenheid  nie 

nêrens  om  te  sing  nie  net  in  kerke 

om  kaal  te  loop  nie 

die  wind  te  streep  nie 

jy  mag  nie  eensaam  wees  nie 

daar’s  nêrens  om  ’n  rietfluit  te  bespeel  nic 

of  patience  te  speel  nie 

veral  nêrens  om  te  huil  nie 

behalwe  by  begrafnisse  van  volksmanne 

of  familielede 

of  by  uiters  patetiese  flieks 

nêrens  is  die  maan  meer  vol  nie 

bultbuik  van  wense 

want  silwer  skepe  word  gekaap 

vol  drome 

na  iets  kubaans 

die  aarde  het  te  vol  geword  gatvol 
van  vervulde  wense  slotnote  van  liedere 
daar  is  niks  meer  te  sing  nie 
benewens  ou  woord  weemoed 
te  veel  formules  vir  alles  slotformules 
begeertes  is  ontvolk  antwoorde  oorbevolk 
maar  goddank  daar’s  nog  eensaamheid 
jy  durf  nog  eensaam  wees. 


IN  ELKEEN  SKUIL  ’N  BOER 

in  elkeen  skuil  ’n  boer  ek  het  kapokkies 
en  met  die  opkoms  van  die  winterson 
saai  ek  mielies  in  die  dou 
by  spikkelwit  kapokkies 
alles  rook 

van  winterwasem  wat  die  son  begeer 
en  bome  wat  op  doubegeertes  teer 
met  wortels  wat  deur  dooie  sooie  rank 
met  takke  wat  die  helder  hemel  dank 
en  skuilte  aan  my  rooi  kapokkies  bied 
— die  dou  is  aan  my  voete 
die  dou  is  in  my  siel  — 
maak  god  my  ’n  winterboom 
waaronder  die  kapokkies  skuil 
want  elkeen  skut  die  lewe 
in  elkeen  skuil  ’n  boer. 

A.  KLOPPERS 


TEKENS 


’n  Reënboog  rank 
vol  ou  gewoontes 
uit  ’n  wolk  . . . 
ek  soek  ’n  teken; 
nie  soos  rimpels  wat 
die  sekerheid 
van  sterwe  sê  ^ 
byna-’n-eeu 

se  spotbeeld  van  ’n  kind 
en  blare  wat  vergeel, 
die  winter 

noodgedwonge  noem; 
ek  soek  ’n  teken 
dat  net  woorde 
wat  geen  leegheid  ken 
altyd  by  my 
in  later  jare  bly. 


HEILIGE  GROND 

Die  dae  dwarrel 
voorspooksels 
van  ’n  wit  woestyn 
in  stofkolomme  op. 

Deur  elke  boom 
val  stukke  son 
en  broei 

die  skadukolle  brak. 
Saans  smelt  die  son 
om  clke  bos  se  silhoeët 
sy  hitte, 

gloei,  vlam,  word  heilig. 

Heilig  is  die  grond 
waarlangs  die 
rooiboktroppe  trap 
af  na  die  groen  rivier. 


A.  J.  i.  VISSER 


VOOR  DIE  KOU 

Hy  skud 

die  diamantdraad 

in  onmag. 

Ons  lag. 

Word  ernstig: 

hierdie  intelligente  gesig 

en  die  oë 

wat  huiwer 

op  die  grens 

van  insig? 

Toegegee:  kan  nie 
alles  verstaan  nie. 

En  tog,  dié  bobbejaan 
is  geen  bobbejáán  nie! 


ELEKTRIESE  WAAIER 

Die  son  buite 
snikheet . . . 
laat  almal 
subtropies  sweet. 

Net  dié  groot  sywurm, 

kop  in  die  lug, 

spin 

in  halwe  kringe 
sy  drade  koel 
v-v-voel,  v-v-voel 
die  kamer  binne. 


TUINPARTY 

Stil  skuif  die  skare 
in  tussen  bome,  sambrele 
waar  elkeen  deel  mag  hê 
aan  nasionale  rituele: 

Soos  om  ’n  karkas 
die  rawe 

pik-fladder  dames 
om  fotograwe  . . . 

ander  besigtig  blomme, 
beloer,  kamma  onverskillig, 
dié  rok,  dié  hoed 
gedrapeer  om  ’n  gesig; 

sprei  in  die  hitte 
koerend  die  vlerke 
silwerig  op  die 
groen  grasperke . . . 

DALEEN  STAPELBERG 


„TREURSANG  VIR  VAN  DER  MERWE” 

Vanaand  treur  ek 
oor  mense  ■ — my  mense 
wat  koud  en  bloedarmoedig 
geesdrif  en  lewenslus  demp 

wat  broers  en  nie-broers 

met  oë  en  harte  leeg  laat  gaan 

hulle,  die  nie-hoeders  van  hul  broers 


LENTE 

Pers  jakarandas  huil 

hul  bloeisels  oor  die  strate 

en  trane  val  — om  my 

Hart  o my  hart 

kom  ook  so  vir  jou  die  lente 


GRYS 

Pienk  angeliere  verwelk 
in  blou  wedgewood 
en  jy  is  ver  weg 
byna  in  grys  vergeet 


GERHARDUS  S.  ENGELBRECHT 


klimtol 

vinnig  val 

en  langsaam  klim 

val 

en  klim 

die  draad  is  dun 
wat  my  behendig 
na  Sý  wil 
laat  nader  rol 

(om  toer 
na  toer 
te  tril) 
val 

en  klim 

val 

val 

LOUIS  KRUGER 


ÊRENS  MOET 

In  watter  lig 
vlerk  jy  jou  gees 
oor  horisonte  wat  jy  hier  al 
graag  wou  strek? 

Êrens  moet  jy  wéés: 
êrens  adem, 
êrens  eet: 

al  blus  die  brein  wat  brand 
met  suurstof  uit  my  bloed: 
al  slaap  die  vrou  wat  ek  hier 
vlees  met  my  vlees  moes  voed. 


PERSKLAAR 

Volblad-foto’s  van  jou  skemer  pad 
tregter  aandag  blad  na  blad: 

skerwe  van  jou  motorwrak 

konstabels  krap  obseen 
jou  klein  intieme  goed 
uit  jou  geskeurde  sak: 

hoe  opruiend  rooi  die  bloed 
oor  wit  gespat 
dat  ons  vandag 
aan  almal  sal  verkoop 
om  van  te  lag! 

Maar  telkens  in  die  hoof-kamer 
stol  die  rollerarms  bloedloos 
oor  die  grootste  voorblad-,,scoop”: 

,,Jy  het  weggegaan” 

ironiese  toringletters  oor  dié  rare  vonds: 
wit  vlinder  tot  stolling  gepars 
onder  die  swaar  wit  laken 
van  die  dodehuis. 

ULRICH  GERRYTS 


ANTJIE  SE  SPEELGOEDMANDJIE 

'n  Onvoltooide  spel  vir  Kinderstemme 

Eerste  bedryf 

TONEEL  Annatjie  se  speelplek  buitekant 

ANNATjiE  O liewelandjie 

my  speelgoedmandjie 

is  weg,  is  skoon-skoon  weg! 

My  krulkopkindjie 

met  die  mooi  rooi  lintjie, 

My  wolwit  bokkie 
met  die  koperklokkie, 

My  armbandjie 
met  die  diamantjie, 

My  silwerskoentjies, 
met  die  perlemoentjies 

Alles  is  skoon-skoon  weg, 

MiERKAT  Ek  weet  ek  weet,  o ek  kan  jou  sê 

waar  jou  mandjie  en  jou  speelgoed  lê. 

Die  vaal  klipklonkies 
op  hul  skimmeldonkies 
het  hier  verby  gery, 

joLi  mandjie  gevat 
en  vinnig  laat  spat 

by  die  klipkoppie  verby. 

Anderkant  die  randjie 
sal  jy  jou  mandjie 

met  alles  daarin  weer  kry. 

HASIE  Dis  nie  waar  nie,  dis  nie  waar  nie! 

Glo  jy  vir  my: 

Ou  mierkat  het  gedorie  sy  hele,  hele  storie 
van  ou  malkop  vink  gekry. 

VERTELLING 
IN  KOOR 


Ou  warrelwind  met  sy  bossiekop 
het  hier  gedans  toe  raap  hy  dit  op. 

Daardoer  het  hy  oor  die  gannabos 
die  mandjie  geskud  en  toe  gelos. 

In  die  geel  pondokkie 
van  rooi  toktokkie 

dáár  lê  jou  mandjie  nou. 


Tien  rietmannetjies  van  die  vlei 
het  al  in  die  bome  se  skadu’s  gery; 

by  Annatjie  se  speelplek  het  hulle  gedraai 
en  Annatjie  se  speelgoed  opgelaai. 

Die  waentjie  is  ’n  hol  spanspek. 

Die  groot  veldmuise  het  dit  getrek. 

Tien  rietmannetjies  in  hul  skik. 

maar  bokkie  se  klokkie  het  hulle  verklik. 

Oom  uil  word  wakker  in  die  skuur 
Hy’t  gekyk  en  geluister  en  gewonder. 

Maar  nou  weet  hy  alles  want  hy  het  gesien 
en  stadig  getel  van  een  tot  tien. 

Maar  dis  nog  lig  en  die  grootoog  oom 
raak  weer  aan  slaap  en  droom  sy  droom. 


Liedjie 

So  ry  die  kraaie 

met  draaie  en  met  swaaie. 

So  ry  ou  warrelwind 
met  bossiekop  en  flenterlint. 
raap  en  skraap  wat  hy  kan  kry, 
verfrommel  dit  en  smyt  opsy. 

So  ry  die  klonkies 
op  hul  skimmeldonkies. 

So  ry  rietmannetjies 
met  hul  muisespannetjies. 

PADDAS 


NAGUILTJIE 


UILSTEM 


So  ry  die  hele  boel 

sit-sit  so,  sit-sit  so; 

so  ry  die  hele  boel,  ry  die  hele  boel 

sit-sit,  sit-sit,  sit-sit  so. 

Dit  ry  en  dit  ry 

maar  waarnatoe?  waarnatoe? 

Dit  ry  en  dit  ry,  dit  ry  en  dit  ry 
maar  waarna-  waarna-  waarnatoe? 
Dit  word  skemerlig 


Naggeluide 

(a)  Kierie-kierie  kierie-kierie  kwek  kwek  kwek 

(b)  Koelie-koelie  koelie-koelie  kloek  kloek 

(c)  Koewraak  koewraak.  kloek 

(a)  Kierie-kierie  kierie-kierie  kwek  kwek  kwek 

(b)  Koelie-koelie  koelie-koelie  klok  klok  klok 

( c ) Koewraak  koewraak. 


Met  kort  oe-klanke 

Hoe-hoe-hoe 

hoe-hoe-hoe 

hoe-hoe-hoe. 


Vlcrremuisliedjic 

Vlerremuis,  vlerremuis,  wat  soek  jy 
woerts  om  my  kop  en  weer  opsy? 

Muis  met  die  vlerke, 

voël  met  die  hare, 

kry  jou  stryk  en  vlie  verby! 

Rikkete,  tikkete,  diedelie-doo 
hiernatoe,  daarnatoe  en  sommerso; 
woernatoe?  waarnatoe? 
hiernatoe,  daarnatoe, 
bonatoe  ondertoe  en  onderstebo. 

Die  volgende  toneeltjie  kan  voor  die  verhoog  op 
uitgeboude  verhoogstuk  afspeel  o[  op  die  ver- 
hoog  soos  met  die  eerste  toneel. 


Hoo-hoo,  hoe-hoo 
hoo-hoo,  hoe-hoo 

UIL  op  Op  die  solder  en  in  die  boom 

het  ek  gewonder  en  gedroom. 

by  Annatjie  Kom  nou,  kom  nou,  hou  op  maar  huil 
en  stap  net  saam  met  jou  oom  Uil. 

Ek  het  groot  oë  en  lees  my  boek 
en  weet  goed  waar  om  wat  te  soek. 

Toe  maar,  toe  maar,  ek  sal  jou  lei 
na  jou  speelgoedmandjie  doer  by  die  vlei. 

Ek  sien  deur  die  bome  my  ouboet  staan, 
daar  steek  hy  nou  net  sy  lantern  aan, 
ons  vra  vir  hom  om  saam  te  gaan, 
my  goeie  ouboet,  ou  kaalkop  maan. 


Licdjic 

Annatjie  en  Uil  sing  hoe-hoe-hoo 
en  voor  stap  ou  oom  Maan 
Die  krieke  kier  en  die  torre  kirr 
en  agter  kom  skilpad  aan. 

Dakke-dee  dakke-daa 
dakke  doo  doo  doo 
speel  skilpad  op  sy  trom, 
Wakkc-wee  wakkc-waa 
wakke  woo,  woo,  woo, 
en  die  sterre  sit  verstom. 

Tokke-lee  tokke-Iaa, 
tokke  loo  loo  loo, 

Oom  Uil  skud  sy  vere  los, 
Zikke-zee  zikke-zaa, 
zikke  zoo  zoo  zoo, 

Ons  is  digby  die  rietebos. 


Twcede  bedryf 

RiETHAANTjlE  Antjie  Kepantjie,  rooi  fisantjie! 

maar  waar  is  Antjie  nou? 

RIETPARMANTJIES  Antjie  fisantjie 

dwaal  oor  die  randjic 
en  stap  haar  beentjies  flou. 

RIETHAANTJIE 

Hoekom  moet  Antjie 

so  dwaal  oor  die  randjie 

en  haar  beentjies  stokflou  stap? 

RIETPARMANTJIES 

Antjie  fisantjie 
soek  haar  mandjie, 
en  dit  is  die  hele  grap. 

RIETHAANTJIE 

Waar  is  Antjie 

Fisantjie  se  mandjie 
en  wie  het  dit  gesteel? 

RIETPARMANTJIES 

Ons  het  Antjie 
se  mandjie  gegaps 
en  gebring  na  die  kasteel. 

Antjie  se  hart 
is  in  haar  mandjie 
en  het  ons  dit 
dan  kry  ons  vir  Antjie. 

RIETHAANTJIE 

Hoekom  wil  julle  vir  Antjie  dan  hê? 

Drom  begin  dof  slaan  en  trompettertjies 
blaas  ver. 

RIETPARMANTJIES 

Ons  koning  treur  en  treur  en  treur: 

Ons  koningin  se  hart  het  geskeur; 

Ons  het  ons  prinses  verloor. 

Die  duineman  het  haar  weggetoor 
na  die  Witland  anderkant  die  sterre. 

Die  dromslag  en  die  trompettertjies  klink 
hard  op.  Die  stoet  kom  op.  Koning  en 
koningin  sit  op  hulle  vergulde  stoele.  Voor 
hulle  is  ’n  leë  stoeltjie. 

KONING  met  bars  stem: 

Waar  is  my  tien  parmantjies? 

PARMANTjiE-LEiER  Hier  is  ons  groot  Koning. 


KONING 

Waar  is  die  nuwe  prinses? 

LEIERTJIE 

Ons  het  klaar  haar  hart  gesteel, 
om  haar  te  lok  na  die  kasteel. 

Haar  hart  is  binne  hierdie  mandjie. 

Haar  naam  is  Anna,  Rooi  Fisantjie. 

70 


KONING 

Voor  tienuur  vanaand  het  ek  gesê 
wil  ek  ’n  nuwe  prinses  hier  hê. 
jjulle  ken  die  kuil  van  die  Swart  Water. 
Tienuur  vanaand  en  niks,  niks  later. 

PARMANTJIES 

Asseblief  tog  Koning,  gooi  ons  nie 
in  die  water  van  die  Swart  Kuil  nie? 

KONING 

Die  oorlosiewyser  stap  om  en  om. 

Wie  kan  sê  of  sy  sal  kom? 

Tienuur  vanaand  en  niks,  niks  later 
binne-in  die  kuil  van  die  Swart  Water. 

Geheimkykertjie  en  toordansertjies  kom 
op.  Geheimkykertjie  gaan  gehurk  by  ge- 
heimvuurtjie  sit. 

TOORDANSERTJIES 

Terwyl  hulle  met  stywe  stappies  en  hand- 
gebare  dans. 

Doenie-deínie-dienié 
doenélla  danée? 

GEHEIMKYKERTJIE 

Doena  deina  doena-dóna 
doenella  danó. 

TOORDANSERS 

Tielie-tolie  tielie-talie 
talina  talee? 

GEHEIMKYKERTJIE 

Madesyna  madesona 
masella  masó. 

GEHEIMKYKERTJIE 

Kaliejana  kaliejóna 
kaljana  kaja. 

TOORDANSERS 

Kienie-konie  kienie-kánie 
kaninna  kenee? 

TOORDANSERS 

Gaan  sit  in  ’n  kring  op  hulle  hurke: 
Vuurtjie  praat  nou,  vuurtjie  praat  nou, 
en  antwoord  ons  vrae 

GEHEIMKYKERTJIE 

Ek  luister,  en  ek  kyk,  ek  hoor  en  ek 

sien  . . . : 

Ons  goeie  ou  oom  kaalkop  Maan 
kom  met  sy  toorlantern  aan, 

en  agter  hom  Uil  en  Antjie  Fisantjie. 

In  die  lantern  se  toorlig  rooi 
word  alles  skoon  en  nuut  en  mooi, 
maar  mooiste  van  alles  is  Antjie  Fisantjie. 
Ek  sien  in  my  vuurtjie  se  brand 
’n  nuwe  prinses  in  Rieteland. 

RIETPARMANTJIES 


Klap  hande. 

’n  Nuwe  prinses  in  Rieteland! 

GEHEiMKYKERTjiE  Stil  nou,  stil  nou,  luister,  luister. 

SKILPADLIEDJIE  Buite: 

Dakke-dee  dakke-da 
dakke  doo  doo  doo 
Dikke-dom  dikke-dom,  dikke-dom. 
Wakke-wee,  wakke-wa 
wakke  woo  woo  woo 
Wikke-wom  wikke-wom,  wikke-wom. 

Die  groep  kom  binne.  Annatjie  met  nuwe 
klere  en  mooi. 

UIL  wys:  Sien  jy,  sien  jy,  dáár  is  jou  mandjie! 

Annatjie  hardloop  na  haar  mandjie,  haal 
haar  goedjies  een  vir  een  uit. 

ANNATjiE  O my  wolwit  bokkie 

met  jou  koper  klokkie, 

My  silwerskoentjies 
met  jul  perlemoentjies, 

My  armbandjie 
met  jou  diamantjie, 

Ai  my  krulkopkindjie 
met  jou  mooi  rooi  lintjie. 

Sy  staan  op  met  haar  popkindjie  en  druk 
haar  teen  haar  vas. 

ANNATjiE  Kindjie  het  ver  van  haar  moedie  gedwaal, 

maar  moedie  het  nou  haar  kindjie  kom 

haal. 


Susliedjie  saam  met  koor: 

Susliedjie: 

Doedoe  maar  moedie  se  kindjie  nou, 
doekeroe  doekeroe  dyne. 

Duifie  se  veertjies  is  nat  van  die  dou, 
Koekeroe  koekeroe  keine. 

KONINGIN 

RIETLANDF.RS  Klap 

UIL  Tree  titssenby 

RIETMEISIES 

RIETPARMANTJIE 

ANNATJIE 

KONINGIN 

KONING 


Die  naggie  is  kort  en  die  sterretjies  klein, 
bokkies  en  hasies  aan  weie, 

Duifie  se  veertjies  weer  sag  en  weer  fyn, 
dit  klikkereklik  in  die  vleie. 

Lê  pop  weer  in  mandjie: 

Doekoe-doe-doek  in  haar  nessetjie  weer. 

Kinneke  kinneke  kleine. 

Ogies  nou  toe  en  die  koppie  nou  neer. 
Moenoemoe  moenoemoe  myne. 

}a,  ja,  dit  is  sy,  Rietland  se  nuwe  prinses. 
Bring  haar  na  haar  goue  stoeltjie. 

hande: 

Rietland  se  nuwe  prinses! 

Twee  Rietmeisies  stap  na  haar  om  haar 
na  die  koning  en  koningin  te  lei. 

en  keer: 

Nee,  o nee,  julle  hande  tuis. 

Annatjie  se  hart  is  by  haar  huis. 

Vir  Rietland  is  sy  so  mooi  gedos. 

En  haar  hart  is  in  haar  mandjie  mos. 

Haar  hart  is  hier, 
haar  hart  is  daar, 
haar  hart  krap  alles  deurmekaar. 

Lê  haar  voorvingertjies  op  haar  ogies. 

Ek  sien  my  mammie  ver  op  die  stoep 
en  ek  hoor  hoe  mammie  roep  en  roep. 

Haal  vingers  weg  en  kyk  rond. 

Maar  ek  wil  ook  graag  by  julle  bly, 

In  julle  Rietland  hier  by  die  vlei. 

Kindjie  bly  tog  in  die  kasteel. 
want  jy  het  klaar  my  hart  gesteel. 

Met  watter  lint 
Kan  ons  haar  bind? 

Watter  tou 

kan  haar  hier  hou? 

RIETPARMANTJIES 


Annatjie,  bly  tog  in  ons  kasteel? 


MAAN 


KONING 

MAAN 

KOOR 

KONINGIN 

KOOR 


Haar  mandjie  bly  in  die  Rietkasteel 
en  snags  sal  Annatjie  hier  kom  speel. 

Die  vinnigste  perdjies  wat  jy  kan  kry 
is  die  perdjies  waarop  Droompies  ry. 

Ek  stuur  vir  hulle  en  elke  nag 
sal  Annatjie  op  haar  bedjie  wag. 

Vinniger  as  ’n  ster  verskiet 
ry  hulle  haar  na  die  land  van  rict. 

Begin  die  paddas  hul  fluitjies  speel 
is  jul  droomprinsessie  in  die  kasteel. 

Vannag  se  fees  is  die  eerste  fees 
van  al  die  baie  wat  nog  sal  wees. 

Hoekom  kry  ons  ’n  droomprinses  en  nie 
’n  regte  prinses  nie? 

Gaan  soek  maar  soek  maar  noord  en  suid, 
gaan  soek  maar  oos  en  wes; 
van  alle  prinsesse  wat  ooit  nog  was, 
is  die  mooiste  die  droomprinses. 

Gaan  soek  maar  soek  maar  waar  jy  wil, 
gaan  soek  en  leer  jou  les: 

Van  alle  prinsesse  wat  ooit  sal  wees 
is  die  mooiste  die  droomprinses. 

Koning  en  koningin  stap  na  haar  en  lei 
haar  na  die  prinsesstoeltjie. 

’n  Snoer  stersteentjies  om  haar  hals 
dat  Rietland  se  meisietjies  weer  kan  wals. 
om  haar  kop  ’n  bloeiselkrans 
dat  Rietland  se  mannetjies  weer  kan  dans. 

En  ons  singeling 
in  ’n  kringeling 
om  ons  droomprinses. 

Elke  dingeling 
klink  sy  klingeling 
in  Rietland  se  orkes. 

Klokkies  die  tingeling 

UIL 

ALMAL 

MAAN 


Die  dag 


Paddatjies  springeling 
en  die  vuurvliegkersies  brand. 

Annatjie  dieweling 
almal  se  lieweling 
Prinses  van  Rieteland. 

Musiek  hou  nog  'n  ruk  aan. 

Ek  laat  my  lae  hoe-hoe  nou  hoor, 
dat  julle  moet  weet  die  fees  is  oor. 
Netnou  netnou  kraai  die  haan; 

Annatjie  moet  nou  huis  toe  gaan. 

Nee,  nee,  nie  nou  al  nie. 

Die  perdjies  van  Droompies  is  opgesaal; 
Droompies  kom  nou  vir  Annatjie  haal. 

Twee  droompies  in  blou  draf  binne.  Anna- 
tjie  neem  hulle  handjies  en  stap  of  draf  na 
die  uitgang.  Uil  en  Maan  volg  hulle.  Die 
lig  word  stadig  donker  en  almal  se  koppe 
buig,  lê  hulle  neer  en  slaap.  Die  koning 
en  koningin  leun  teen  mekaar  en  slaap. 
Onderwyl  die  skemer  toesak  word  slaap- 
liedjie  sag  gesing. 

Slaapliedjie: 

Diérelee  tiérelee 
kriekies  wat  kiérelee 
sterretjies  knippies  die  ogies. 

Doéreloo  toéreloo 
duifies  wat  koéreloo 
Sandjies  oor  wimpertjiebogies. 

Kiereleé  kiereleé,  koereloó  koereloó 
Diedeldeé  diedeldeé,  doedeldoó  doedeldoó. 
Droompetjies  sluitjies  die  ogies. 

Koereloó, 

Doedeldoó. 

Koereloó, 

Doedeldoó. 

breek  rooi  terwyl  die  skerm  stadig  sak. 

WINTER 

Ek  wou  dat  jy  my  vergewe, 
maar  dit  reën 
sewentig-maal-sewe. 

Dit  reën 

die  huise  skoon  en  die  bome.  My  oë 
loop  oor. 

Ek  kan  nie  vergeet 
jou  mond, 

jou  oë  se  wit.  O,  Moenie 
huil  nie. 

O,  Moenie  treur  nie.  Voor  my  deur 
staan 

’n  waterplas  op  wag. 

Ek  het  geweet 

jy  sou  my  weer  inhaal. 

Jy  het  my  net  lie  gemaak. 

Ek  het  gevlug  ver 

ver  in  die  wêreld, 

maar  jy  het  my  spoor  gevat 

en  my  gevolg  tikke  tak 

tikke  tak  op  die  spoorlyn  langs 

en  af  met  die  rivier 

tot  hier 

Nou  lê  jy  my 

in  die  warm  weswind 

en  die  lou  son. 

Jy  bekruip  my  en 

laat  my  snags 

in  my  sweet  lê  en  wag. 

* 

Dis  ’n  wye  wind 
wat  hier  waai. 

Hy  kom  ver  ver 

van  Boesmanland 

vandaan 

en  hy  klink 

soos  jong  seunstemme 

en  hy  huil 

soos  wind  deur  ysterpale 
huil.  _ 

Dis  ’n  alleen  wind 
wat  aan  my  ruk 
tot  my  stem  stuk 
vir  stuk  meegee. 

SPRINGMAT 

Die  mat  skiet  my  oorkruis  die  hoogte  in, 
wild  gryp  ek  in  die  lug 
na  sitplek  op  die  parabool  se  boggelrug 
maar  gly 

— terwyl  my  vingers  willoos  deur  die  sterthaar  sny 
geknoop  terug. 


BUSRIT 


Laasnag  was  ek  Pygmalion 
en  het  Galatea  my  bly  ontwyk, 
vanoggend  nukkerig  en  vies 
het  ek  gewas,  geskeer,  geëet 
en  die  sewenuur-bus  gehaal. 

Orang-oetang  het  ek  aan  ’n  leerstroppie 

tussen  geel  en  swart  vinkneste 

van  saamgeflanste  haartooisels  geswaai. 

My  oë  het  soekend  laer  afgedwaal 

en  tot  in  Harrissonstraat 

saam  met  'n  goue  kruisie  aan  ’n  kettinkie 

sagwiekend  gerus. 

’N  BIBLIOTEEKFILOSOFIE  (2) 

8.  Die  biblioteek  as  ideologies-neutrale  instelling 

In  die  lig  van  die  voorafgaande  bly  daar  net  een  regverdig- 
bare  standpunt  vir  die  biblioteek  oor  t.o.v.  ideologieë:  „The 
library  purposely  buys  books  on  both  sides  of  subjects  about 
which  there  is  a dispute.  Every  effort  is  made  to  represent  both 
sides  adequately  by  the  best  printed  material  obtainable.”®- 
Hierdie  boeke  word  dan  vryelik  beskikbaar  gestel  aan  elkeen 
wat  dit  wil  lees: 

they  are  genuinely  free  from  any  propagandist  or  partisan  influences  and 
so  far  as  their  resources  permit  offer  the  public  a full,  free  opportunity  of 
access  to  books  of  all  kinds.^^ 

Nóg  die  bibliotekaris  nóg  die  gemeenskap  besluit  vir  die 
indiwidu  oor  wat  hy  mag  lees: 

A frequent  question  is  whether  the  library  should  supply  what  people  want 
or  what  they  ought  to  have  . . . the  librarian's  duty  cannot  solely  be  found 
in  either  alternative  . . . He  must  give  both,  thus  affording  the  individual 
the  opportunity  to  form  his  own  judgment  by  comparing  the  two.®-* 

The  librarian’s  task  is  clear.  He  should  keep  thought  free  and  fluid  — his 
own  thought  and  all  other  thought  that  comes  within  his  province.®® 

Die  bibliotekaris  se  persoonlike  opvattings  i.v.m.  ideologiese 
aangeleenthede  behoort  geen  rol  te  speel  nie,  behalwe  sy  opvat- 
ting  dat  alle  opinies  in  die  boekvoorraad  weerspieël  moet  word.’” 
Die  biblioteek  behoort  dus  ook  net  aan  onpartydige  en  on- 
omstrede  gemeenskapsverrigtinge  deel  te  neem.'’" 

Die  bibliotekaris  behoort  so  neutraal  soos  ’n  inligtingsbeampte 
te  wees: 

The  business  of  both  is  communication;  each  shares  the  responsibility  for 
enlarging,  storing  and  retrieving  man’s  fund  of  disciplined  intelligence 
. . . their  job  is  vocational,  as  strictly  vocational  as  nursing.s® 

In  1956  het  die  American  Library  Association  sy  standpunt 
van  ideologiese  neutraliteit  met  betrckking  tot  openbare  biblio- 
teke  soos  volg  geformuleer: 

Selection  must  resist  efforts  of  groups  to  deny  access  to  materials  on  tbe 
part  of  other  sections  of  the  community,  whether  in  the  name  of  political, 
moral,  or  religious  beliefs.-’’® 

In  die  regulasies  van  die  indiwiduele  biblioteke  vind  hierdie 
amptelike  standpunt  uitdrukking.  Een  van  die  regulasies  van 
die  Chicago  Public  Library  lees  bv.  soos  volg: 

The  public  Iibrary  has  no  right  to  emphasize  one  subject  at  the  expense 
of  another,  or  one  side  of  a subject  without  regard  to  the  other  side.  It  must 
carry  the  important  books  on  all  sides  and  all  subjects.^® 

9.  Boekkeitring  in  die  biblioteek 

Diegene  wat  ’n  gemeenskap  tot  geestelike  homogeniteit  wil 
dwing,  sou  dit  maklik  vind  om  te  besluit  watter  boeke  in  ’n 
openbare  biblioteek  tuishoort: 

Book  selection  in  thc  equalitarian  framework  becomes  a very  simple 
matter:  one  selects  those  things  which  are  general  enough  and  harmless 
enough  to  be  handed  out  to  the  least  intelligent,  the  least  capable,  the 
least  discriminating.  There  is  always  the  possibility  that  if  one  chose  books 
in  any  other  manner  one  of  the  less  capable  might  stumble  on  a book 
which  would  disorganize  his  simple-minded  thinking,  and  so  the  book 
collection  must  be  directed  at  the  lowest  level  of  comprehension.'** 
Corinne  Bacon  huldig  die  teenoorgestelde  standpunt  en  het 
reeds  in  1907  in  ’n  artikel  verklaar: 

Do  not  refuse  to  buy  a book  because  one  or  more  people  object  to  it. 
What  no  one  objccts  to  is  probably  valueless.^- 
Drie  gesaghebbendes  in  die  biblioteekwêreld,  Fairchild 
(1903),  Bascom  (1922)  en  Haines  (1950)  het  oor  ’n  tydperk 
van  bykans  vyftig  jaar  onafhanklik  tot  die  gevolgtrekking 
gekom  dat  die  basis  van  boekkeuring  positief  eerder  as  negatief 
behoort  te  wees: 

Select  books  which  will  be  of  service  to  somebody;  do  not  exclude  books 
because  somebody  thinks  they  will  do  harm.'*-'’ 

Aangesien  die  hooftaak  van  die  biblioteek  die  verskaffing 
van  leesstof  is,  is  die  keuring  van  biblioteekboeke  van  primêre 
belang.  Omdat  dit  hier  gaan  om  die  openbare  biblioteek,  is  die 
biblioteek  verplig  om  boeke  in  voorraad  te  hê  wat  al  die  lesers 
sover  moontlik  tevrede  stel.^‘  Die  bibliotekaris  kies  daardie 
boeke  wat  hy  beskou  as  die  beste  vir  sy  biblioteek,'*’  maar 
it  is  important  to  remember,  if  one  is  trying  to  select  the  best  books,  that 
there  are  as  many  kinds  of  best  as  there  are  kinds  of  readers.'*''' 

Dit  is  nie  altyd  die  geval  dat  net  die  bibliotekaris  die  boeke 
keur  nie.  Soms  beheer  ’n  biblioteekkomitee  die  aanskaffing  van 
boeke.  Die  beste  resultate  word  verkry  as  ’n  komitee  bestaande 
uit  biblioteekpersoneellede  aangestel  word,  want  dan  is  die 
gevaar  van  persoonlike  vooroordeel  nie  so  groot  soos  wanneer 
een  persoon  al  die  besluite  moet  neem  nie.”  Die  personeellede 
het  dalk  ook  intiemer  kontak  met  die  lesers  as  die  bibliotekaris. 
Die  publiek  gee  egter  maar  net  ’n  aanduiding.  want  min  biblio- 
teke  baseer  hulle  aankope  slegs  od  die  populêre  aanvraag.'*®  Dit 
is  ook  die  rede  waarom  ’n  biblioteekkomitee  bestaande  uit  lede 
van  die  publiek  ( ..verteenwoordigers  van  die  gemeenskap”) 
liewer  nie  oor  boekkeuring  moet  besluit  nie.  Die  lede  sal  waar- 
skynlik  net  die  meerderheidsmening  in  die  gemeenskap  verteen- 
woordig  en  daar  is  geen  waarborg  dat  hulle  verdraagsaam 
teenoor  andersdenkendes  sal  wees  nie.  Elke  mens  is  seker  in  ’n 
mindere  of  meerdere  mate  vcrdraagsaam,  maar  party  is  net 
vedraagsaam  solank  alles  in  ooreenstemming  is  met  wat  hulle 
voorstaan.  Daar  is  natuurlik  geen  beswaar  as  lede  van  die 
publiek  aanbevelings  doen  nie,  maar  die  finale  besluit  moet 
liewer  by  die  biblioteek  berus. 

Eintlik  moet  ’n  aantal  verskillende  aspekte  van  boekkeuring 
onderskei  word: 


79 


D/e  terrein  wat  gedek  word:  Die  hele  terrein  moet  sover 
moontlik  gedek  word  ten  einde  die  lesers  in  staat  te  stel  om  ’n 
ewewigtige  uitkyk  op  sake  te  verkry  en  nie  in  dogmatisme  te 
verval  nie. 

Die  aantal  boeke:  Omdat  die  boekvoorraad  ook  deur  die 
aanvraag  bepaal  word,  sal  daar  noodwendig  meer  boeke  wees 
oor  die  onderwerpe  waarvoor  daar  ’n  groot  aanvraag  bestaan. 

Die  aard  van  die  boeke:  Veral  in  die  geval  van  opvoedkun- 
dige  werke  word  die  voorkeur  gegee  aan  boeke  wat  sake  vol- 
ledig,  gesaghebbend  en  duidelik  behandel  en  nie  fanatiek-propa- 
gandisties  is  nie. 

Die  gehalte  van  die  boeke:  Die  ideaal  is  om  ,goeie’  boeke  aan 
te  koop;  ,goed’  volgens  die  oordeel  van  die  verskillende  lescrs. 
Dit  bring  baie  probleme  mee,  want  wat  goed  vanuit  ’n  ont- 
spanningsoogpunt  is,  mag  sleg  vanuit  ’n  morele  oogpunt  wees. 

Om  kant  te  kies  en  die  morele  ,hoër’  as  ontspanning  te  ag  kan 
dwaas  wees.  Professor  De  Vleeschauwer  verwys  bv.  na  die 
dameskomitees  wat  met  goeie  bedoelings  maar  min  verstand 
voor  die  amptelike  instelling  van  gevangenisbiblioteke  boeke 
aan  gevangenes  beskikbaar  gestel  het.  Hulíe  het  gemeen  dat  dit 
veral  ’n  .voorbeeldige’  boekvoorraad  moes  wees  en  het  dit  dus 
’n  ekstra  moraliserende  karakter  gegee: 

daar  was  vir  die  gevangene  amper  ’n  heroïeke  karakter  en  'n  hoë  mate  van 
selfverloëning  nodig  om  sy  leeslus  aan  hierdie  goedbedoelde  dwaashede  te 
bevredig.-*® 

Vandag  word  dit  ingesien  dat  die  gevangene  veral  behoefte 
aan  tydverdryf  en  ontspanning  het,  dat  hy  wil  lees  ten  einde 
ontvlugting  van  die  werklikheid  te  verkry.  Juis  daarom  moet  die 
leesstof  hom  nie  met  teësin  vervul  nie.  Deur  leeslus  by  hom  te 
kweek  kan  hy  homself  dalk  later  opvoed.  As  hy  ’n  teësin  in 
lees  kry,  is  die  kanse  skraler  dat  hy  homself  op  hierdie  manier 
sal  rehabiliteer. 

10.  Volwassenheid  as  'n  voorveronderstelling 

Die  biblioteek  wil  in  diens  van  elke  indiwidu  in  die  gemeen- 
skap  staan.  Deur  ’n  vrye  literatuurkeuse  aan  elkeen  beskikbaar 
te  stel,  verseker  die  biblioteek  die  geestelike  integriteit  en  vry- 
heid  van  elke  indiwidu.  Daar  word  egter  deurgaans  van  die 
veronderstelling  uitgegaan  dat  die  indiwidue  normaal  en  vol- 
wasse  is.  Dit  is  alleen  met  hierdie  indiwidue  voor  oë  dat  dic 
openbare  biblioteek  sy  voorraad  opbou."’® 

Hier  moet  die  biblioteek  kies  of  hy  in  diens  van  elke  indiwidu 
of  in  diens  van  die  meerderheid  indiwidue  wil  staan.  Dit  is 
prakties  onmoontlik  om  ’n  voorraad  op  te  bou  waarin  elke  boek 
geskik  is  vir  normale  volwassenes  en  terselfdertyd  vir  die  ver- 
standelik  vertraagdes  en  onewewigtiges.  As  so  iets  uitgevoer 
kon  word,  sou  die  groot  meerderheid  lesers  daaronder  ly.  Daar- 
om  staan  die  biblioteek  streng  gesproke  nie  in  diens  van  elke  in- 
diwidu  nie,  maar  in  diens  van  elke  normale  volwassene. 

To  limit  the  expression  in  any  given  society  to  what  is  fitting  only  for 

children  or  mental  deíicients  is  to  bring  the  level  of  the  whole  society 
down  to  adolescence  or  imbecility.^’ 

Carter  en  Bonk  huldig  dieselfde  opvatting: 

The  library  is  not  a mental  hospital,  and  society  cannot  tolerate  that  its 
activities  should  be  limited  by  the  lestrictions  necessary  in  a hospital  ward 
in  order  to  give  treatment  to  the  few  who  are  unbalanced.  To  restrict  all 
sound  and  intelligent  adults  to  the  reading  safe  for  the  near-insane  is  as 
unsound  a procedure  as  to  restrict  all  sound  and  intelligent  adults  to  the 
reading  safe  for  cbildren.®^ 

Die  biblioteek  wil  sy  lesers  lei  tot  kritiese  ewewigtigheid.  So 
’n  persoon  kan  nie  deur  die  lees  van  een  boek  ontwrig  word  nie. 
Dikwels  vind  ’n  mens  in  die  praktyk  dat  persone  of  organisasies 
teen  ’n  geskrif  te  velde  trek  asof  dit  die  ondergang  van  die 
beskawing  kan  meebring.  Hulle  is  dogmaties  ingestel  en/of 
vrees  hierdie  houding  by  die  lesers.  Broadfield  beklemtoon  tereg 
dat  die  invloed  wat  ’n  boek  kan  uitoefen  nie  oordryf  moet  word 
nie.^'’’  Carter  en  Bonk  stem  hiermee  saam:  ..The  people  do  not 
need  to  be  protected  from  evil  by  any  selfappointed  or  official 
vigilante  group,  becausc  most  peoplc  will  not  be  utterly  corrup- 
ted  by  any  reading  experience.”®^ 

Die  bibliotekaris  moet  sake  nugter  en  objektief  beskou  en 
homself  afvra  of  die  lees  van  ’n  boek  (sê  oor  seks)  werklik  ’n 
ongewenste  uitwerking  sal  hê: 

While  the  .sexual  act  itself  is  so  consequential  that  it  must  be  scverely 
limited  and  controlled,  imaginative  extensions  of  it  and  its  accompaniments 
in  life  and  art  are  neither  dangerous  nor  criminal  and  are  often  very  good.^® 

Die  biblioteek  is  in  beginsel  ten  gunste  van  ’n  vrye  literatuur- 
keuse.  Hierin  word  hy  egter  op  verskeic  maniere  aan  bandc  gelê. 
Die  staat  pas  bv.  sensuurmaatrcëls  toe  teen  sekere  boeke  en 
hierdie  boeke  mag  dus  nie  hulle  weg  na  die  biblioteekrakke  vind 
nie.  Soms  word  die  biblioteek  deur  ’n  ander  liggaam  beheer  en 
moet  hy  hom  neerlê  by  hierdie  liggaam  se  besluite.  Die  biblio- 
teek  is  ongelukkig  baie  kwesbaar  omdat  dit  op  finansiële  steun 
van  buite  moet  staat  maak.  ín  die  praktyk  word  die  ideale  toe- 
stand  dus  nie  noodwendig  aangetref  nie,  maar  dit  is  aan  faktore 
buite  die  biblioteek  te  wyte. 

In  die  belang  van  die  geestesvryheid  van  die  indiwidu  be- 
hoort  die  biblioteek  te  bly  strcwe  na  ’n  vrye  literatuurkcuse: 
Censorship  of  books,  urged  or  practiced  by  volunteer  arbiters  of  morals  or 
political  opinion,  or  by  organizations  which  would  establish  a coercive 
concept  of  Americanism,  must  be  challenged  by  libraries  in  maintenance 
of  their  responsibility  to  provide  public  information  and  enlightenment 
through  the  printed  word.^® 

1 1 . Samcvatting 

In  die  loop  van  hierdie  studie  is  die  onderwerp  op  ’n  vyf- 
voudige  manier  beperk,  naamlik  ten  opsigte  van: 

(a)  die  betekenis  van  die  woord  .filosofie’; 

(b)  die  biblioteekvoorraad  ^ ^ boeke; 

(c)  die  tydsbestek  — die  huidige  situasie: 

(d)  die  tipe  biblioteek  — die  openbare  leesbiblioteek; 

(e)  die  tipe  leser  — normale  volwassenes. 

Deur  as  uitgangspunt  te  aanvaar  dat  daar  so  iets  soos  ’n 
biblioteekfilosofie  en  ‘n  biblioteekwetenskap  kan  wees,  was  die 
studie  voorbestem  om  ’n  rasionele  en  ’n  objektiewe  benadering 
van  die  biblioteekwese  te  bepleit.  Die  uitkoms  toon  dat  so  iets 
wel  moontlik  is.  ’n  Poging  is  aangewend  om  dit  op  ’n  siste- 
matiese  manier  te  regverdig  en  terselfdertyd  die  fundamentele 
belang  van  ’n  biblioteekfilosofie  aan  te  toon. 

Die  eerste  stap  was  om  die  algemene  doel  van  die  biblioteek 
te  bepaal.  Dit  is  onteenseglik  die  benutting  van  die  boekvoorraad 
eerder  as  die  bewaring  daarvan,  hoewel  die  belangrikheid  van 
die  laasgenoemde  nie  ontken  word  nie. 

Die  tweede  stap  was  om  aan  te  toon  dat  die  biblioteek- 
voorraad  vir  verskillende  doeleindes  benut  word:  onderwys, 
navorsing  en  ontspanning.  Die  openbare  leesbiblioteek  het  met 
die  eerste  en  die  laaste  van  hierdie  drie  te  make;  ,onderwys’ 
nie  in  die  sin  van  studie  nie,  maar  in  die  sin  van  volksopvoeding. 

Derdens  het  dit  geblyk  dat  die  lesers  bepaal  of  die  openbare 
biblioteek  die  klem  laat  val  op  volksopvoeding  of  op  ontspan- 
ning;  dit  hang  van  die  aanvraag  af. 

In  ooreenstemming  hiermee  word  die  vierde  vraagstuk  op- 
gelos:  die  biblioteek  staan  in  diens  van  elke  indiwidu  (dit  wil 
sê  elke  potensiële  leser)  eerder  as  in  diens  van  die  gemeenskap 
in  die  algemeen. 

Vyfdens,  wanneer  die  biblioteek  moet  kies  tussen  diens  aan 
elke  leser  en  diens  aan  die  grootste  groep  lesers,  word  ten  gunste 
van  die  eersgenoemde  besluit.  Die  biblioteek  gaan  skynbaar  teen 
die  wens  van  die  meerderheid  lesers  wanneer  dit  weier  om  die 
gewildste  ideologie  te  propageer,  maar  in  werklikheid  word  elke 
indiwidu  gedien,  want  die  biblioteek  wil  elkeen  vrywaar  teen 
die  gevare  van  dogmatisme  en  eensydigheid.  Dít  word  gedoen 
omdat  groot  waarde  aan  die  geestelike  vryheid  van  die  indiwidu 
geheg  word. 

Die  sesde  stap  volg  nou  outomaties:  die  biblioteek  bly 
neutraal  in  ideologiese  sake.  Die  leser  kan  in  die  biblioteek 
boeke  vind  oor  al  die  aspekte  en  al  die  kante  van  ’n  omstrede 
aangeleentheid.  Nie  die  biblioteek  nie,  maar  die  indiwidu  self 
word  die  lotsbeskikker  van  sy  eie  geesteskultuur. 

In  die  sewende  plek:  wanneer  die  biblioteek  moet  kies  tussen 
diens  aan  die  oorgrote  meerderheid  lesers  en  subnormale  en 
onvolwasse  uitsonderings,  besluit  dit  ten  gunste  van  die  eers- 
genoemde;  die  normaliteit  en  volwassenheid  van  lesers  vorm 
ook  die  voorveronderstelling  waarop  van  die  voorafgaande 
standpunte  gebaseer  is. 

Agstens,  omdat  die  biblioteek  ’n  kritiese  ingesteldheid  by  sy 
lesers  wil  kweek,  beywer  dit  hom  vir  ’n  vrye  literatuurkeuse. 

SKYFIES 


WOORDE  VIR  MY  SAKBOEK 


TWINTIGER:  iemand  wat  so  af  en  toe  kom  spook  by  die  kritikus  met  die 
swak  geheue. 


DERTIGERS:  ’n  Groepie  Kapenaars  wat  uitmekaar  gespat  het. 

VEERTIGER:  ’n  Hardekoejawel  wat  te  laat  gebore  is  vir  dertig  en  sy 
dolosse  nou  op  Breyten  verwed.  Si  ya  vuma! 

VYFTIGERS:  Die  ongeborenes  wat  die  status  quo  handhaaf. 


SESTIGER:  ’n  Skrywer  wat  pen  in  die  hand  in  ’n  boek  induik  en  dis 

laaste  sien  totdat  hy  aan  die  ander  kant  van  die  Seine  uit 
die  water  klim  met  sy  falliese  simbool  in  sy  hand. 


SEWENTIGER:  Sal  maar  weer  Van  Wyk  Louw  wees.  Wie  anders? 


TAGTIGERS:  Daar  sal  niemand  wees  teen  die  tyd  dat  H.  W.  haar  esels- 
kakebeen  bêre  nie. 


OP  REIS  DOOR  HET  NOOD-WESTEN! 

„En  dan  tref  die  reisiger  hier  ’n  ras  aan  met  buitegewoon  vergrote  spraak- 
organe  maar  van  wie  die  oë  weens  gebrek  aan  leeservaring  heeltemal  vergroei 
het  tot  naelagtige  strukture." 


Biindelings  die  uwe, 

OU  GRIETJIE 


BOEKE  ONTVANG:  Verskyn  November. 


Gedruk  dcur  T.  W.  Hayne  Beperk  (Hayne  & Gibson),  Johannesburg 

